ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนที่เรียกชำระแล้ว

ทุนจดทะเบียนและทุนที่เรียกชำระแล้วของ บริษัท บริการเชื้อเพลิงการบินกรุงเทพ จำกัด (มหาชน)
ณ วันที่ 31 ธันวาคม 2558 มีดังนี้

+----+-----------------------------------------------+----------------+
| ทุน |                                               | 637,496,657    |
| จด |                                               | บาท            |
| ทะ |                                               |                |
| เบ |                                               |                |
| ียน |                                               |                |
| จ  |                                               |                |
| ำน |                                               |                |
| วน |                                               |                |
+----+-----------------------------------------------+----------------+
| ทุน |                                               | 637,496,153    |
| ที่เ |                                               | บาท            |
| รีย |                                               |                |
| กช |                                               |                |
| ำร |                                               |                |
| ะแ |                                               |                |
| ล้ว |                                               |                |
| จ  |                                               |                |
| ำน |                                               |                |
| วน |                                               |                |
+----+-----------------------------------------------+----------------+
|    | แบ่งเป็นหุ้นสามัญ จำนวน                            | 637,496,153 หุ้น |
|    |                                               |                |
|    | มูลค่าที่ตราไว้หุ้นละ                                | 1 บาท          |
+----+-----------------------------------------------+----------------+

7.2 ผู้ถือหุ้น

7.2.1 รายชื่อผู้ถือหุ้นใหญ่

ตารางแสดงรายชื่อผู้ถือหุ้นรายใหญ่ของบริษัท บริการเชื้อเพลิงการบินกรุงเทพ จำกัด (มหาชน)

ณ 25 สิงหาคม 2558 (วันปิดสมุดทะเบียนผู้ถือหุ้นล่าสุดของปี2558)

  ------------------------------------- ---------------- ----------------
  รายชื่อ                                 จำนวนหุ้น          สัดส่วน (ร้อยละ)

  1. บริษัท การบินไทย จำกัด (มหาชน)         143,983,125      22.59

  2. บริษัท ปตท. จำกัด (มหาชน)             45,000,000       7.06

  3. บริษัท เชฟรอน (ไทย) จำกัด             45,000,000       7.06

  4. บริษัท เอสโซ่ ประเทศไทย จำกัด (มหาชน)  45,000,000       7.06

  5. บริษัท เชลล์แห่งประเทศไทย จำกัด         45,000,000       7.06

  6. บริษัท ท่าอากาศยานไทย จำกัด (มหาชน)    31,500,000       4.94

  7. Goldman Sachs & Co                 15,996,251       2.51

  8. บริษัท ซัสโก้ ดีลเลอร์ส จำกัด             12,750,000       2.00

  9. บริษัท แอร์ โททาล (ประเทศไทย) จำกัด    12,750,000       2.00

  10. บริษัท สิงคโปร์ ปิโตรเลียม (ประเทศไทย)  12,750,000       2.00
  จำกัด                                                   
  ------------------------------------- ---------------- ----------------

7.2.2 ข้อตกลงระหว่างผู้ถือหุ้นใหญ่ (Shareholding Agreement)

- ไม่มี -

7.3 การออกหลักทรัพย์อื่น

- ไม่มี -

7.4 นโยบายการจ่ายเงินปันผล

บริษัทมีนโยบายจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 50
ของกำไรหลังหักภาษีเงินได้นิติบุคคล สำรองตามกฎหมาย และสำรองอื่นๆ
ในอัตราไม่น้อยกว่าร้อยละ 10 โดยคำนวณจากกำไรสุทธิตามงบการเงินเฉพาะของบริษัท
อย่างไรก็ตามอัตราการจ่ายเงินปันผลดังกล่าวจะขึ้นอยู่กับสภาพคล่องและแผนการขยายงานของบริษัทด้วย
โดยที่ผ่านมาบริษัทจ่ายเงินปันผลเป็นไปตามนโยบายดังกล่าวอย่างต่อเนื่อง ดังนี้

  ----------- ------------ ------------------- ----------------- ---------------
              เงินปันผลจ่าย   อัตราการจ่ายเงินปันผล   ร้อยละของกำไรสุทธิ   
                                               (งบเฉพาะบริษัท)     

              (ล้านบาท)     ต่อหุ้น (บาท)          ก่อนหักสำรอง        หลังหักสำรอง

  ปี 2558      701.2        1.10                82                103

  ปี 2557      561.0        1.10                81                102

  ปี 2556      510.0        1.00                61                76

  ปี 2555      397.8        0.78                56                70

  ปี 2554      331.5        0.65                79                99
  ----------- ------------ ------------------- ----------------- ---------------

การจ่ายเงินปันผลประจำปี 2558
บริษัทได้จ่ายเงินปันผลระหว่างกาลให้แก่ผู้ถือหุ้นไปแล้วในอัตราหุ้นละ 0.25 บาท เมื่อวันที่ 3
กันยายน 2558 และเมื่อวันที่ 17 กุมภาพันธ์ 2558
ที่ประชุมคณะกรรมการบริษัทได้เห็นชอบกับการจ่ายเงินปันผลประจำปี 2558
ให้แก่ผู้ถือหุ้นสำหรับผลประกอบการหกเดือนหลังเพิ่มเติมอีกในอัตราหุ้นละ 0.85 บาท
รวมเงินปันผลจ่ายประจำปี 2558 เท่ากับอัตราหุ้นละ 1.10 บาท คิดเป็นสัดส่วนร้อยละ 103
ของกำไรสุทธิ (หลังหักสำรอง) ซึ่งเป็นไปตามนโยบายจ่ายเงินปันผลของบริษัท
โดยจะนำเสนอต่อที่ประชุมสามัญผู้ถือหุ้นของบริษัทประจำปี 2559 ต่อไป

อนึ่ง บริษัทย่อยของบริษัทมีนโยบายการจ่ายเงินปันผลดังนี้

บริษัท ไทยเชื้อเพลิงการบิน จำกัด มีนโยบายการจ่ายเงินปันผลในอัตราไม่ต่ำกว่าร้อยละ 60
ของกำไรสุทธิหลังหักสำรองตามกฎหมาย และสำรองอื่นๆ
ยกเว้นปีที่มีการลงทุนจะจ่ายในอัตราไม่ต่ำกว่าร้อยละ 30

บริษัท ขนส่งน้ำมันทางท่อ จำกัด มีนโยบายการจ่ายเงินปันผลในอัตราร้อยละ 50
ของกำไรสุทธิประจำปีหลังหักสำรองตามกฎหมาย

สำหรับ บริษัท บริการน้ำมันอากาศยาน จำกัด ยังไม่มีนโยบายจ่ายเงินปันผลให้แก่ผู้ถือหุ้น

8. การจัดการ

[]

8.1 คณะกรรมการบริษัท

คณะกรรมการบริษัทประกอบด้วยกรรมการทั้งหมด 15 ท่าน ดังนี้

+------+--------------------------------+-----------------------------+
|      | รายชื่อ                          | ตำแหน่ง                      |
+------+--------------------------------+-----------------------------+
| 1.   | นายพลากร สุวรรณรัฐ               | ประธานกรรมการ               |
|      |                                | และกรรมการอิสระ              |
+------+--------------------------------+-----------------------------+
| 2.   | หม่อมราชวงศ์ศุภดิศ ดิศกุล            | ก                           |
|      |                                | รรมการและประธานกรรมการบริหาร |
+------+--------------------------------+-----------------------------+
| 3.   | นายประกอบเกียรติ นินนาท           | กรรมการและกรรมการผู้จัดการ     |
+------+--------------------------------+-----------------------------+
| 4.   | เรืออากาศเอก มนตรี จำเรียง        | กรรมการ                     |
+------+--------------------------------+-----------------------------+
| 5.   | เรืออากาศโท เฉลิมพล อินทรวงศ์      | กรรมการ                     |
+------+--------------------------------+-----------------------------+
| 6.   | นาวาอากาศตรี ภูริต ศรีวัฒน์          | กรรมการ                     |
+------+--------------------------------+-----------------------------+
| 7.   | นายนิรันดร์ ธีรนาทสิน               | กรรมการ                     |
+------+--------------------------------+-----------------------------+
| 8.   | นายพีรทักษ์ อุตะเดช                | กรรมการ                     |
+------+--------------------------------+-----------------------------+
| 9.   | นายอรรถ เหมวิจิตรพันธ์             | กรรมการ                     |
+------+--------------------------------+-----------------------------+
| 10.  | นายตรินทร์ ศุภการ                 | กรรมการ                     |
+------+--------------------------------+-----------------------------+
| 11.  | นายนาวี เลิศพาณิชย์กุล              | กรรมการ                     |
+------+--------------------------------+-----------------------------+
| 12.  | นายอัศวิน คงสิริ                   | กรรมการอิสระ                 |
+------+--------------------------------+-----------------------------+
| 13.  | นายพชร ยุติธรรมดำรง              | กรรมการอิสระ                 |
+------+--------------------------------+-----------------------------+
| 14.  | นายวิสุทธิ์ มนตริวัต                 | กรรมการอิสระ                 |
+------+--------------------------------+-----------------------------+
| 15.  | นายพิพัฒน์ บูรณะนนท์                | กรรมการอิสระ                 |
|      |                                |                             |
|      | นางปานดาว สุขยางค์               | เลขานุการบริษัท                |
+------+--------------------------------+-----------------------------+

หมายเหตุ ข้อมูลของกรรมการเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัท ดูตามเอกสารแนบ 1

การเข้าร่วมประชุมของคณะกรรมการและคณะกรรมการชุดย่อย

+----------------------+--------+--------+--------+--------+--------+
| รายชื่อ                | การเข  |        |        |        |        |
|                      | ้าร่วมปร |        |        |        |        |
|                      | ะชุมในปี |        |        |        |        |
|                      | 2558   |        |        |        |        |
|                      |        |        |        |        |        |
|                      | (จำนว  |        |        |        |        |
|                      | นครั้งกา |        |        |        |        |
|                      | รเข้าร่ว |        |        |        |        |
|                      | มประชุม |        |        |        |        |
|                      | /      |        |        |        |        |
|                      | กา     |        |        |        |        |
|                      | รประชุม |        |        |        |        |
|                      | ทั้งหมด) |        |        |        |        |
+----------------------+--------+--------+--------+--------+--------+
|                      | คณะก   | คณะกร  | คณะก   | คณะก   | คณะก   |
|                      | รรมการ | รมการต | รรมการ | รรมการ | รรมการ |
|                      |        | รวจสอบ |        |        |        |
|                      | บริษัท   |        | ก      | สรรหา  | บริหาร  |
|                      |        | รวม 6  | ำหนดค่า | และบรร |        |
|                      | รวม 5  | ครั้ง    | ตอบแทน | ษัทภิบาล | คว     |
|                      | ครั้ง    |        |        |        | ามเสี่ยง |
|                      |        |        | รวม 3  | รวม /  |        |
|                      |        |        | ครั้ง    | ครั้ง    | รวม 5  |
|                      |        |        |        |        | ครั้ง    |
+----------------------+--------+--------+--------+--------+--------+
| 1. นายพลากร  สุวรรณรัฐ | 5/5    |        |        |        |        |
+----------------------+--------+--------+--------+--------+--------+
| 2. หม่อมราชวงศ์ศุภดิศ    | 5/5    |        | 3/3    | 2/2    | 5/5    |
| ดิศกุล                 |        |        |        |        |        |
+----------------------+--------+--------+--------+--------+--------+
| 3. นายประกอบเกียรติ    | 5/5    |        | 3/3    | 2/2    | 5/5    |
| นินนาท                |        |        |        |        |        |
+----------------------+--------+--------+--------+--------+--------+
| 4. เรืออากาศเอก มนตรี  | 5/5    |        |        | 1/2    |        |
| จำเรียง               |        |        |        |        |        |
+----------------------+--------+--------+--------+--------+--------+
| 5. เรืออากาศโท เฉลิมพล | 5/5    |        |        |        |        |
| อินทรวงศ์              |        |        |        |        |        |
+----------------------+--------+--------+--------+--------+--------+
| 6. นาวาอากาศตรี ภูริต   | 5/5    |        |        |        |        |
| ศรีวัฒน์                |        |        |        |        |        |
+----------------------+--------+--------+--------+--------+--------+
| 7. นายนิรันดร์          | 5/5    |        |        |        |        |
| ธีรนาทสิน^(/)          |        |        |        |        |        |
+----------------------+--------+--------+--------+--------+--------+
| 8. นายพีรทักษ์          | 2/2    |        |        |        |        |
| อุตะเดช^(1/)          |        |        |        |        |        |
+----------------------+--------+--------+--------+--------+--------+
| 9. นายอรรถ           | 4/5    |        |        |        |        |
| เหมวิจิตรพันธ์           |        |        |        |        |        |
+----------------------+--------+--------+--------+--------+--------+
| 10. นายตรินทร์ ศุภการ   | 5/5    |        |        |        |        |
+----------------------+--------+--------+--------+--------+--------+
| 11. นายนาวี           | 5/5    |        |        | 2/2    |        |
| เลิศพาณิชย์กุล           |        |        |        |        |        |
+----------------------+--------+--------+--------+--------+--------+
| 12. นายอัศวิน  คงสิริ    | 4/5    |        |        | 2/2    | 5/5    |
+----------------------+--------+--------+--------+--------+--------+
| 13. นายพชร           | 5/5    | 6/6    | 4/4    |        |        |
| ยุติธรรมดำรง           |        |        |        |        |        |
+----------------------+--------+--------+--------+--------+--------+
| 14. นายวิสุทธิ์  มนตริวัต  | 5/5    | 6/6    | 4/4    |        |        |
+----------------------+--------+--------+--------+--------+--------+
| 15. นายพิพัฒน์ บูรณะนนท์  | 5/5    | 6/6    |        |        | 5/5    |
+----------------------+--------+--------+--------+--------+--------+
| * นายกฤษณ์ อิ่มแสง^(2/) | 2/3    |        | 3/4    |        |        |
+----------------------+--------+--------+--------+--------+--------+

หมายเหตุ

1/ ดำรงตำแหน่งกรรมการ แทนนายกฤษณ์ อิ่มแสง มีผลตั้งแต่วันที่ 5 พ.ย. 58
จึงทำให้จำนวนการประชุมคณะกรรมการบริษัทมีเพียง 2 ครั้ง 

2/ ลาออกจากการเป็นกรรมการ โดยมีผลตั้งแต่วันที่ 30 ก.ย. 58 และไม่ได้เข้าร่วมประชุม 1
ครั้ง จึงทำให้จำนวนการประชุมคณะกรรมการบริษัทมีเพียง 2 ครั้ง 

กรรมการผู้มีอำนาจลงนามแทนบริษัท

กรรมการผู้มีอำนาจกระทำการแทนบริษัท คือ หม่อมราชวงศ์ศุภดิศ ดิศกุล, นายนาวี เลิศพาณิชย์กุล,
นายอรรถ
เหมวิจิตรพันธ์, เรืออากาศเอก มนตรี จำเรียง, นายตรินทร์ ศุภการ, นายพีรทักษ์ อุตะเดช,
นายประกอบเกียรติ นินนาท, เรืออากาศโท เฉลิมพล อินทรวงศ์, นาวาอากาศตรี ภูริต ศรีวัฒน์,
นายนิรันดร์ ธีรนาทสิน สองในสิบคนนี้ลงลายมือชื่อและประทับตราสำคัญของบริษัท

องค์ประกอบและการแต่งตั้งกรรมการบริษัท

ข้อบังคับของบริษัทกำหนดเรื่ององค์ประกอบ การแต่งตั้ง การถอดถอน
หรือการพ้นจากตำแหน่งกรรมการบริษัท ซึ่งสามารถสรุปสาระสำคัญ ได้ดังนี้

-   คณะกรรมการบริษัทประกอบด้วยกรรมการอย่างน้อย 11 คน แต่ไม่เกิน 15 คน
    ซึ่งแต่งตั้งและถอดถอนโดยที่ประชุมผู้ถือหุ้น
    กรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

-   ที่ประชุมผู้ถือหุ้นเป็นผู้แต่งตั้งกรรมการ
    โดยใช้เสียงข้างมากตามหลักเกณฑ์และวิธีการที่กำหนดไว้

-   ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
    โดยให้กรรมการคนที่อยู่นานที่สุดเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

-   ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การเกษียณอายุของกรรมการบริษัท

  คณะกรรมการบริษัทกำหนดการเกษียณอายุของกรรมการบริษัทดังนี้

-   กำหนดให้ผู้ที่ได้รับการเสนอชื่อเป็นกรรมการบริษัทจะต้องมีอายุไม่เกิน 77 ปีบริบูรณ์
    และมีสุขภาพแข็งแรง

-   ให้กรรมการพ้นจากตำแหน่งเมื่อสิ้นสุดวันสุดท้ายของเดือนเกิดซึ่งมีอายุครบ 77 ปีบริบูรณ์

-   ให้กรรมการผู้จัดการเกษียณอายุเมื่อสิ้นวันสุดท้ายของเดือนเกิดซึ่งมีอายุครบ 65 ปีบริบูรณ์

อำนาจหน้าที่ของคณะกรรมการบริษัท

ตามข้อบังคับของบริษัทกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และ
ข้อบังคับของบริษัทตลอดจนมติของที่ประชุมผู้ถือหุ้น ด้วยความซื่อสัตย์สุจริต
และระมัดระวังรักษาผลประโยชน์ของบริษัท

คณะกรรมการบริษัทอาจแต่งตั้งบุคคลอื่นขึ้น
เพื่อให้ดำเนินกิจการของบริษัทภายใต้การกำกับดูแลของคณะกรรมการ หรือกรรมการผู้จัดการ
หรือมอบอำนาจเพื่อให้บุคคลดังกล่าวมีอำนาจหน้าที่ตามที่คณะกรรมการเห็นสมควร
และภายในระยะเวลาที่คณะกรรมการเห็นสมควร และคณะกรรมการอาจยกเลิก เพิกถอน
หรือเปลี่ยนแปลงหรือแก้ไขอำนาจนั้นได้

อำนาจหน้าที่ของกรรมการผู้จัดการ

คณะกรรมการบริษัทได้มอบหมายหน้าที่ให้กรรมการผู้จัดการเป็นผู้มีอำนาจดำเนินการต่าง ๆ
แทนบริษัทตามหนังสือมอบอำนาจของบริษัทซึ่งสามารถสรุปสาระสำคัญ ได้ดังนี้

-   การดำเนินกิจการตามปกติธุระของบริษัทในวงเงินไม่เกิน 10,000,000 บาท
    ยกเว้นการดำเนินการเกี่ยวกับการลงทุนในตั๋วเงินคลัง พันธบัตร
    และค่าใช้จ่ายในการดำเนินการตามที่กำหนด ให้ดำเนินการตามเงื่อนไขที่บริษัทกำหนด

-   การทำนิติกรรม สัญญา ข้อตกลง หรือข้อผูกมัดในนามของบริษัทเกี่ยวกับกิจการใดๆ
    ที่คณะกรรมการบริษัทได้มีมติอนุมัติ หรือให้ความเห็นชอบไว้แล้ว

-   การทำการว่าจ้าง จ่ายค่าจ้าง ปลดออก และการอื่น ๆ ตามความจำเป็นและสมควรกับลูกจ้าง

-   การแต่งตั้งทนายความ และที่ปรึกษากฎหมาย

-   การกระทำการในนามของบริษัทและการกระทำการแทนบริษัทในกิจการใด ๆ
    กับหน่วยงานของรัฐบาล รัฐวิสาหกิจ หรือหน่วยงานที่จัดตั้งขึ้นตามกฎหมายอื่น ๆ

-   การแต่งตั้ง และโยกย้ายผู้รับมอบอำนาจช่วง หรือตัวแทน

ซึ่งการมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่ผู้รับมอบอำนาจหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นกับบริษัทหรือบริษัทย่อย

คณะกรรมการและคณะกรรมการชุดย่อย

คณะกรรมการบริษัทได้จัดให้มีคณะกรรมการและคณะกรรมการชุดต่าง ๆ
เพื่อช่วยศึกษาในรายละเอียดและกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัท ได้แก่ คณะกรรมการตรวจสอบ
คณะกรรมการกำหนดค่าตอบแทน คณะกรรมการสรรหาและบรรษัทภิบาล
และคณะกรรมการบริหารความเสี่ยง โดยองค์ประกอบ
และหน้าที่ของคณะกรรมการและคณะกรรมการชุดต่าง ๆ ดังรายละเอียดในหัวข้อ 9.
การกำกับดูแลกิจการ

ประวัติการกระทำผิดของกรรมการ

- ไม่มี –

ผู้บริหารบริษัท

ณ วันที่ 1 กุมภาพันธ์ 2559 ฝ่ายบริหารของบริษัทประกอบด้วยผู้บริหารทั้งหมด 12 ท่าน ดังนี้

+----+---------------------------+------------------------------------+
|    | รายชื่อ                     | ตำแหน่ง                             |
+----+---------------------------+------------------------------------+
| 1. | หม่อมราชวงศ์ศุภดิศ ดิศกุล       | ประธานกรรมการบริหาร                 |
|    |                           |                                    |
+----+---------------------------+------------------------------------+
| 2. | นายประกอบเกียรติ นินนาท      | กรรมการผู้จัดการ                      |
|    |                           |                                    |
+----+---------------------------+------------------------------------+
| 3. | นายอำนวย พหูวณิช            | ที่ปรึกษาประธานกรรมการบริหาร           |
|    |                           |                                    |
+----+---------------------------+------------------------------------+
| 4. | นายดิศพงษ์ ไพรทวีพงศ์         | ที่ปรึกษาประธานกรรมการบริหาร/          |
|    |                           |                                    |
|    |                           | รักษ                                |
|    |                           | าการผู้อำนวยการฝ่ายพัฒนาธุรกิจและการตลาด |
+----+---------------------------+------------------------------------+
| 5. | นายถวิล สายแวว             | ผู้อำนวยการอาวุโสฝ่ายบริการน้ำมันอากาศยาน |
|    |                           |                                    |
+----+---------------------------+------------------------------------+
| 6. | นายมาณพ พูลสมบูรณ์ผล         | ผู้อำนวยการฝ่ายคลังน้ำมัน                |
|    |                           |                                    |
+----+---------------------------+------------------------------------+
| 7. | นางสาวสุวิภา สุขเจริญโชค      | ผู้อำนวยการฝ่ายการเงินและบัญชี           |
|    |                           |                                    |
+----+---------------------------+------------------------------------+
| 8. | นายพีรพร ชอบชื่น             | ผู้อำนวยการฝ่ายทรัพยากรบุคคลและธุรการ    |
|    |                           |                                    |
+----+---------------------------+------------------------------------+
| 9. | นางสาวยุภดี ทองอรุณศรี        | ผู้อ                                 |
|    |                           | ำนวยการฝ่ายสถานีบริการดอนเมืองและภูมิภาค |
+----+---------------------------+------------------------------------+
| 10 | นายณัฐพล นาคอ่วม            | ผู้อำนวยการฝ่ายเทคนิค                  |
| .  |                           |                                    |
+----+---------------------------+------------------------------------+
| 11 | นางมยุรี นลินวงศ์             | ผู้อำนวยการสำนักตรวจสอบภายใน          |
| .  |                           |                                    |
+----+---------------------------+------------------------------------+
| 12 | นางสาวเสาวภาคย์ จึงพัฒนาพงษ์  | ผู้อำนวยการสำนักบริหารระบบคุณภาพ        |
| .  |                           | ความปลอดภัย                         |
|    |                           | อาชีวอนามัย และสิ่งแวดล้อม              |
+----+---------------------------+------------------------------------+

หมายเหตุ 1) ข้อมูลของผู้บริหารเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัท ดูตามเอกสารแนบ 1

ประวัติการกระทำผิดของผู้บริหาร

- ไม่มี –

8.3 เลขานุการบริษัท

บริษัทได้แต่งตั้ง นางปานดาว สุขยางค์ ให้ดำรงตำแหน่งเลขานุการบริษัท ตั้งแต่วันที่ 27 กุมภาพันธ์
2556 โดยมีประวัติ และหน้าที่ความรับผิดชอบตามเอกสารแนบ 1

8.4 ค่าตอบแทนกรรมการและผู้บริหาร

  8.4.1 ค่าตอบแทนที่เป็นตัวเงิน

(1) ค่าตอบแทนของคณะกรรมการบริษัท ได้รับการอนุมัติจากที่ประชุมผู้ถือหุ้น
ตามที่คณะกรรมการบริษัท เสนอโดยผ่านการกลั่นกรองจากคณะกรรมการกำหนดค่าตอบแทน ดังนี้

-   ค่าตอบแทนรายเดือน: ประธานกรรมการบริษัทได้รับ 30,000 บาท/เดือน
    กรรมการบริษัทได้รับคนละ 20,000 บาท/เดือน

-   ค่าเบี้ยประชุม: ประธานกรรมการบริษัทได้รับ 24,000 บาทต่อครั้งการเข้าประชุม
    กรรมการบริษัทได้รับคนละ 16,000 บาทต่อครั้งการเข้าประชุม

-   ค่าตอบแทนกรรมการบริษัท (โบนัส):
    เป็นไปตามนโยบายและเงื่อนไขของค่าตอบแทนกรรมการ ที่ได้ผ่านการพิจารณากลั่นกรอง
    โดยคณะกรรมการกำหนดค่าตอบแทน และนำเสนอต่อที่ประชุมผู้ถือหุ้นเป็นรายปี

(2) ค่าตอบแทนของคณะกรรมการตรวจสอบ ได้รับการอนุมัติจากที่ประชุมคณะกรรมการบริษัท
โดยผ่านการกลั่นกรองจากคณะกรรมการกำหนดค่าตอบแทน ดังนี้

-   ค่าตอบแทนรายเดือน: ประธานกรรมการตรวจสอบได้รับ 25,000 บาท/เดือน
    กรรมการตรวจสอบได้รับคนละ 20,000 บาท/เดือน

-   ค่าเบี้ยประชุม: ประธานกรรมการตรวจสอบได้รับ 20,000 บาทต่อครั้งการเข้าประชุม
    กรรมการ ตรวจสอบ ได้รับคนละ 16,000 บาทต่อครั้งการเข้าประชุม

(3) ค่าตอบแทนของคณะกรรมการบริหารความเสี่ยง คณะกรรมการกำหนดค่าตอบแทน และ
คณะกรรมการ
สรรหาและบรรษัทภิบาล ได้รับการอนุมัติจากที่ประชุมคณะกรรมการบริษัท โดยผ่านการ
กลั่นกรองจากคณะกรรมการกำหนดค่าตอบแทน ดังนี้

-   ค่าเบี้ยประชุม: ประธานกรรมการได้รับ 10,000 บาทต่อครั้งการเข้าประชุม
    กรรมการได้รับคนละ 8,000 บาทต่อครั้งการเข้าประชุม

ค่าตอบแทนกรรมการบริษัท

  -------------------------------------------- -------------------------------
  จำนวนกรรมการบริษัท                             15 ราย

  ค่าตอบแทนรวมของกรรมการบริษัทในฐานะกรรมการบริษัท   
  กรรมการตรวจสอบ และกรรมการชุดย่อยอื่น ได้แก่        
  กรรมการบริหารความเสี่ยง กรรมการกำหนดค่าตอบแทน    
  และกรรมการสรรหาและบรรษัทภิบาล                  

  ปี 2558                                       18,329,333.42 บาท

  ปี 2557                                       18,329,570.00 บาท
  -------------------------------------------- -------------------------------

โดยค่าตอบแทนในปี 2558 สามารถแยกรายละเอียดเป็นรายบุคคล ดังนี้

หน่วย: บาท

+-------------+--------+-------+------+------+-------+-------+------+
| ชื่อ          | ตำแหน่ง | ค่าตอ  | ค่า   | ค    | โบนัส  | รวม   |      |
|             |        | บแทนก | ตอบแ | ่าตอบ |       |       |      |
|             |        | รรมกา | ทนกร | แทนค | ปี     |       |      |
|             |        | รบริษัท | รมกา | ณะกร | 2557  |       |      |
|             |        |       | รตรว | รมกา | ซึ่งจ   |       |      |
|             |        |       | จสอบ | รชุดย | ่ายในปี |       |      |
|             |        |       |      | ่อยอื่น | 2558  |       |      |
+-------------+--------+-------+------+------+-------+-------+------+
| 1.          | ป      | 480,0 | -    | -    | 1,    | 1,    | -    |
| นายพลากร    | ระธานก | 00.00 |      |      | 254,4 | 734,4 |      |
| สุวรรณรัฐ     | รรมการ |       |      |      | 00.00 | 00.00 |      |
+-------------+--------+-------+------+------+-------+-------+------+
| 2.          | ก      | 320,0 | -    | 8    | 836,3 | 1,    | 1,   |
| หม่อม        | รรมการ | 00.00 |      | 0,00 | 00.00 | 236,3 | 058, |
| ราชวงศ์ศุภดิศ  |        |       |      | 0.00 |       | 00.00 | 360. |
| ดิศกุล        |        |       |      |      |       |       | 00 - |
+-------------+--------+-------+------+------+-------+-------+------+
| 3.          | ก      | 320,0 | -    | 8    | 575,1 | 975,1 | 188, |
| นาย         | รรมการ | 00.00 |      | 0,00 | 00.00 | 00.00 | 232, |
| ประกอบเกียรติ |        |       |      | 0.00 |       |       | 00 - |
| นินนาท       |        |       |      |      |       |       |      |
+-------------+--------+-------+------+------+-------+-------+------+
| 4.          | ก      | 320,0 | -    | 8,00 | 836,3 | 1,    |  -   |
| เรืออากาศเอก | รรมการ | 00.00 |      | 0.00 | 00.00 | 164,3 |      |
| มนตรี จำเรียง |        |       |      |      |       | 00.00 |      |
+-------------+--------+-------+------+------+-------+-------+------+
| 5.          | ก      | 320,0 | -    | -    | 128,3 | 448,3 |  -   |
| เรืออากาศโท  | รรมการ | 00.00 |      |      | 00.00 | 00.00 |      |
| เฉลิมพล      |        |       |      |      |       |       |      |
| อินทรวงศ์     |        |       |      |      |       |       |      |
+-------------+--------+-------+------+------+-------+-------+------+
| 6.          | ก      | 320,0 | -    | -    | 128,0 | 448,3 |  -   |
| นาวาอากาศตรี | รรมการ | 00.00 |      |      | 00.00 | 00.00 |      |
| ภูริต ศรีวัฒน์   |        |       |      |      |       |       |      |
+-------------+--------+-------+------+------+-------+-------+------+
| 7. นายนิรันดร์ | ก      | 320,0 | -    | -    | 34,3  | 354,0 |  -   |
| ธีรนาทสิน     | รรมการ | 00.00 |      |      | 00.00 | 00.00 |      |
+-------------+--------+-------+------+------+-------+-------+------+
| 8. นายพีรทักษ์ | ก      | 69,3  | -    | -    | -     | 69,3  |  -   |
| อุตะเดช      | รรมการ | 33.42 |      |      |       | 33.42 |      |
+-------------+--------+-------+------+------+-------+-------+------+
| 9. นายอรรถ  | ก      | 304,0 | -    | -    | 836,3 | 1,    |  -   |
| เหมวิจิตรพันธ์  | รรมการ | 00.00 |      |      | 00.00 | 140,3 |      |
| *           |        |       |      |      |       | 00.00 |      |
+-------------+--------+-------+------+------+-------+-------+------+
| 10.         | ก      | 320,0 | -    | -    | 836,3 | 1,    |  -   |
| นายตรินทร์    | รรมการ | 00.00 |      |      | 00.00 | 156,3 |      |
| ศุภการ **    |        |       |      |      |       | 00.00 |      |
+-------------+--------+-------+------+------+-------+-------+------+
| 11. นายนาวี  | ก      | 320,0 | -    | 1    | 836,3 | 1,    | -    |
| เลิศพาณิชย์กุล  | รรมการ | 00.00 |      | 6,00 | 00.00 | 172,3 |      |
|             |        |       |      | 0.00 |       | 00.00 |      |
+-------------+--------+-------+------+------+-------+-------+------+
| 12.         | ก      | 304,0 | -    | 7    | 836,3 | 1,    | -    |
| นายอัศวิน     | รรมการ | 00.00 |      | 0,00 | 00.00 | 210,3 |      |
| คงสิริ        |        |       |      | 0.00 |       | 00.00 |      |
+-------------+--------+-------+------+------+-------+-------+------+
| 13. นายพชร  | ก      | 320,0 | 42   | 2    | 836,3 | 1,    | 48   |
| ยุติธรรมดำรง  | รรมการ | 00.00 | 0,00 | 4,00 | 00.00 | 600,3 | 2,28 |
|             |        |       | 0.00 | 0.00 |       | 00.00 | 8.00 |
+-------------+--------+-------+------+------+-------+-------+------+
| 14.         | ก      | 320,0 | 33   | 3    | 836,3 | 1,    | 48   |
| นายวิสุทธิ์     | รรมการ | 00.00 | 6,00 | 0,00 | 00.00 | 522,3 | 2,28 |
| มนตริวัต      |        |       | 0.00 | 0.00 |       | 00.00 | 8.00 |
+-------------+--------+-------+------+------+-------+-------+------+
| 15. นายพิพัฒน์ | ก      | 320,0 | 33   | 4    | 836,3 | 1,    | 51   |
| บูรณะนนท์     | รรมการ | 00.00 | 6,00 | 0,00 | 00.00 | 532,3 | 2,43 |
|             |        |       | 0.00 | 0.00 |       | 00.00 | 1.00 |
+-------------+--------+-------+------+------+-------+-------+------+
| 16.นายสุมน   | อดีตก   | -     | -    | -    | 261,2 | 261,2 | -    |
| สุรทิณฑ์       | รรมการ |       |      |      | 00.00 | 00.00 |      |
+-------------+--------+-------+------+------+-------+-------+------+
| 1           | อดีตก   | -     | -    | -    | 238,2 | 238,2 |  -   |
| 7.นางวสุกานต์ | รรมการ |       |      |      | 00.00 | 00.00 |      |
| วิศาลสวัสดิ์    |        |       |      |      |       |       |      |
+-------------+--------+-------+------+------+-------+-------+------+
| 18          | อดีตก   | -     | -    | -    | 300,1 | 300,1 |  -   |
| .นายพงศ์ศักติฐ์ | รรมการ |       |      |      | 00.00 | 00.00 |      |
| เสมสันต์      |        |       |      |      |       |       |      |
+-------------+--------+-------+------+------+-------+-------+------+
| 1           | อดีตก   | -     | -    | -    | 91,6  | 91,6  |  -   |
| 9.นายเมฆินทร์ | รรมการ |       |      |      | 00.00 | 00.00 |      |
| เพ็ชรพลาย    |        |       |      |      |       |       |      |
+-------------+--------+-------+------+------+-------+-------+------+
| 20          | อดีตก   | -     | -    | -    | 625,5 | 625,5 | -    |
| .ร้อยโทอธิศักดิ์ | รรมการ |       |      |      | 00.00 | 00.00 |      |
| พัดชื่นใจ      |        |       |      |      |       |       |      |
+-------------+--------+-------+------+------+-------+-------+------+
| 21.นายกฤษณ์  | อดีตก   | 212,0 | -    | -    | 836,3 | 1,    |  -   |
| อิ่มแสง       | รรมการ | 00.00 |      |      | 00.00 | 048,3 |      |
|             |        |       |      |      |       | 00.00 |      |
+-------------+--------+-------+------+------+-------+-------+------+
| รวม         |        | 4,    | 1,09 | 34   | 12,   | 18,   | 2,72 |
|             |        | 889,3 | 2,00 | 8,00 | 000,0 | 329,3 | 3,59 |
|             |        | 33.42 | 0.00 | 0.00 | 00.00 | 33.42 | 9.00 |
+-------------+--------+-------+------+------+-------+-------+------+

หมายเหตุ

* บริษัทไม่ได้จ่ายค่าตอบแทนให้แก่ นายอรรถ เหมวิตรพันธ์ แต่จ่ายให้แก่ บริษัท
เชลล์แห่งประเทศไทย จำกัด ซึ่งกรรมการท่านนั้นเป็นผู้บริหารอยู่

** บริษัทไม่ได้จ่ายค่าตอบแทนให้แก่ นายตรินทร์ ศุภการ แต่จ่ายให้แก่ บริษัท บริษัท เชฟรอน
(ไทย) จำกัด ซึ่งกรรมการท่านนั้นเป็นผู้บริหารอยู่

ค่าตอบแทนผู้บริหาร

  --------------------------------------- -------------------------------
  จำนวนผู้บริหาร                             9 ราย

  รูปแบบค่าตอบแทน                           เงินเดือน, เงินรางวัล (โบนัส),
                                          สวัสดิการ*

  ค่าตอบแทนรวมของผู้บริหาร                    

  ปี 2558                                  67,308,368.98 บาท

  ปี 2557                                  55,354,252.62 บาท
  --------------------------------------- -------------------------------

* รวมผลประโยชน์เมื่อออกจากงาน
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัทก่อนที่บริษัทจัดตั้งกองทุนสำรองเลี้ยงชีพขึ้น
โดยจำนวนเงินที่จะได้รับขึ้นอยู่กับฐานเงินเดือนและจำนวนปีที่ทำงานกับบริษัทของพนักงานแต่ละราย

ทั้งนี้
สำหรับพนักงานและผู้บริหารที่เข้าทำงานกับบริษัทก่อนที่กองทุนสำรองเลี้ยงชีพจัดตั้งขึ้นสามารถเลือกเข้าโครงการกองทุนสำรองเลี้ยงชีพ
หรือจะอยู่ในโครงการผลประโยชน์เมื่อออกจากงานตามเดิม
ในกรณีที่เลือกเข้าโครงการกองทุนสำรองเลี้ยงชีพ
บริษัทจะประกันผลตอบแทนไม่ให้ผลตอบแทนที่ได้รับต่ำกว่า
ผลประโยชน์ที่ได้รับจากโครงการผลประโยชน์เมื่อออกจากงาน

  8.4.2 ค่าตอบแทนอื่น

บริษัทมีการเสนอค่าตอบแทนอื่นให้แก่ผู้บริหารเช่นเดียวกับที่บริษัทให้แก่พนักงานประจำทุกคน ได้แก่
เงินสมทบกองทุนสำรองเลี้ยงชีพ
ซึ่งพนักงานที่เข้าทำงานกับบริษัทหลังจากการจัดตั้งกองทุนสำรองเลี้ยงชีพจะสามารถสมัครเข้าเป็นสมาชิกได้
โดยทุกเดือนบริษัทจะจ่ายสมทบให้กองทุนให้พนักงานที่เข้าร่วมโครงการในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัท

เงินสมทบกองทุนสำรองเลี้ยงชีพที่ให้แก่ผู้บริหาร

  --------------------------------------- -------------------------------
  จำนวนผู้บริหาร                             9 ราย

  เงินสมทบกองทุนสำรองเลี้ยงชีพ                 

  ปี 2558                                  4,628,521.81 บาท

  ปี 2557                                  3,898,264.53 บาท
  --------------------------------------- -------------------------------

8.5 บุคลากร

จำนวนพนักงานของบริษัท

จำนวนพนักงานทั้งหมดของบริษัท ณ วันที่ 31 ธันวาคม 2558 มีจำนวนรวมทั้งสิ้น 451 คน
ประกอบด้วยพนักงานประจำจำนวน 397 คน และพนักงานชั่วคราวจำนวน 54 คน แบ่งออกได้ดังนี้

+------------------------------------------+------------+-------------+
| ฝ่าย                                      | จ          | จำนวนพ      |
|                                          | ำนวนพนักงาน | นักงานชั่วคราว |
|                                          |            | (คน)        |
|                                          | ประจำ (คน) |             |
+------------------------------------------+------------+-------------+
| สำนักกรรมการบริหาร                         | 11         | 0           |
+------------------------------------------+------------+-------------+
| สำนักกรรมการผู้จัดการ                        | 32         | 0           |
+------------------------------------------+------------+-------------+
| ฝ่ายเทคนิค                                 | 55         | 4           |
+------------------------------------------+------------+-------------+
| ฝ่ายการเงินและบัญชี                          | 27         | 1           |
+------------------------------------------+------------+-------------+
| ฝ่ายคลังน้ำมัน                               | 37         | 2           |
+------------------------------------------+------------+-------------+
| ฝ่ายทรัพยากรบุคคลและธุรการ                   | 24         | 0           |
+------------------------------------------+------------+-------------+
| ฝ่ายบริการน้ำมันอากาศยาน                     | 128        | 20          |
+------------------------------------------+------------+-------------+
| ฝ่ายพัฒนาธุรกิจและการตลาด                    | 14         | 0           |
+------------------------------------------+------------+-------------+
| ฝ่ายสถานีบริการดอนเมืองและภูมิภาค              | 69         | 27          |
+------------------------------------------+------------+-------------+
| รวม                                      | 397        | 54          |
+------------------------------------------+------------+-------------+

การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

- ไม่มี -

ข้อพิพาทด้านแรงงานที่สำคัญในระยะ 3 ปีที่ผ่านมา

- ไม่มี -

ลักษณะผลตอบแทน และผลตอบแทนรวมของพนักงาน

บริษัทมีนโยบายการจ่ายผลตอบแทนพนักงานในรูปแบบของ เงินเดือน เงินรางวัล(โบนัส)
ค่าล่วงเวลา เงินสมทบกองทุนสำรองเลี้ยงชีพ (Provident Fund)
ผลตอบแทนกรณีพนักงานเกษียณอายุ (Retirement Benefit) สวัสดิการด้านอื่นๆ เช่น
ค่ารักษาพยาบาล เงินกู้ฉุกเฉิน เงินช่วยเหลือดอกเบี้ยเงินกู้เพื่อที่อยู่อาศัย เป็นต้น
โดยบริษัทได้จัดตั้งคณะกรรมการสวัสดิการบริษัทขึ้นตามระเบียบของกระทรวงแรงงานและสวัสดิการสังคม
ซึ่งประกอบด้วยฝ่ายนายจ้างและฝ่ายลูกจ้าง เพื่อพิจารณาเรื่องสวัสดิการของพนักงานโดยเฉพาะ
ในส่วนค่าตอบแทนอื่นที่บริษัท ให้แก่พนักงาน มีดังนี้

1. เงินสมทบกองทุนสำรองเลี้ยงชีพ ซึ่งพนักงานที่เข้าทำงานกับบริษัท
หลังการจัดตั้งกองทุนสำรองเลี้ยงชีพ จะสามารถสมัครเข้าเป็นสมาชิกกองทุนสำรองเลี้ยงชีพได้
โดยทุกเดือนบริษัทจะจ่ายสมทบให้กองทุนให้พนักงานที่เข้าร่วมโครงการกองทุนสำรองเลี้ยงชีพ
ในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัท

2. โครงการผลประโยชน์เมื่อออกจากงาน (Retirement Benefit)
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัท
ก่อนที่บริษัทจัดตั้งกองทุนสำรองเลี้ยงชีพขึ้น
โดยจำนวนเงินจะขึ้นอยู่กับฐานเงินเดือนและจำนวนปีที่ทำงานกับบริษัทของพนักงานแต่ละราย

ทั้งนี้
พนักงานและผู้บริหารที่เข้าทำงานกับบริษัทก่อนที่กองทุนสำรองเลี้ยงชีพจัดตั้งขึ้นเท่านั้นจึงจะสามารถเลือกเข้าโครงการกองทุนสำรองเลี้ยงชีพหรือจะอยู่ในโครงการผลประโยชน์เมื่อออกจากงานตามเดิม
ในกรณีที่พนักงานเลือกเข้าโครงการกองทุนสำรองเลี้ยงชีพและผลประโยชน์ตอบแทนที่ได้รับต่ำกว่าผลตอบแทนที่ควรได้รับตามโครงการผลประโยชน์เมื่อออกจากงาน
บริษัทจะประกันผลตอบแทนแก่ผู้เข้าร่วมโครงการกองทุนสำรองเลี้ยงชีพดังกล่าวไม่ต่ำกว่าผลประโยชน์ที่ได้รับจากโครงการผลประโยชน์เมื่อออกจากงาน

ในปี 2558 บริษัทจ่ายผลตอบแทนรวมให้กับพนักงานทั้งสิ้นจำนวนประมาณ 720.52 ล้านบาท
ซึ่งเพิ่มขึ้นจากปี 2557 จำนวน 79.38 ล้านบาท

นโยบายในการพัฒนาพนักงาน

เนื่องจากธุรกิจของบริษัทเป็นธุรกิจบริการน้ำมันอากาศยาน
จึงจำเป็นอย่างยิ่งที่พนักงานจะต้องมีความรู้ ความสามารถ ทักษะและความชำนาญเฉพาะด้าน
ตลอดจนทันต่อเหตุการณ์และข่าวสารที่เปลี่ยนแปลงตลอดเวลา
เพื่อให้ได้รับข้อมูลที่เป็นประโยชน์ต่อการทำงาน   ด้วยเหตุผลดังกล่าว
บริษัทจึงต้องคัดเลือกบุคลากรที่มีความเหมาะสม สอดคล้องกับลักษณะธุรกิจของบริษัท
โดยในการพิจารณาคัดเลือกรับพนักงานใหม่ บริษัทจะจัดให้มีการทดสอบทั้งข้อเขียน
สัมภาษณ์และการทดสอบจิตวิทยาในสถานการณ์ต่างๆ เมื่อรับพนักงานเข้าทำงานแล้ว
บริษัทให้ความสำคัญในการพัฒนาพนักงานเป็นอย่างยิ่ง จึงได้จัดให้พนักงานเข้ารับการปฐมนิเทศ
การอบรมด้านจรรยาบรรณธุรกิจ ค่านิยมองค์การ  ความปลอดภัยและระบบคุณภาพ
 ตลอดจนความรู้เบื้องต้นด้านต่างๆ ที่จำเป็นต้องใช้ในงาน
ก่อนเข้าไปเรียนรู้งานฝ่ายที่พนักงานสังกัดในขณะปฏิบัติงาน (On the job training)

บริษัทมีนโยบายส่งเสริมการพัฒนาพนักงานอย่างเป็นระบบ ซึ่งมีคู่มือความสามารถ (Competency
Model) ที่นำมาใช้เป็นมาตรฐานในการจัดทำแผนพัฒนาบุคลากรในรูปแบบต่างๆ ได้แก่
การประเมินความสามารถและศักยภาพของพนักงาน (Competency and Potential
Assessment) แผนระบบเส้นการการฝึกอบรม (Training Roadmap)
แผนพัฒนาพนักงานรายบุคคล (Individual Development Plan)
แผนพัฒนาความก้าวหน้าในสายอาชีพ (Career Development Plan) แผนสืบทอดตำแหน่งงาน
(Succession Plan) และแผนพัฒนาผู้สืบทอดตำแหน่งงาน(Successor Development Plan)
เป็นต้น โดยแผนกพัฒนาบุคลากรได้ปรับปรุง พัฒนาแผนงานอย่างต่อเนื่อง นอกจากนี้
บริษัทยังสนับสนุนให้พนักงานได้รับความรู้ใหม่ ๆ
โดยการจัดส่งให้ไปฝึกอบรมและดูงานทั้งในและต่างประเทศอย่างสม่ำเสมอ
เพื่อให้พนักงานนำความรู้และประสบการณ์ที่ได้รับมาปรับใช้และถ่ายทอดให้พนักงานอื่นๆ
ซึ่งบริษัทมีเป้าหมายที่จะส่งเสริมให้องค์กร เป็นองค์กรแห่งการเรียนรู้ในอนาคตต่อไป

9. การกำกับดูแลกิจการ

การปฏิบัติตามหลักการกำกับดูแลกิจการที่ดี

คณะกรรมการบริษัท บริการเชื้อเพลิงการบินกรุงเทพ จำกัด (มหาชน)
ตระหนักถึงความสำคัญของการดำเนินธุรกิจ
โดยยึดถือปฏิบัติตามหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย
นโยบายการกำกับดูแลกิจการ และจรรยาบรรณธุรกิจ
โดยเชื่อมั่นว่าจะสามารถนำพาบริษัทให้บรรลุเป้าหมาย และเติบโตอย่างยั่งยืน
รวมทั้งสร้างความมั่นใจต่อผู้ถือหุ้น และผู้มีส่วนได้เสียทุกฝ่าย

บริษัทมีการปฏิบัติตามหลักการกำกับดูแลกิจการสำหรับบริษัทจดทะเบียนปี 2549
และได้พยายามปรับปรุงให้มีการปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี
2555
รวมทั้งชี้แจงเหตุผลหรือมาตรการทดแทนที่บริษัทนำมาใช้กรณีที่บริษัทไม่สามารถปฏิบัติตามหลักการดังกล่าวได้

ทั้งนี้ บริษัทยังได้มอบหมายให้นางปานดาว สุขยางค์ ทำหน้าที่หัวหน้างานกำกับดูแลการปฏิบัติงาน
โดยเป็นศูนย์กลางการกำกับดูแลการดำเนินธุรกิจของบริษัทให้เป็นไปตามกฎหมาย กฎระเบียบ
ข้อบังคับ นโยบาย และข้อกำหนดของหน่วยงานทางการที่เกี่ยวข้อง เช่น
สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
(รายละเอียดประวัติหัวหน้างานกำกับดูแลการปฏิบัติงานในหัวข้อ “โครงสร้างการจัดการ”)

9.1 นโยบายการกำกับดูแลกิจการ

คณะกรรมการบริษัทได้จัดให้มีนโยบายการกำกับดูแลกิจการ ที่เป็นลายลักษณ์อักษรตั้งแต่ปี 2545
และได้มีการปรับปรุง เนื้อหาของนโยบายการกำกับดูแลกิจการ ให้มีความเหมาะสมอย่างต่อเนื่อง
ซึ่งคณะกรรมการสรรหาและบรรษัทภิบาลจะเป็นผู้พิจารณา ทบทวน
และปรับปรุงนโยบายบรรษัทภิบาลอย่างสม่ำเสมอ อย่างน้อยปีละหนึ่ง (1) ครั้ง
เพื่อให้นโยบายบรรษัทภิบาลของบริษัททันสมัยและสอดคล้องกับแนวทางปฏิบัติตามมาตรฐานสากล
ตลอดจนกฎหมาย หลักเกณฑ์ ระเบียบ ข้อบังคับต่างๆ
และข้อเสนอแนะของหน่วยงานที่ทำหน้าที่ในการกำกับดูแลกิจการ

ในปี 2558 บริษัทได้ดำเนินการปรับปรุงนโยบายบรรษัทภิบาลของบริษัท
เพื่อให้สอดคล้องกับหลักเกณฑ์การกำกับดูแลกิจการที่ดีในระดับสากลมากยิ่งขึ้น
และได้เปลี่ยนชื่อเป็นนโยบายกำกับดูแลกิจการที่ดี ทั้งนี้คณะกรรมการบริษัท ผู้บริหาร
และพนักงานทุกคนมุ่งมั่นที่จะนำเอาหลักสำคัญในการกำกับดูแลกิจการที่ดีของบริษัท 5 ประการ ได้แก่

1. มีความรับผิดชอบต่อผลการตัดสินใจและการกระทำของตน (Accountability)

2. มีความโปร่งใสและเปิดเผยอย่างตรงไปตรงมา (Transparency)

3. ปฏิบัติต่อทุกฝ่ายอย่างเสมอภาคและยุติธรรม (Equitable Treatment)

4.  มุ่งสร้างคุณค่าของธุรกิจในระยะยาวแก่ผู้มีส่วนได้เสีย (Long-Term Value-Added
    Creation to Stakeholders)

5.  ส่งเสริมการปฏิบัติที่เป็นเลิศ (Promotion of Best Practices)

มาใช้เป็นหลักในการดำเนินธุรกิจของบริษัทเพื่อให้การดำเนินงานเป็นไปอย่างโปร่งใส

นอกจากนี้ คณะกรรมการบริษัท ได้มอบหมายให้คณะกรรมการสรรหาและบรรษัทภิบาล ทำหน้าที่กำกับ
ดูแล และให้คำแนะนำแก่กรรมการและฝ่ายบริหารของบริษัทในการปฏิบัติหน้าที่
ตามนโยบายกำกับดูแลกิจการที่ดี เพื่อให้การทำหน้าที่กำกับดูแลของกรรมการ
และการบริหารจัดการงานของฝ่ายบริหารเป็นไปด้วยดี มีผลในทางปฏิบัติ
และมีความต่อเนื่องอย่างเหมาะสม เป็นไปตามความคาดหวังของผู้ถือหุ้นและผู้มีส่วนได้เสีย
นอกจากนี้ยังทำหน้าที่กำกับดูแล การปฏิบัติงานของคณะทำงานบรรษัทภิบาล
ซึ่งคณะทำงานชุดดังกล่าวมีหน้าที่ส่วนหนึ่งในการติดตามให้มีการปฏิบัติตามจรรยาบรรณธุรกิจ
และจัดให้มีระบบการประเมินผลการปฏิบัติตามจรรยาบรรณธุรกิจ
รวมทั้งการปรับปรุงจรรยาบรรณธุรกิจ
และระบบการประเมินผลดังกล่าวให้มีความเหมาะสมอย่างต่อเนื่องเป็นประจำทุกปี ในปี 2558
บริษัทได้จัดให้มีการประเมินผลการปฎิบัติตามจรรยาบรรณธุรกิจจากผู้เชี่ยวชาญที่เป็นอิสระจากภายนอกองค์กร
โดยมีวัตถุประสงค์เพื่อประเมินผลการปฎิบัติตามจรรยาบรรณธุรกิจของกรรมการ
ผู้บริหารและพนักงาน
ซึ่งผลสรุปความเห็นจากการวิเคราะห์คำตอบจากแบบสอบถามและจากการสัมภาษณ์เกี่ยวกับการปฏิบัติตามจรรยาบรรณธุรกิจของผู้เชี่ยวชาญที่เป็นอิสระจากภายนอกองค์กรเห็นว่ากรรมการ
ผู้บริหารและพนักงานมีความรู้ความเข้าใจ และมีการปฏิบัติตามจรรยาบรรณธุรกิจอยู่ในเกณฑ์ที่ดี

ในการดำเนินการทางธุรกิจของบริษัท บริษัทมุ่งมั่นในการป้องกันและต่อต้านคอร์รัปชั่นทุกรูปแบบ
ดังนั้นเพื่อให้ความเสี่ยงด้านการคอร์รัปชั่นได้รับการพิจารณาและดำเนินการอย่างรอบคอบ ในปี
2556 บริษัทได้จัดทำนโยบายต่อต้านคอร์รัปชั่น
และประกาศเพื่อใช้เป็นแนวทางที่ชัดเจนในการดำเนินธุรกิจ แก่บริษัท บริษัทย่อย
ซึ่งรวมถึงกรรมการ และพนักงานด้วย
รวมถึงจัดให้มีคู่มือปฏิบัติเกี่ยวกับมาตรการต่อต้านคอร์รัปชั่นเพื่อเป็นแนวทางในการปฏิบัติสำหรับผู้บริหารและพนักงาน
โดยในปี 2557 บริษัทได้รับการรับรองเป็นสมาชิกแนวร่วมปฏิบัติภาคเอกชนไทยต่อต้านการทุจริต
และต่อเนื่องมาจนถึงปัจจุบัน

ในปี 2558 บริษัทมีผลการประเมินด้านการกำกับดูแลกิจการและรางวัลต่างๆ ดังนี้

• บริษัทได้คะแนนประเมิน 100 คะแนนเต็ม
จากผลประเมินคุณภาพการจัดประชุมสามัญผู้ถือหุ้นประจำปี 2558 (AGM Checklist)
โดยสมาคมส่งเสริมผู้ลงทุนไทย

• บริษัทได้รับผลการสำรวจการกำกับดูแลกิจการของบริษัทจดทะเบียน(Corporate Governance
Report of Thai Listed Companies - CGR) ประจำปี2558 ในระดับดีเยี่ยม
(Excellent) โดยสมาคมส่งเสริมสถาบันกรรมการ

บริษัทไทย (IOD)

• บริษัทได้รับรางวัล 1 ใน 50
บริษัทจดทะเบียนของกลุ่มประเทศในอาเซียนที่ได้รับคะแนนการกำกับดูแลกิจการที่ดีสูงสุดตามหลักเกณฑ์การประเมินในโครงการASEAN
CG Scorecard 2015 ณ กรุงมะนิลา ประเทศฟิลิปปินส์

9.2 คณะกรรมการชุดย่อย

คณะกรรมการบริษัทได้จัดให้มีคณะกรรมการชุดต่าง ๆ
เพื่อช่วยศึกษาในรายละเอียดและกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัทและเพื่อความโปร่งใสในการปฏิบัติหน้าที่
นอกจากนี้ ประธานคณะกรรมการชุดย่อยทั้งหมดเป็นกรรมการอิสระ
และเพื่อให้การทำหน้าที่ของคณะกรรมการชุดย่อยมีความเป็นอิสระอย่างแท้จริง
ประธานกรรมการไม่ได้เป็นประธานหรือสมาชิกในคณะกรรมการชุดย่อยต่างๆ อนึ่ง
บริษัทได้มีการกำหนดองค์ประกอบ และหน้าที่ของคณะกรรมการชุดต่าง ๆ ไว้อย่างชัดเจน ดังนี้

คณะกรรมการตรวจสอบ

คณะกรรมการตรวจสอบ ประกอบด้วยกรรมการอิสระ จำนวน 3 ท่าน
ที่มีคุณสมบัติครบถ้วนตามข้อกำหนดของสำนักงาน ก.ล.ต. โดยมีวาระการดำรงตำแหน่งคราวละ 3
ปี ดังนี้

1. นายพชร ยุติธรรมดำรง (กรรมการอิสระ) ประธานกรรมการตรวจสอบ

2. นายวิสุทธิ์ มนตริวัต (กรรมการอิสระ) กรรมการตรวจสอบ

3. นายพิพัฒน์ บูรณะนนท์ (กรรมการอิสระ) กรรมการตรวจสอบ

นางมยุรี นลินวงศ์ (ผู้อำนวยการสำนักตรวจสอบภายใน) เลขานุการคณะกรรมการตรวจสอบ

อนึ่ง นายวิสุทธิ์ มนตริวัต และนายพิพัฒน์ บูรณะนนท์
เป็นกรรมการตรวจสอบที่มีความรู้และประสบการณ์เพียงพอที่จะทำหน้าที่สอบทานงบการเงินของบริษัท
ดังรายละเอียดในหัวข้อ “คณะกรรมการ”

ทั้งนี้
คณะกรรมการตรวจสอบมีการรายงานผลต่อคณะกรรมการบริษัทและได้ปฏิบัติหน้าที่ตามกฎบัตรของคณะกรรมการตรวจสอบ
ที่ได้รับอนุมัติโดยคณะกรรมการบริษัทดังนี้

“สอบทานให้บริษัทมีการรายงานทางการเงินอย่างถูกต้องและเพียงพอ
สอบทานให้บริษัทมีการรายงานข้อมูลการดำเนินงานอย่างถูกต้อง ครบถ้วน และเชื่อถือได้
สอบทานให้บริษัทมีระบบการควบคุมภายใน และระบบการตรวจสอบภายในที่เหมาะสม
และมีประสิทธิผล พิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจของบริษัท
และข้อผูกพันที่มีไว้กับบุคคลภายนอก สอบทานให้บริษัทมีการดูแลรักษาทรัพย์สินที่เหมาะสม
สอบทานระบบการบริหารความเสี่ยง และระบบการควบคุมภายในของบริษัทอย่างเป็นอิสระ
พิจารณาคัดเลือก เสนอแต่งตั้ง และเสนอค่าตอบแทน ผู้สอบบัญชีรวมทั้งเข้าร่วมประชุมกับผู้สอบบัญชี
โดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง
พิจารณารายการที่เกี่ยวโยงกันให้เป็นไปตามกฎหมายและข้อกำหนดของตลาดหลักทรัพย์
พิจารณาทบทวนกฎบัตรคณะกรรมการตรวจสอบอย่างน้อยปีละครั้ง
ประเมินผลการปฏิบัติงานของคณะกรรมการตรวจสอบโดยรวมและของตนเองเป็นประจำทุกปี
พิจารณาอนุมัติแผนงานประจำปี งบประมาณ
และอัตรากำลังของงานตรวจสอบภายในที่ผ่านความเห็นชอบจากกรรมการผู้จัดการ
จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
มีอำนาจในการว่าจ้างที่ปรึกษาทางวิชาชีพ เชิญผู้บริหารหรือผู้ที่เกี่ยวข้องมาให้ความเห็น
รวมทั้งปฏิบัติการอื่นใดตามที่คณะกรรมการบริษัทมอบหมาย”

บริษัทได้จัดให้มีหน่วยงานตรวจสอบภายใน
ซึ่งทำหน้าที่ให้ความเชื่อมั่นและให้คำปรึกษาอย่างเที่ยงธรรม
และเป็นอิสระเพื่อเพิ่มคุณค่าและปรับปรุงการดำเนินงานของบริษัท โดยมีนางมยุรี นลินวงศ์
ตำแหน่งผู้อำนวยการสำนักตรวจสอบภายในเป็นหัวหน้าหน่วยงานตรวจสอบภายในของบริษัท
ดังรายละเอียดในหัวข้อ “คณะผู้บริหาร”

ทั้งนี้ คณะกรรมการตรวจสอบมีความเห็นว่า หัวหน้าหน่วยงานตรวจสอบภายในมีวุฒิการศึกษา
ประสบการณ์ และการอบรมที่เหมาะสมเพียงพอกับการปฏิบัติหน้าที่ โดยมีการปฏิบัติงานด้วยความรู้
ความสามารถในวิชาชีพ รวมทั้ง มีความเป็นอิสระในการปฏิบัติงานโดยการแต่งตั้ง
ถอดถอนและโยกย้ายหัวหน้าหน่วยงานตรวจสอบภายในต้องได้รับอนุมัติจากคณะกรรมการตรวจสอบ

คณะกรรมการกำหนดค่าตอบแทน

คณะกรรมการกำหนดค่าตอบแทน ประกอบด้วยกรรมการบริษัทอย่างน้อย 3 คน แต่ไม่เกิน 4 คน
โดยอย่างน้อย 1 คนเป็นกรรมการอิสระ มีวาระการดำรงตำแหน่ง 2 ปี 
และมีประธานกรรมการบริหาร กรรมการผู้จัดการ เป็นกรรมการกำหนดค่าตอบแทนโดยตำแหน่ง
ดังนี้

1. นายวิสุทธิ์ มนตริวัต (กรรมการอิสระ) ประธานกรรมการกำหนดค่าตอบแทน

2. นายพชร ยุติธรรมดำรง (กรรมการอิสระ) กรรมการกำหนดค่าตอบแทน

3. หม่อมราชวงศ์ศุภดิศ ดิศกุล (ประธานกรรมการบริหาร) กรรมการกำหนดค่าตอบแทน

4. นายประกอบเกียรติ นินนาท (กรรมการผู้จัดการ) กรรมการกำหนดค่าตอบแทน

  นางสาวสุวิภา สุขเจริญโชค(ผู้อำนวยการฝ่ายการเงินและบัญชี)
  เลขานุการคณะกรรมการกำหนดค่าตอบแทน

ทั้งนี้ คณะกรรมการกำหนดค่าตอบแทนมีการรายงานผลต่อคณะกรรมการบริษัทอย่างสม่ำเสมอ
และได้ปฏิบัติหน้าที่ ตามหลักเกณฑ์ฯ ที่ได้รับอนุมัติโดยคณะกรรมการบริษัท ดังนี้

“พิจารณากำหนด ค่าตอบแทน เงินรางวัล เบี้ยประชุม บำเหน็จ โบนัส ผลประโยชน์ตอบแทนอื่นๆ
ของคณะกรรมการบริษัท คณะกรรมการตรวจสอบ คณะกรรมการบริหารความเสี่ยง
คณะกรรมการสรรหาและบรรษัทภิบาล คณะอนุกรรมการกิจการเชื้อเพลิง ประธานกรรมการบริหาร
กรรมการผู้จัดการ คณะกรรมการชุดย่อย
และคณะอนุกรรมการอื่นใดของบริษัทและนำเสนอต่อคณะกรรมการบริษัทหรือที่ประชุมผู้ถือหุ้น
เพื่อพิจารณาอนุมัติแล้วแต่กรณี” 

นอกจากนี้ คณะกรรมการกำหนดค่าตอบแทนยังได้พิจารณาเงินปันผลระหว่างกาล
และเงินปันผลประจำปี และนำเสนอต่อคณะกรรมการบริษัท หรือที่ประชุมผู้ถือหุ้น
เพื่อพิจารณาอนุมัติแล้วแต่กรณี รวมทั้งได้ให้ความเห็นจากการปฏิบัติหน้าที่ตามหลักเกณฑ์ฯ ที่กำหนดไว้
เช่น ให้ความเห็นในเรื่องค่าตอบแทนและเบี้ยประชุมของกรรมการ และเงินปันผลที่จ่ายให้แก่ผู้ถือหุ้น
เป็นต้น

คณะกรรมการสรรหาและบรรษัทภิบาล

คณะกรรมการสรรหาและบรรษัทภิบาล ประกอบด้วยกรรมการบริษัทไม่น้อยกว่า 3 ท่าน
มีวาระการดำรงตำแหน่งคราวละ 2 ปี
โดยประธานกรรมการสรรหาและบรรษัทภิบาลเป็นกรรมการอิสระ ดังนี้

1. นายอัศวิน คงสิริ (กรรมการอิสระ) ประธานกรรมการสรรหาและบรรษัทภิบาล

2. นายนาวี เลิศพาณิชย์กุล กรรมการสรรหาและบรรษัทภิบาล

3. เรืออากาศเอก มนตรี จำเรียง กรรมการสรรหาและบรรษัทภิบาล

4. หม่อมราชวงศ์ศุภดิศ ดิศกุล (ประธานกรรมการบริหาร) กรรมการสรรหาและบรรษัทภิบาล

5. นายประกอบเกียรติ นินนาท (กรรมการผู้จัดการ) กรรมการสรรหาและบรรษัทภิบาล

  นางปานดาว สุขยางค์ (เลขานุการบริษัท) เลขานุการคณะกรรมการสรรหาและบรรษัทภิบาล

ทั้งนี้ คณะกรรมการสรรหาและบรรษัทภิบาลมีการรายงานผลต่อคณะกรรมการบริษัทอย่างสม่ำเสมอ
และได้ปฏิบัติหน้าที่ตามหลักเกณฑ์ฯ ที่ได้รับอนุมัติโดยคณะกรรมการบริษัทดังนี้

“ในด้านการสรรหา คณะกรรมการสรรหาและบรรษัทภิบาลพิจารณาความเหมาะสมในด้านจำนวน
และองค์ประกอบของคณะกรรมการบริษัท จัดทำข้อกำหนด
และเงื่อนไขสำหรับสัญญากรรมการผู้จัดการ รวมทั้งพิจารณาสรรหาบุคคล เพื่อดำรงตำแหน่ง
กรรมการบริษัทและตำแหน่งกรรมการผู้จัดการของบริษัทที่ว่างลง
และเสนอให้คณะกรรมการบริษัทและ/หรือผู้ถือหุ้น เพื่อพิจารณาแต่งตั้งต่อไป”

ในการสรรหากรรมการและกรรมการผู้จัดการ
คณะกรรมการสรรหาและบรรษัทภิบาลได้มีหลักเกณฑ์ในการคัดเลือก
โดยพิจารณาคุณสมบัติของผู้ที่ได้รับการสรรหา ทั้งในด้านสถานภาพบุคคล ความรู้ ความสามารถ
จริยธรรม และความขัดแย้งทางผลประโยชน์ รวมทั้งมีการกำหนดคุณสมบัติเฉพาะของกรรมการอิสระ
และกรรมการผู้จัดการซึ่งสอดคล้องกับกฎหมายข้อกำหนดและหลักการการกำกับดูแลกิจการที่ดีของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์

นอกจากนี้
คณะกรรมการสรรหาและบรรษัทภิบาลยังได้ให้ความเห็นจากการปฏิบัติหน้าที่ตามหลักเกณฑ์ฯ
ที่กำหนดไว้ เช่น ให้ความเห็นในการสรรหากรรมการ เป็นต้น

ในด้านบรรษัทภิบาล
คณะกรรมการสรรหาและบรรษัทภิบาลจะพิจารณาทบทวนและปรับปรุงนโยบายบรรษัทภิบาลอย่างสม่ำเสมอ
กำกับ ดูแลและให้คำแนะนำแก่กรรมการและฝ่ายบริหารเพื่อให้การบริหารงานเป็นไปด้วยดี
รวมถึงเสนอแนะต่อคณะกรรมการบริษัทเกี่ยวกับการกำกับดูแลกิจการที่ดี
เพื่อให้การดำเนินงานของบริษัทเป็นไปตามหลักการของหน่วยงานกำกับดูแล”

คณะกรรมการบริหารความเสี่ยง

คณะกรรมการบริหารความเสี่ยง ประกอบด้วย กรรมการจำนวน 5 ท่าน มีวาระการดำรงตำแหน่ง
3 ปี โดยประธานกรรมการบริหารความเสี่ยงเป็นกรรมการอิสระ ดังนี้

1.  นายอัศวิน คงสิริ (กรรมการอิสระ) ประธานกรรมการบริหารความเสี่ยง

2.  นายพิพัฒน์ บูรณะนนท์ (กรรมการอิสระ) กรรมการบริหารความเสี่ยง

3.  หม่อมราชวงศ์ศุภดิศ ดิศกุล (ประธานกรรมการบริหาร) กรรมการบริหารความเสี่ยง

4.  นายประกอบเกียรติ นินนาท (กรรมการผู้จัดการ) กรรมการบริหารความเสี่ยง

5.  นายดิศพงษ์ ไพรทวีพงศ์ (ที่ปรึกษาประธานกรรมการบริหาร
    กรรมการและเลขานุการคณะกรรมการ

  และรักษาการผู้อำนวยการฝ่าย บริหารความเสี่ยง

  พัฒนาธุรกิจและการตลาด)

ทั้งนี้ คณะกรรมการบริหารความเสี่ยง มีการรายงานผลต่อคณะกรรมการบริษัทอย่างสม่ำเสมอ
และได้ปฏิบัติหน้าที่ตามกฎบัตรของคณะกรรมการบริหารความเสี่ยงที่ได้รับอนุมัติโดยคณะกรรมการบริษัท
ดังนี้

“สอดส่องดูแลให้มีการปฏิบัติตามนโยบายการบริหารความเสี่ยงรวมทั้งพิจารณาให้ความเห็นการบริหารความเสี่ยงองค์การ
(Corporate Risk) สอบทานประสิทธิผลของกรอบการบริหารความเสี่ยง
และสอดส่องดูแลการบริหารความเสี่ยงของบริษัทและบริษัทย่อย (กลุ่มบริษัท) ทั้งหมดให้สอดคล้องกัน
นำเสนอภาพรวมความเสี่ยงของบริษัท
วิธีการจัดการและภาพรวมผลการควบคุมความเสี่ยงต่อคณะกรรมการบริษัท รวมทั้ง
กลั่นกรองและสอบทานความเสี่ยงในภาพรวมเพื่อให้มั่นใจได้ว่าการจัดการความเสี่ยงของบริษัท
มีความเพียงพอและเหมาะสม สามารถจัดการความเสี่ยงให้อยู่ในระดับที่ยอมรับได้
และการบริหารความเสี่ยงได้ถูกนำไปปฏิบัติอย่างต่อเนื่อง”

นอกจากนี้คณะกรรมการบริหารความเสี่ยงยังได้พิจารณาดัชนีชี้วัดความเสี่ยงที่สำคัญทุกครั้งในการประชุม
เช่น พิจารณา EBITDA กระแสเงินสด การควบคุมค่าใช้จ่าย ส่วนแบ่งทางการตลาด เป็นต้น
โดยมีวัตถุประสงค์เพื่อติดตามควบคุมผลการดำเนินบริษัทให้ได้ตามเป้าหมาย ทั้งนี้
ในกรณีที่ผลการดำเนินงานมีแนวโน้มว่าจะต่ำกว่าเป้าหมาย
คณะกรรมการบริหารความเสี่ยงจะสั่งการให้ฝ่ายบริหารออกมาตรการต่างๆ
เพื่อดำเนินการแก้ไขต่อไป

คณะกรรมการบริหาร

เพื่อให้การบริหารกิจการ การเสนอแนะ การแก้ปัญหาที่สำคัญ
การติดตามประเมินผลการดำเนินกิจการของบริษัท และบริษัทย่อยเป็นไปด้วยความเรียบร้อย
มีประสิทธิภาพ เป็นไปในแนวทางเดียวกัน และเป็นไปตามเป้าหมายของแผนกลยุทธ์ของบริษัท
รวมทั้งเพื่อพิจารณากลั่นกรองเรื่องสำคัญก่อนที่จะนำเสนอต่อที่ประชุมคณะกรรมการบริษัท
เพื่อประโยชน์สูงสุดของผู้ถือหุ้น
คณะกรรมการบริษัทจึงได้แต่งตั้งคณะกรรมการบริหารซึ่งประกอบด้วยผู้แทนฝ่ายบริหารของบริษัทและบริษัทย่อย
ดังนี้

1. หม่อมราชวงศ์ศุภดิศ ดิศกุล ประธานกรรมการบริหาร

2. นายประกอบเกียรติ นินนาท กรรมการผู้จัดการ

3. นายฉัตรธัย พันธัย ผู้อำนวยการอาวุโสฝ่ายการเงินและบัญชี

บริษัท บริการเชื้อเพลิงการบินกรุงเทพ จำกัด (มหาชน) และ

กรรมการผู้จัดการ บริษัท บริการน้ำมันอากาศยาน จำกัด

4. นายอำนวย พหูวณิช กรรมการผู้จัดการ บริษัท ไทยเชื้อเพลิงการบิน จำกัด

5. นายบุรี หวานชิด กรรมการผู้จัดการ บริษัท ขนส่งน้ำมันทางท่อ จำกัด

  นางปานดาว สุขยางค์ (เลขานุการบริษัท) เลขานุการคณะกรรมการบริหาร

โดยคณะกรรมการบริหารได้ปฏิบัติหน้าที่ตามหลักเกณฑ์ฯ ที่ได้รับอนุมัติโดยคณะกรรมการบริษัท
สรุปได้ดังนี้

“ให้นโยบายและพิจารณากลั่นกรองงบประมาณบริษัทและบริษัทย่อย
ก่อนนำเสนอคณะกรรมการบริษัทแต่ละบริษัท กำกับดูแล และติดตามความคืบหน้า
รวมทั้งประเมินผลการดำเนินกิจการของบริษัทและบริษัทย่อยให้เป็นไปตามที่คณะกรรมการบริษัทมอบหมาย
มีอานาจในการเรียกเอกสารและบุคคลต่างๆ
ที่เกี่ยวข้องมาชี้แจงเพื่อเป็นข้อมูลประกอบการพิจารณาในเรื่องที่เกี่ยวกับอานาจหน้าที่ ตลอดจน
แต่งตั้งคณะอนุกรรมการและคณะทำงานได้ตามความเหมาะสม และ ดำเนินการอื่นๆ
ตามที่คณะกรรมการบริษัทมอบหมาย”

9.3 การสรรหาและแต่งตั้งกรรมการและผู้บริหารระดับสูงสุด

การสรรหากรรมการบริษัทและกรรรมการผู้จัดการ
จะดำเนินการโดยผ่านคณะกรรมการสรรหาและบรรษัทภิบาลเพื่อพิจารณาคัดเลือก
และเสนอให้คณะกรรมการบริษัทและ/หรือ ผู้ถือหุ้นเพื่อพิจารณาแต่งตั้งต่อไป

ในการสรรหากรรมการบริษัท คณะกรรมการสรรหาและบรรษัทภิบาลจะใช้วิธีใดวิธีหนึ่ง
หรือหลายวิธีในการ
สรรหา ได้แก่ การเสาะหา (Searching) จากบุคคลที่มีความรู้ความสามารถ
และประสบการณ์ที่เหมาะสมกับบริษัท โดยอาจใช้บริษัทที่ปรึกษา (Professional Search Firm)
หรือ ฐานข้อมูลกรรมการ (Director Pool) หรือ การเสนอชื่อจากกรรมการบริษัท
หรือผู้ถือหุ้นของบริษัท เป็นต้นโดยได้ทำการสืบค้นจากฐานข้อมูลกรรมการ และมีการจัดทำ Board
Skill Matrix เพื่อกำหนดคุณสมบัติของกรรมการที่ต้องการสรรหา
โดยพิจารณาจากทักษะที่จำเป็นที่ยังขาดอยู่ในคณะกรรมการ
เพื่อให้มีคุณสมบัติสอดคล้องกับกลยุทธ์ในการดำเนินธุรกิจของบริษัท

ทั้งนี้ สำหรับการสรรหากรรมการบริษัทแทนกรรมการที่ออกตามวาระ
ซึ่งต้องเสนอผ่านที่ประชุมผู้ถือหุ้นเป็น ผู้แต่งตั้งกรรมการ
จะใช้เสียงข้างมากตามหลักเกณฑ์และวิธีการ ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1 เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
    ให้ผู้เป็นประธานที่ประชุมเป็นผู้ออกเสียง
    ชี้ขาด

ดังนั้น
ผู้ถือหุ้นจึงไม่สามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามมาตรา
70 วรรคหนึ่งแห่งพระราชบัญญัติบริษัทมหาชน (Cumulative Voting)

อนึ่ง บริษัทได้มีการกำหนดคุณสมบัติของกรรมการบริษัท
รวมทั้งได้มีการกำหนดคุณสมบัติของกรรมการอิสระซึ่งเข้มงวดกว่าข้อกำหนดของสำนักงาน ก.ล.ต.
ในเรื่องการถือหุ้น เพื่อให้กรรมการอิสระของบริษัทมีความเป็นอิสระอย่างแท้จริง
โดยได้กำหนดนิยาม “กรรมการอิสระ” ว่าจะต้องมีคุณสมบัติตามหลักเกณฑ์ดังต่อไปนี้

1.  ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ทั้งนี้
    ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
    ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6.  ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย
    หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง
    พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทหรือบริษัทย่อย

9.  ไม่เป็นกรรมการที่ได้รับมอบหมายจากคณะกรรมการ ให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
    หรือผู้มีอำนาจควบคุมของบริษัท

10. ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน
    เฉพาะที่เป็นบริษัทจดทะเบียน

11. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

9.4 การกำกับดูแลการดำเนินงานของบริษัทย่อยและบริษัทร่วม

9.4.1 กลไกในการกำกับดูแลบริษัทย่อย และบริษัทร่วม

บริษัทมีกลไกในการกำกับดูแลบริษัทย่อย และบริษัทร่วม
โดยมีการส่งผู้แทนบริษัทเข้าดำรงตำแหน่งกรรมการ ผู้บริหาร และพนักงานในบริษัทย่อย บริษัทร่วม
เพื่อเข้าไปมีส่วนร่วมในการทำหน้าที่ดูแลผลประโยชน์
ตลอดจนประสานงานในการดำเนินธุรกิจระหว่างบริษัทกับบริษัทย่อย และบริษัทร่วม
เพื่อให้มั่นใจว่าบริษัทจะสามารถติดตามควบคุมดูแลการดำเนินงานได้อย่างมีประสิทธิภาพ
และเป็นไปตามระบบการควบคุมภายในที่ดี บริษัทได้จัดทำหลักเกณฑ์การติดตามดูแลการดำเนินงาน
และการกำหนดทิศทางในการปฏิบัติงานของบริษัทย่อย บริษัทร่วม โดยมีหลักเกณฑ์ที่สำคัญดังนี้

-   คุณสมบัติของผู้แทนบริษัท โดยเป็นกรรมการ หรือพนักงาน ที่มีความรู้ ความสามารถ
    ประสบการณ์ และต้องไม่ประกอบกิจการ
    หรือเป็นกรรมการในบริษัทที่ประกอบธุรกิจอย่างเดียวกันหรือ
    แข่งขันกันอันอาจก่อให้เกิดความขัดแย้งทางผลประโยชน์กับบริษัทย่อย หรือบริษัทร่วม

-   อำนาจการอนุมัติการแต่งตั้ง และถอดถอนผู้แทนบริษัท โดยการแต่งตั้ง
    หรือถอดถอนผู้ดำรงตำแหน่งกรรมการซึ่งเป็นผู้แทนของบริษัทให้เป็นอำนาจของคณะกรรมการ
    ส่วนการแต่งตั้ง
    หรือถอดถอนผู้ดำรงตำแหน่งผู้บริหารซึ่งเป็นผู้แทนของบริษัทให้เป็นอำนาจของกรรมการผู้จัดการ

-   ขอบเขต อำนาจ หน้าที่ และความรับผิดชอบของกรรมการ และผู้บริหารที่เป็นผู้แทนของบริษัท
    โดยกรรมการซึ่งเป็นผู้แทนของบริษัทจะมีหน้าที่พิจารณาและให้ความเห็นชอบในเรื่องสำคัญ เช่น
    นโยบาย เป้าหมายที่เกี่ยวข้องกับการดำเนินธุรกิจ รวมทั้งกำกับ
    ดูแลให้ฝ่ายบริหารดำเนินงานตามนโยบาย และแผนงานที่กำหนดไว้
    ส่วนผู้บริหารที่เป็นผู้แทนของบริษัทจะเข้าร่วมในการกำหนดกลยุทธ์
    และวางแผนดำเนินงานเพื่อให้บรรลุเป้าหมายที่กำหนดไว้ โดยการติดตาม ตรวจสอบ
    และกำกับดูแลการดำเนินงานของ บริษัทย่อย และบริษัทร่วม
    ดังกล่าวผ่านการประชุมคณะกรรมการ หรือ การประชุมกับฝ่ายบริหาร ของบริษัทย่อย
    บริษัทร่วม

-   ทิศทางการดำเนินงานของบริษัทย่อย บริษัทร่วม และการจัดทำข้อผูกพันต่าง ๆ
    ระหว่างบริษัทย่อย บริษัทร่วม กับบุคคลภายนอก
    เพื่อให้มั่นใจว่าการดำเนินงานเป็นไปตามที่คณะกรรมการบริษัทกำหนด
    ระบบการรายงานทางการเงิน และการตรวจสอบมีความเชื่อถือได้
    มีการจัดการความเสี่ยงและระบบควมคุมภายในที่เหมาะสม
    และขจัดปัญหาความขัดแย้งทางผลประโยชน์

-   การรายงานผลการดำเนินงานของบริษัทย่อย และบริษัทร่วม ต่อคณะกรรมการบริษัท
    หรือกรรมการผู้จัดการ ตามระยะเวลาที่กำหนด

9.4.2 ข้อตกลงระหว่างบริษัทกับผู้ถือหุ้นอื่นในการบริหารจัดการบริษัทย่อย

-ไม่มี-

9.5 การดูแลเรื่องการใช้ข้อมูลภายใน

ดังรายละเอียดในหัวข้อที่ (9.7) การปฏิบัติตามหลักการกำกับดูแลกิจการที่ดีในเรื่องอื่น ๆ

9.6 ค่าตอบแทนผู้สอบบัญชี และค่าบริการอื่นของบริษัทและบริษัทย่อย

  1. ค่าตอบแทนจากการสอบบัญชี

-   บริษัทและบริษัทย่อยจ่ายค่าตอบแทนการสอบบัญชี ในรอบปีบัญชีที่ผ่านมามีจำนวนเงินรวม
    2,785,000.00 บาท (รวมประมาณการค่าใช้จ่ายอื่นๆ สำหรับการตรวจสอบบัญชี
    สำหรับรอบระยะเวลาบัญชี 31 ธันวาคม 2558) ดังนี้

+------+----------------------+--------------------------+------------+
| ราย  | ชื่อบริษัทผู้จ่าย           | ชื่อผู้สอบบัญชี                |   ค่าตอบแทน |
| การที่ |                      |                          |   รวมค     |
|      |                      |                          | ่าใช้จ่ายอื่นๆ  |
|      |                      |                          |   (บาท)    |
+------+----------------------+--------------------------+------------+
| 1.   | บมจ.บริก              | บริษัท สำนักงาน อีวาย จำกัด   | 1,         |
|      | ารเชื้อเพลิงการบินกรุงเทพ |                          | 194,000.00 |
+------+----------------------+--------------------------+------------+
| 2.   | บริษัท ไทยเชื้อเพลิงการบิน | บริษัท สำนักงาน อีวาย จำกัด   | 574,500.00 |
|      | จำกัด                 |                          |            |
+------+----------------------+--------------------------+------------+
| 3.   | บริษัท                 | บริษัท สำนักงาน อีวาย จำกัด   | 95,000.00  |
|      | บริการน้ำมันอากาศยาน    |                          |            |
|      | จำกัด                 |                          |            |
+------+----------------------+--------------------------+------------+
| 4.   | บริษัท ขนส่งน้ำมันทางท่อ   | บริษัท สำนักงาน อีวาย จำกัด   | 921,500.00 |
|      | จำกัด (FPT)           |                          |            |
+------+----------------------+--------------------------+------------+
|      | รวม                  |                          | 2,         |
|      | ค่าตอบแทนจากการสอบบัญชี |                          | 785,000.00 |
+------+----------------------+--------------------------+------------+

  2. ค่าบริการอื่น

-   ในรอบปีบัญชีที่ผ่านมา
    บริษัทย่อยมีการจ่ายค่าตอบแทนของการจัดทำรายงานสรุปปริมาณน้ำมันที่ให้บริการเติมน้ำมันเชื้อเพลิงแก่อากาศยาน
    ณ ท่าอากาศยานดอนเมือง ให้แก่บริษัท สำนักงาน อีวาย จำกัด
    โดยเป็นค่าตอบแทนจำนวนเงิน 60,000 บาท
    และบริษัทย่อยมีการจ่ายค่าตอบแทนของงานบริการอื่นให้แก่ บริษัท อีวาย คอร์ปอเรท
    เซอร์วิสเซส จำกัด ซึ่งเป็นบริษัทที่เกี่ยวข้องกับสำนักงาน อีวาย จำกัด โดยเป็นค่าที่ปรึกษา –
    ควบรวมกิจการ จำนวนเงินรวม 40,000 บาท

9.7 การปฏิบัติตามหลักการกำกับดูแลกิจการที่ดีในเรื่องอื่นๆ

บริษัทได้ปฏิบัติตามหลักการกำกับดูแลกิจการที่ดีที่ตลาดหลักทรัพย์กำหนดไว้ ดังนี้

หมวดที่ 1: สิทธิของผู้ถือหุ้น

1. การปกป้องสิทธิของผู้ถือหุ้น

1.1 บริษัทให้ความสำคัญกับการปกป้องสิทธิของผู้ถือหุ้น และการส่งเสริมให้ผู้ถือหุ้นใช้สิทธิขั้นพื้นฐาน
ได้แก่ การมีส่วนแบ่งในกำไรของบริษัท การได้รับข่าวสาร ข้อมูลของบริษัทอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
แต่งตั้งผู้สอบบัญชี และเรื่องที่มีผลกระทบต่อบริษัท เช่น การจัดสรรเงินปันผล
การแก้ไขข้อบังคับและหนังสือบริคณฑ์สนธิ การลดทุนหรือเพิ่มทุน เป็นต้น

1.2 บริษัทคำนึงถึงสิทธิของผู้ถือหุ้น โดยได้ดูแลผู้ถือหุ้นมากกว่าสิทธิขั้นพื้นฐานตามกฎหมาย ได้แก่
การให้ข้อมูลสำคัญที่เป็นปัจจุบันผ่านเว็บไซต์ของบริษัท
การจัดให้มีบทรายงานและการวิเคราะห์ของฝ่ายบริหาร (MD&A)
เพื่ออธิบายผลการดำเนินงานทุกไตรมาส และการเผยแพร่ข่าวสารผ่าน BAFS Newsletter
เป็นต้น

1.3
โครงสร้างการถือหุ้นของบริษัทมีผู้ถือหุ้นรายย่อยจำนวนมากพอสมควรซึ่งจะก่อให้เกิดการถ่วงดุลระหว่างผู้ถือหุ้นรายย่อยและรายใหญ่
โดยไม่เอื้อให้บุคคลใดบุคคลหนึ่งหรือกลุ่มใดกลุ่มหนึ่งสามารถควบคุมสิทธิออกเสียง
หรือควบคุมบริษัทได้ และส่งผลให้เกิดการกำกับดูแลกิจการที่ดีในระดับผู้ถือหุ้น ทั้งนี้
บริษัทมีสัดส่วนการกระจายหุ้นให้ผู้ถือหุ้นรายย่อย (Free Float) สูงกว่าร้อยละ 40
โดยไม่มีการถือหุ้นไขว้ในกลุ่มบริษัท และไม่มีโครงสร้างการถือหุ้นแบบ ปิรามิด
รวมทั้งคณะกรรมการมีการถือหุ้นรวมกันคิดเป็นร้อยละ 1.18 นอกจากนี้
บริษัทมีสัดส่วนการถือหุ้นของนักลงทุนสถาบันทั้งในประเทศและต่างประเทศประมาณร้อยละ 16

2. การประชุมผู้ถือหุ้น

2.1 บริษัทได้กำหนดให้มีการประชุมผู้ถือหุ้นปีละครั้งภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัท ทั้งนี้ ในปี 2558
บริษัทได้จัดการประชุมสามัญประจำปีผู้ถือหุ้น ในวันที่ 22 เมษายน 2558 โดยประธานกรรมการ
ประธานคณะกรรมการชุดย่อยทุกชุด กรรมการผู้จัดการ กรรมการ รวมทั้งผู้บริหาร ผู้สอบบัญชี
และที่ปรึกษากฎหมาย ได้เข้าร่วมประชุมผู้ถือหุ้นเพื่อตอบคำถามในที่ประชุม

2.2 บริษัทได้จัดให้มี บริษัท กฎหมาย เอชเอ็นพี จำกัด เป็นที่ปรึกษากฎหมาย
และตัวแทนจากผู้ถือหุ้นเป็นผู้ตรวจสอบการนับคะแนนเสียงในการประชุมผู้ถือหุ้น
และเปิดเผยไว้ในรายงานการประชุมผู้ถือหุ้น

3. การส่งหนังสือเชิญประชุมผู้ถือหุ้นล่วงหน้า

3.1 บริษัทมอบให้บริษัท ศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมให้ผู้ถือหุ้นทราบล่วงหน้าก่อนการประชุม
21 วัน อย่างไรก็ตาม
ได้เผยแพร่ข้อมูลดังกล่าวซึ่งเป็นข้อมูลเดียวกับที่บริษัทจัดส่งให้กับผู้ถือหุ้นและใช้ในการประชุมผ่านทางเว็บไซต์ของบริษัท
www.bafsthai.com อย่างน้อย 30 วันก่อนวันประชุมผู้ถือหุ้น
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้า
รวมทั้งได้มีการประกาศลงหนังสือพิมพ์รายวัน ติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน เพื่อบอกกล่าวเรียกประชุมผู้ถือหุ้นด้วย

3.2 หนังสือเชิญประชุมมีรายละเอียดอย่างเพียงพอและครบถ้วน มีรายละเอียดวัน เวลา สถานที่
ระเบียบวาระการประชุม โดยระบุอย่างชัดเจนว่าเป็นเรื่องเสนอเพื่อทราบ หรือเพื่อพิจารณา
มีเอกสารประกอบระเบียบวาระต่างๆ วัตถุประสงค์และเหตุผล พร้อมความเห็นของคณะกรรมการ
ข้อบังคับบริษัทเกี่ยวกับการประชุมผู้ถือหุ้น แผนที่แสดงสถานที่ประชุม
รายละเอียดของเอกสารที่ผู้ถือหุ้นจะต้องนำมาแสดงในวันประชุม และวิธีการเข้าร่วมประชุม ทั้งนี้
เพื่อรักษาประโยชน์และอำนวยความสะดวกในการสื่อสารสำหรับผู้ถือหุ้นต่างชาติ
บริษัทได้จัดทำเอกสารที่เกี่ยวข้องกับการประชุมเป็นภาษาอังกฤษด้วย

3.3 บริษัทคำนึงถึงสิทธิของผู้ถือหุ้น ส่งเสริมการใช้สิทธิ และไม่ละเมิดหรือลิดรอนสิทธิ
โดยได้นำเสนอเรื่องที่สำคัญให้ผู้ถือหุ้นพิจารณาอนุมัติ และบรรจุเรื่องต่าง ๆ
ที่สำคัญอย่างครบถ้วนตามกฎหมาย ข้อกำหนดของตลาดหลักทรัพย์ฯ และข้อบังคับของบริษัท

3.4 ในหนังสือเชิญประชุมมีวาระการประชุมที่สำคัญเป็นเรื่องๆ อย่างชัดเจน
เพื่อนำเสนอผู้ถือหุ้นพิจารณาอนุมัติเป็นประจำทุกปี ได้แก่

-   วาระการแต่งตั้งคณะกรรมการ :
    บริษัทเปิดโอกาสให้ผู้ถือหุ้นสามารถเลือกกรรมการเป็นรายบุคคล
    โดยได้ให้รายละเอียดชื่อ-นามสกุล อายุ ประวัติการศึกษา ประวัติการทำงาน
    จำนวนบริษัทที่ดำรงตำแหน่งกรรมการ แยกเป็นบริษัทจดทะเบียน และบริษัททั่วไป
    หลักเกณฑ์และวิธีการสรรหา ประเภทของกรรมการที่เสนอ ข้อมูลการเข้าร่วมประชุม
    และจำนวนปีที่ดำรงตำแหน่งสำหรับกรณีเสนอแต่งตั้งกรรมการรายเดิม
    โดยการเสนอแต่งตั้งดังกล่าวได้ผ่านการพิจารณากลั่นกรองจากคณะกรรมการสรรหาและบรรษัทภิบาล

-   วาระค่าตอบแทนกรรมการ : บริษัทได้ให้รายละเอียดเกี่ยวกับรูปแบบ
    และจำนวนเงินค่าตอบแทน
    รวมทั้งนโยบายและหลักเกณฑ์การพิจารณาค่าตอบแทนกรรมการที่ได้ผ่านการพิจารณากลั่นกรองโดยคณะกรรมการกำหนดค่าตอบแทน

-   วาระการแต่งตั้งผู้สอบบัญชี : บริษัทได้ให้รายละเอียดเกี่ยวกับชื่อผู้สอบบัญชี สำนักงานสอบบัญชี
    ประสบการณ์ความสามารถของผู้สอบบัญชี ความเป็นอิสระ ค่าตอบแทน
    จำนวนปีที่ทำหน้าที่ให้บริษัท (กรณีแต่งตั้งผู้สอบบัญชีรายเดิม)
    หรือเหตุผลของการเปลี่ยนผู้สอบบัญชี (กรณีแต่งตั้งผู้สอบบัญชีรายใหม่)
    วิธีการพิจารณาความเหมาะสมของค่าสอบบัญชี
    ซึ่งได้ผ่านการพิจารณากลั่นกรองโดยคณะกรรมการตรวจสอบ

-   วาระการจัดสรรกำไรและการจ่ายเงินปันผล :
    บริษัทได้ให้รายละเอียดเกี่ยวกับการจัดสรรกำไรและเงินทุนสำรอง จำนวนเงินปันผล
    พร้อมเหตุผลและข้อมูลประกอบ ซึ่งเป็นไปตามนโยบายการจ่ายเงินปันผล
    และวันที่คณะกรรมการกำหนด (Record Date) เพื่อกำหนดสิทธิในการรับเงินปันผล
    โดยการเสนอเรื่องดังกล่าวได้ผ่านการผ่านการพิจารณากลั่นกรองโดยคณะกรรมการกำหนดค่าตอบแทน

4. การอำนวยความสะดวกแก่ผู้ถือหุ้น

4.1 บริษัทมีนโยบายในการอำนวยความสะดวกและส่งเสริมให้ผู้ถือหุ้น ทั้งนักลงทุนสถาบัน
ผู้ถือหุ้นรายใหญ่ และรายย่อย เข้าร่วมประชุมผู้ถือหุ้น

4.2
บริษัทเปิดโอกาสให้ผู้ถือหุ้นส่งคำถามที่เกี่ยวข้องกับวาระการประชุมถึงคณะกรรมการล่วงหน้าก่อนวันประชุม
ผ่านทางเลขานุการบริษัท โดยได้แจ้งให้ผู้ถือหุ้นทราบพร้อมกับการนำส่งหนังสือเชิญประชุมผู้ถือหุ้น
ซึ่งได้เผยแพร่บนเว็บไซต์ของบริษัท

4.3 บริษัทจัดประชุมผู้ถือหุ้น ณ ศูนย์ประชุมแห่งชาติสิริกิติ์
ซึ่งเป็นสถานที่ที่ผู้ถือหุ้นสามารถเดินทางไปร่วมประชุมได้ง่าย
รวมทั้งได้อำนวยความสะดวกให้กับผู้ถือหุ้นอย่างเท่าเทียมกันทุกราย
ด้วยการจัดให้มีเจ้าหน้าที่คอยดูแลต้อนรับ และให้ความสะดวกอย่างเพียงพอ

4.4 บริษัทเปิดให้ผู้ถือหุ้นลงทะเบียนล่วงหน้าก่อนการประชุม 2 ชั่วโมง
ไม่จำกัดสิทธิในการเข้าประชุมของผู้ถือหุ้นที่มาสาย
โดยได้อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมอย่างเต็มที่

4.5
บริษัทใช้ระบบบาร์โค้ดที่แสดงรายละเอียดของผู้ถือหุ้นแต่ละรายที่ได้จัดพิมพ์ไว้บนแบบฟอร์มลงทะเบียน
เพื่ออำนวยความสะดวก รวดเร็ว และแม่นยำในการลงทะเบียน การนับคะแนนและแสดงผล

4.6 บริษัทให้สิทธิผู้ถือหุ้นที่มาร่วมประชุมภายหลังการประชุมเริ่มแล้ว มีสิทธิออกเสียง
หรือลงคะแนนในระเบียบวาระที่อยู่ระหว่างการพิจารณา และยังไม่ได้ลงมติ

5. การดำเนินการประชุมผู้ถือหุ้น

5.1 ก่อนเริ่มการประชุมผู้ถือหุ้น บริษัทจะแนะนำคณะกรรมการ ประธานคณะกรรมการชุดย่อยต่างๆ
ผู้บริหาร ผู้สอบบัญชี และที่ปรึกษากฎหมายให้ที่ประชุมทราบ
และมอบหมายให้เลขานุการบริษัทชี้แจงกฎเกณฑ์ต่างๆ ที่ใช้ในการประชุม
รวมทั้งขั้นตอนการออกเสียงลงมติ

5.2 บริษัทได้จัดสรรเวลาในการประชุมอย่างเพียงพอ
เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยกรรมการ และผู้บริหารจะตอบข้อซักถามอย่างชัดเจน ตรงประเด็น
และให้ความสำคัญกับทุกคำถาม แล้วจึงให้ที่ประชุมออกเสียงลงมติในวาระนั้นๆ

5.3 บริษัทดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุม
ไม่แจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหัน
และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบเป็นการล่วงหน้าในที่ประชุม

5.4 บริษัทมีการใช้บัตรลงคะแนนเสียงสำหรับทุกวาระ
เพื่อความโปร่งใสและตรวจสอบได้กรณีที่มีข้อโต้แย้งในภายหลัง และในกรณีที่วาระนั้นมีหลายรายการ
เช่น วาระการแต่งตั้งกรรมการ บริษัทเปิดโอกาสให้ผู้ถือหุ้นสามารถเลือกกรรมการเป็นรายบุคคล

6. การดำเนินการหลังการประชุมผู้ถือหุ้น

6.1 บริษัทมีการเปิดเผยมติที่ประชุมผู้ถือหุ้น
พร้อมผลการลงคะแนนเสียงโดยแจ้งข่าวไปยังตลาดหลักทรัพย์ฯ
และเปิดเผยบนเว็บไซต์ของบริษัทภายใน 9.00 น. ของวันรุ่งขึ้นภายหลังจากวันประชุมผู้ถือหุ้น

6.2 หลังจากที่ประชุมผู้ถือหุ้นได้มีมติจ่ายเงินปันผล บริษัทได้ประสานงานกับบริษัท
ศูนย์รับฝากหลักทรัพย์ (ประเทศไทย) จำกัด
เพื่อให้มั่นใจว่าผู้ถือหุ้นได้รับสิทธิเงินปันผลอย่างถูกต้องครบถ้วน ทั้งนี้
บริษัทได้กำหนดวันที่คณะกรรมการกำหนด (Record Date)
เพื่อสิทธิในการรับเงินปันผลภายหลังจากที่ประชุมผู้ถือหุ้นอนุมัติไม่น้อยกว่า 5 วันทำการ
ซึ่งเป็นไปตามหลักการที่ตลาดหลักทรัพย์เสนอแนะ

6.3 บริษัทมีการบันทึกรายงานการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้
โดยได้บันทึกรายชื่อและตำแหน่งของกรรมการที่เข้าร่วมประชุม วิธีการลงคะแนนและนับคะแนน
ความเห็นของผู้ถือหุ้น คำชี้แจงของกรรมการและผู้บริหาร รวมทั้งมติที่ประชุมไว้อย่างชัดเจน
ซึ่งแยกเป็นคะแนนที่เห็นด้วย ไม่เห็นด้วย หรืองดออกเสียง
โดยได้จัดส่งรายงานการประชุมต่อตลาดหลักทรัพย์ภายใน 14 วันนับจากวันประชุมผู้ถือหุ้น
และได้เผยแพร่รายงานดังกล่าวไว้บนเว็บไซต์ของบริษัท นอกจากนี้
ยังได้เผยแพร่ภาพและเสียงของการประชุมผู้ถือหุ้นบนเว็บไซต์ของบริษัทด้วย

หมวดที่ 2: การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยได้ดำเนินการต่างๆ ดังนี้

1.  การเสนอเพิ่มวาระการประชุม และเสนอชื่อบุคคลเพื่อเข้าดำรงตำแหน่งกรรมการ

บริษัทมีนโยบายอำนวยความสะดวกให้แก่ผู้ถือหุ้นในการเสนอเพิ่มวาระการประชุมล่วงหน้า
รวมทั้งเสนอชื่อบุคคลเพื่อเข้าดำรงตำแหน่งกรรมการก่อนวันประชุมผู้ถือหุ้น
โดยบริษัทมีหลักเกณฑ์ที่ชัดเจน ซึ่งได้มีการเผยแพร่ผ่านตลาดหลักทรัพย์ และเว็บไซต์ของบริษัท
ซึ่งบริษัทได้เปิดโอกาสให้แก่ผู้ถือหุ้นเสนอวาระและชื่อกรรมการพร้อมข้อมูลประกอบการพิจารณา
ล่วงหน้าเป็นเวลา 3 เดือน ตั้งแต่วันที่ 15 ตุลาคม ถึงวันที่ 15 มกราคม ของทุกปี ทั้งนี้
ผู้ถือหุ้นรายเดียวหรือหลายรายรวมกันซึ่งถือหุ้นไม่น้อยกว่าร้อยละ 0.05
สามารถเสนอวาระและชื่อกรรมการได้
ซึ่งสัดส่วนที่กำหนดดังกล่าวเป็นสัดส่วนที่อำนวยความสะดวกให้แก่ผู้ถือหุ้นมากกว่าข้อกำหนดของกฎหมายที่กำหนดว่าผู้ถือหุ้นรายเดียวหรือหลายรายซึ่งถือหุ้นรวมกันไม่น้อยกว่าร้อยละ
5 สามารถเสนอวาระการประชุมได้ สำหรับการประชุมสามัญผู้ถือหุ้น ประจำปี 2557
ไม่มีผู้ถือหุ้นท่านใดเสนอวาระหรือชื่อบุคคลเพื่อเป็นกรรมการ

2.  การมอบฉันทะในการเข้าร่วมประชุมผู้ถือหุ้น

ในกรณีที่ผู้ถือหุ้นไม่สามารถเข้าร่วมประชุมได้ บริษัทได้เปิดโอกาสให้ผู้ถือหุ้นมอบฉันทะให้บุคคลอื่น
กรรมการอิสระ หรือกรรมการผู้จัดการเข้าร่วมประชุมแทน
โดยจัดส่งหนังสือมอบฉันทะในรูปแบบที่ผู้ถือหุ้นกำหนดทิศทางการลงคะแนนได้ (แบบ ข.)
รวมทั้งได้ระบุเกี่ยวกับเอกสารประกอบการมอบฉันทะ
และคำแนะนำขั้นตอนในการมอบฉันทะไว้อย่างชัดเจน
ซึ่งเป็นขั้นตอนโดยทั่วไปที่ไม่ยุ่งยากต่อการปฏิบัติ

3.  มาตรการป้องกันการใช้ข้อมูลภายในของบริษัท และความขัดแย้งทางผลประโยชน์

3.1 บริษัทมีการเก็บรักษาข้อมูลภายใน
รวมทั้งมีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบซึ่งเป็นการเอาเปรียบผู้ถือหุ้นอื่น
เช่น การซื้อขายหลักทรัพย์โดยใช้ข้อมูลภายใน
การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
เป็นต้น
โดยได้มีการกำหนดเรื่องการรักษาผลประโยชน์และความลับของบริษัทไว้ในคู่มือนโยบายและระเบียบข้อบังคับของบริษัท
และกำหนดเรื่องการซื้อขายหลักทรัพย์ของบริษัท การใช้ข้อมูลภายใน
และความขัดแย้งทางผลประโยชน์ไว้ในจรรยาบรรณธุรกิจ
รวมทั้งกำหนดบทลงโทษกรณีที่พนักงานฝ่าฝืนอีกด้วย โดยได้มีการแจ้งให้กรรมการ ผู้บริหาร
และพนักงานได้รับทราบถึงข้อกำหนดดังกล่าว ทั้งนี้ บริษัทกำหนดมิให้กรรมการ ผู้บริหาร
และพนักงาน ซื้อขายหลักทรัพย์ของบริษัทอย่างน้อย 7
วันก่อนการประกาศผลการดำเนินงานในแต่ละไตรมาส

  ทั้งนี้ สำหรับการซื้อขายหลักทรัพย์บริษัทของกรรมการ และผู้บริหาร
  บริษัทได้แจ้งให้กรรมการและผู้บริหารรายงานเปลี่ยนแปลงการถือหลักทรัพย์ต่อสำนักงาน ก.ล.ต.
  ตามที่กำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
  และได้บรรจุวาระเรื่องการถือครองหลักทรัพย์ของกรรมการ
  และผู้บริหารไว้ในการประชุมคณะกรรมการบริษัททุกครั้ง
  รวมทั้งมีการเปิดเผยการถือครองหลักทรัพย์ไว้ในรายงานประจำปี

  นอกจากนี้ สำหรับการซื้อขายหลักทรัพย์ของพนักงานที่ใกล้ชิดกับข้อมูลของบริษัท
  บริษัทได้กำหนดระเบียบให้พนักงานดังกล่าวต้องรายงานการเปลี่ยนแปลงการถือหลักทรัพย์ภายใน
  3 วันทำการถัดจากวันที่เกิดรายการ และได้บรรจุวาระไว้ในการประชุมฝ่ายบริหารทุกเดือน

3.2 บริษัทกำหนดหลักเกณฑ์เกี่ยวกับการรายงานการมีส่วนได้เสียของกรรมการและผู้บริหาร
โดยให้คณะกรรมการและผู้บริหารเปิดเผยข้อมูลการมีส่วนได้เสียของตนและผู้ที่เกี่ยวข้อง
โดยแนวทางดังกล่าวสอดคล้องกับลักษณะของธุรกิจ กฎหมาย และข้อกำหนดที่เกี่ยวข้อง
รวมทั้งกรรมการและผู้บริหารต้องรายงานข้อมูลส่วนได้เสียมายังบริษัททุกครั้งที่มีการเปลี่ยนแปลง
ซึ่งบริษัทกำหนดให้เลขานุการบริษัทเป็นผู้รับผิดชอบในการติดตามข้อมูลดังกล่าว

3.3 คณะกรรมการบริษัทได้กำหนดแนวทางเพื่อไม่ให้กรรมการ หรือผู้บริหารที่มีส่วนได้เสีย
หรือมีส่วนเกี่ยวข้องเข้าร่วมกระบวนการตัดสินใจในการพิจารณาธุรกรรมระหว่างบริษัทกับผู้มีส่วนได้เสีย
หรือมีส่วนเกี่ยวข้องดังกล่าว
โดยก่อนเริ่มประชุมคณะกรรมการบริษัททุกครั้งประธานกรรมการจะแจ้งให้กรรมการที่มีส่วนได้เสียในเรื่องนั้นๆ
แจ้งต่อที่ประชุม และกรรมการท่านนั้นจะออกจากห้องประชุม
และไม่มีสิทธิออกเสียงลงคะแนนในวาระดังกล่าว

3.4 บริษัทมีโครงสร้างการถือหุ้นแบบไม่ซับซ้อน
และรายการระหว่างกันที่เกิดขึ้นเกือบทั้งหมดเป็นการทำรายการตามปกติธุรกิจ

3.5 บริษัทยึดถือปฏิบัติตามกฎหมาย ข้อกำหนดของตลาดหลักทรัพย์ และสำนักงาน ก.ล.ต. เช่น
หลักเกณฑ์การทำรายการที่เกี่ยวโยงกัน หลักเกณฑ์การได้มาจำหน่ายไปซึ่งสินทรัพย์ เป็นต้น

หมวดที่ 3: บทบาทของผู้มีส่วนได้เสีย

1.  การปฎิบัติต่อผู้มีส่วนได้เสียกลุ่มต่างๆ

บริษัทมีการปฏิบัติต่อผู้มีส่วนได้เสียทุกกลุ่ม ได้แก่ ผู้ถือหุ้น ลูกค้า คู่ค้า เจ้าหนี้ คู่แข่งทางการค้า
พนักงาน สังคมและสิ่งแวดล้อม
โดยกำหนดแนวทางการปฏิบัติเป็นลายลักษณ์อักษรในนโยบายการกำกับดูแลกิจการ
และจรรยาบรรณธุรกิจของบริษัท ซึ่งได้เผยแพร่ข้อมูลผ่านทางเว็บไซต์ของบริษัท
รวมทั้งส่งเสริมการมีส่วนร่วมของพนักงานในการปฎิบัติตามแนวนโยบายดังกล่าว
โดยในการดำเนินการต่างๆ บริษัทเคารพสิทธิของผู้มีส่วนได้เสีย ดังนี้

1.1 ผู้ถือหุ้น: บริษัทมีนโยบายและแนวปฏิบัติต่อผู้ถือหุ้น
โดยปฏิบัติหน้าที่ต่อผู้ถือหุ้นด้วยความซื่อสัตย์สุจริตเป็นธรรม บริหารกิจการให้มีความเจริญก้าวหน้า
มั่นคง และก่อให้เกิดผลตอบแทนที่เหมาะสมแก่ผู้ถือหุ้น
มีการเปิดเผยข้อมูลต่อผู้ถือหุ้นอย่างเท่าเทียมกัน สม่ำเสมอ และครบถ้วน นอกจากนี้
ได้เปิดโอกาสให้ผู้ถือหุ้นได้แสดงความคิดเห็น และข้อเสนอแนะ
รวมทั้งเสนอวาระหรือบุคคลเพื่อเข้าดำรงตำแหน่งกรรมการในการประชุมผู้ถือหุ้น

1.2 ลูกค้า : บริษัทมีนโยบายและแนวปฏิบัติต่อลูกค้า โดย

-   บริษัทมีความเอาใจใส่และรับผิดชอบต่อลูกค้า โดยมีการปฏิบัติตามสัญญาที่มีต่อลูกค้า
    ปฏิบัติต่อลูกค้าทุกรายอย่างเสมอภาคและเป็นธรรม
    มุ่งมั่นสร้างความพึงพอใจและความมั่นใจให้กับลูกค้าเพื่อให้ได้รับบริการอย่างมีคุณภาพ

-   บริษัทดำเนินธุรกิจการบริการเติมน้ำมันอากาศยานให้ได้คุณภาพตามมาตรฐานสากล
    ตรงต่อเวลา และมีความปลอดภัยสูงสุด
    โดยได้รับการรับรองคุณภาพระบบการให้บริการของบริษัทด้วย ISO 9001
    และระบบการจัดการอาชีวอนามัย และความปลอดภัย OHSAS 18001

-   บริษัทมีระบบการวัดความพึงพอใจของลูกค้า และจัดเป็นส่วนหนึ่งของดัชนีชี้วัดผลการดำเนินงาน
    (KPIs) ของบริษัท

-   บริษัทจัดให้มีกิจกรรมส่งเสริมความสัมพันธ์อันดีภายนอกบริษัท เช่น
    การเข้าเยี่ยมชมการปฏิบัติงานของบริษัท การจัดสัมมนา
    การเข้าพบลูกค้าเพื่อสร้างความสัมพันธ์และรับฟังข้อติชมอย่างสม่ำเสมอ
    การร่วมสนุกชิงรางวัลตอบคำถามที่เกี่ยวข้องกับบริษัท การพบปะลูกค้าในเทศกาลต่างๆ เป็นต้น

1.3 คู่ค้า : บริษัทมีนโยบายและแนวปฏิบัติต่อคู่ค้า มีขั้นตอนในการคัดเลือกคู่ค้าอย่างชัดเจน
เป็นรูปธรรม โดยต้องมีคุณสมบัติตามที่บริษัทกำหนด และสามารถปฏิบัติตามขั้นตอน
หรือกระบวนการตามที่บริษัทกำหนด
รวมทั้งการคัดเลือกคู่ค้ารายใหม่ต้องผ่านการอนุมัติจากคณะกรรมการบริษัท

  บริษัทปฏิบัติตามสัญญาที่มีต่อคู่ค้า ปฏิบัติต่อคู่ค้าทุกรายอย่างเสมอภาคและเป็นธรรม
  และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย รวมทั้งไม่เรียก ไม่รับ
  หรือไม่ให้ผลประโยชน์ใดๆ ที่ไม่สุจริตกับคู่ค้า โดยบริษัทได้กำหนดนโยบาย JV Core
  Principle เพื่อเป็นเครื่องมือในการป้องกันการเปิดเผยข้อมูลที่อ่อนไหว (Sensitive
  Information)

1.4 เจ้าหนี้ : บริษัทมีการกำหนดวิธีการและแนวปฏิบัติในการไม่ละเมิดสิทธิของเจ้าหนี้
โดยมีการปฏิบัติตามข้อตกลงที่มีต่อเจ้าหนี้ และให้ข้อมูลทางการเงินที่ถูกต้องครบถ้วน รวมทั้งไม่เรียก
ไม่รับ หรือไม่ให้ผลประโยชน์ใดๆ ที่ไม่สุจริตกับเจ้าหนี้

1.5 คู่แข่งทางการค้า : บริษัทมีนโยบายและแนวปฏิบัติต่อคู่แข่งทางการค้า
โดยประพฤติปฏิบัติตามกรอบการแข่งขันที่ดี
ไม่แสวงหาข้อมูลที่เป็นความลับของคู่แข่งด้วยวิธีการที่ไม่สุจริต หรือไม่เหมาะสม
รวมทั้งไม่ทำลายชื่อเสียงของคู่แข่งด้วยการกล่าวหาในทางร้ายและปราศจากซึ่งมูลความจริง

1.6 พนักงาน : บริษัทมีนโยบายและแนวปฏิบัติต่อพนักงาน
พนักงานของบริษัททุกคนเป็นส่วนสำคัญในการดำเนินธุรกิจ ดังนั้น
บริษัทจึงให้ความสำคัญต่อการพัฒนาพนักงาน ให้ผลตอบแทนและสวัสดิการที่เหมาะสม
รวมทั้งส่งเสริมการมีส่วนร่วมของพนักงาน ดังนี้

-   มีการกำหนดระเบียบปฏิบัติเกี่ยวกับค่าตอบแทนและสวัสดิการของพนักงาน

-   มีการกำหนดนโยบายค่าตอบแทนพนักงานที่ชัดเจน โดยมีการวัดผลการปฏิบัติงานตาม
    Balanced Scorecard ที่สอดคล้องกับผลการดำเนินงานของบริษัททั้งในระยะสั้น
    และระยะยาว ได้แก่ ด้านการเงิน ด้านลูกค้า ด้านกระบวนการจัดการภายใน
    และด้านการเรียนรู้และพัฒนา

-   มีการให้ผลตอบแทน และสวัสดิการอย่างเหมาะสม ได้แก่ เงินเดือน เงินรางวัลประจำปี
    กองทุนสำรองเลี้ยงชีพ รวมทั้งการทำประกันชีวิต อุบัติเหตุ และสุขภาพ ให้แก่พนักงาน

-   มีการปฐมนิเทศ การอบรมด้านจรรยาบรรณธุรกิจ นโยบายต่อต้านคอร์รัปชั่น
    ค่านิยมองค์การ ความปลอดภัยและระบบคุณภาพ  ตลอดจนความรู้เบื้องต้นด้านต่างๆ
    ที่จำเป็นต้องใช้ในงานให้แก่พนักงานใหม่
    ก่อนเข้าไปเรียนรู้งานฝ่ายที่พนักงานสังกัดในขณะปฏิบัติงาน (On the job training)

-   มีการปรับปรุงหลักสูตรสำหรับพนักงานโอนย้าย
    ปรับตำแหน่งให้ทันเหตุการณ์ตามลักษณะงานที่พัฒนาไปอย่างต่อเนื่อง

-   มีนโยบายส่งเสริมการพัฒนาพนักงานอย่างเป็นระบบ ซึ่งมีคู่มือความสามารถ (Competency
    Model) ที่นำมาใช้เป็นมาตรฐานในการจัดทำแผนพัฒนาบุคลากรในรูปแบบต่างๆ ได้แก่
    การประเมินความสามารถและศักยภาพของพนักงาน (Competency and Potential
    Assessment) แผนระบบเส้นทางการฝึกอบรม (Training Roadmap)
    แผนพัฒนาพนักงานรายบุคคล (Individual Development Plan)
    แผนพัฒนาความก้าวหน้าในสายอาชีพ (Career Development Plan)
    แผนสืบทอดตำแหน่งงาน (Succession Plan) และแผนพัฒนาผู้สืบทอดตำแหน่ง(Successor
    Development Plan) เป็นต้น โดยในปี 2558 มีจำนวนพนักงานทั้งหมด 451 คน
    และมีจำนวนชั่วโมงเฉลี่ยของการฝึกอบรมของพนักงานเท่ากับ 39.72 ชั่วโมง/คน

-   จัดให้มีโครงการส่งเสริมด้านการศึกษา เช่น การให้ทุนการศึกษาแก่พนักงาน การอบรม
    ดูงานทั้งในและต่างประเทศ เป็นต้น

-   ขยายเพิ่มระดับของพนักงานที่ส่งไปอบรมต่างประเทศให้มากขึ้น
    โดยมีการเพิ่มเป็นหลายระดับไม่ใช่แค่เฉพาะระดับบริหาร

-   มีการส่งเสริมด้านจริยธรรม โดยจัดให้พนักงานเข้าร่วมอบรมในหัวข้อ
    “มาตรการต่อต้านคอร์รัปชั่น” และจัดให้พนักงานทำแบบทดสอบจรรยาบรรณธุรกิจ
    เพื่อส่งเสริมให้พนักงานมีจรรยาบรรณในการปฏิบัติงาน
    รวมทั้งสนับสนุนให้พนักงานเข้าปฏิบัติธรรมที่ยุวพุทธิกสมาคมแห่งประเทศไทย
    และเพิ่มเติมให้มีหลากหลายหลักสูตรตามความเหมาะสม

-   ส่งเสริมการรณรงค์และปลูกฝังค่านิยมองค์การ โดยจัดกิจกรรมต่างๆ ภายในองค์กร เช่น
    กิจกรรมเชื่อมสัมพันธ์ระหว่างพนักงาน กิจกรรมเชิดชูเกียรติพนักงานที่ทำความดี
    กิจกรรมสนับสนุนความปลอดภัย รวมถึงจัดให้พนักงานทำแบบทดสอบค่านิยมองค์การ ทั้งนี้
    เพื่อให้พนักงานมีส่วนร่วมและได้รับความรู้ ทำความเข้าใจ
    ตระหนักถึงความสำคัญและนำแนวทางพฤติกรรมที่ดีของค่านิยมไปปฏิบัติในทิศทางเดียวกัน

-   จัดให้มีกิจกรรมส่งเสริมความสัมพันธ์อันดีภายในบริษัท เช่น แข่งขันกีฬาสี
    การจัดงานเลี้ยงสังสรรค์ปีใหม่ การท่องเที่ยวประจำปี
    การส่งเสริมให้พนักงานเข้าร่วมชมรมต่างๆ
    และการจัดกิจกรรมภายในองค์กรเป็นประจำทุกเดือน อาทิ
    ให้กำลังใจคลายร้อนพนักงานปฏิบัติการ ปั่นจักรยานเชื่อมใจ พาพนักงานไปทำบุญ และ Happy
    Hour เป็นต้น

-   ส่งเสริมการรณรงค์และปลูกฝังค่านิยมองค์การ
    มีส่วนร่วมของพนักงานในการปฏิบัติตามนโยบายการปฏิบัติต่อ ผู้มีส่วนได้เสียทุกกลุ่ม เช่น สังคม
    ชุมชน ลูกค้า รวมทั้ง จัดให้มีกิจกรรมเพื่อให้พนักงานตระหนักถึง Core Value ของบริษัท
    ซึ่งมีส่วนช่วยสนับสนุนในการปฏิบัติต่อผู้มีส่วนได้เสีย

1.7 สังคมและชุมชน : บริษัทได้ให้ความสำคัญต่อสังคมและชุมชน
โดยได้มีการกำหนดเป็นหนึ่งในการดำเนินการของแผนกลยุทธ์ของบริษัท
ซึ่งสอดคล้องกับตามกรอบการดำเนินงานด้านสังคมและชุมชนตามแนวทางของการพัฒนาอย่างยั่งยืนของกิจการ
โดยในปี2558
บริษัทมุ่งเน้นการสร้างการมีส่วนร่วมเพื่อพัฒนาให้ชุมชนสามารถพึ่งพาตนเองได้อย่างยั่งยืนโดยแบ่งกิจกรรมที่ดำเนินการเป็น
6 ด้านหลัก กล่าวคือ ด้านสุขภาพอนามัย ด้านทรัพยากรธรรมชาติ และสิ่งแวดล้อม
ด้านครอบครัวและผู้สูงอายุ ด้านความปลอดภัยในชีวิตและทรัพย์สินและโครงสร้างพื้นฐาน
ด้านการศึกษา ศาสนา และศิลปวัฒนธรรม และ ด้านอาชีพและการสร้างรายได้

  นอกจากการสนับสนุนโครงการด้านสังคมและชุมชนโดยรวมแล้ว
  บริษัทยังได้ให้การสนับสนุนโครงการบำรุงขวัญเติมใจให้เหล่าทหารหาญ
  โดยร่วมกับกรมแพทย์ทหารบก และมูลนิธิโรงพยาบาลพระมงกุฎเกล้า อย่างต่อเนื่องเป็นปีที่ 8
  โดยมีวัตถุประสงค์หลัก
  เพื่อช่วยฟื้นฟูสภาพจิตใจทหารที่ได้รับบาดเจ็บจากเหตุการณ์ความไม่สงบตามแนวเขตชายแดนประเทศไทย
  โดยมุ่งให้ผู้ป่วยทหารได้สามารถกลับคืนสู่สังคมอย่างภาคภูมิ

2.  ความปลอดภัย อาชีวอนามัย และสภาพแวดล้อม

บริษัทให้ความสำคัญอย่างยิ่งในเรื่องความปลอดภัย อาชีวอนามัย สภาพแวดล้อมในการทำงาน
โดยได้กำหนดนโยบายความปลอดภัย อาชีวอนามัย และสภาพแวดล้อมในการทำงาน
และจัดให้มีคณะกรรมการความปลอดภัย อาชีวอนามัย และสภาพแวดล้อมในการทำงาน
ซึ่งบริษัทได้ดำเนินการในเรื่องความปลอดภัย อาชีวอนามัย สภาพแวดล้อมในการทำงาน ดังนี้

-   พัฒนาระบบการจัดการความปลอดภัย อาชีวอนามัย
    และสภาพแวดล้อมในการทำงานให้สอดคล้องกับกฎหมาย และมาตรฐานสากล
    รวมถึงข้อกำหนดอื่นๆ ที่บริษัทนำมาประยุกต์ใช้

-   ควบคุม ปรับปรุง และป้องกันแก้ไขอันตรายจากการดำเนินงานของบริษัท
    ซึ่งมีผลกระทบต่อพนักงาน และทรัพย์สินของบริษัท ที่มีระดับความเสี่ยงตั้งแต่ปานกลางขึ้นไป
    เพื่อให้เกิดการพัฒนางานด้านความปลอดภัย อาชีวอนามัย และสภาพแวดล้อมในการทำงาน
    อย่างต่อเนื่อง

-   ปรับปรุงผลการดำเนินงานด้านความปลอดภัย อาชีวอนามัย
    และสภาพแวดล้อมในการทำงานของบริษัทอย่างต่อเนื่อง

-   ส่งเสริมและสนับสนุนให้เกิดการมีส่วนร่วมของพนักงานที่อยู่ภายใต้การควบคุมดูแลของบริษัทในการดำเนินงานด้านความปลอดภัย
    อาชีวอนามัย และสภาพแวดล้อมในการทำงาน

-   พัฒนาพนักงานของบริษัท ให้มีความรู้ และ ความตระหนัก ในด้านความปลอดภัย อาชีวอนามัย
    และสภาพแวดล้อมในการทำงาน รวมถึงความปลอดภัยนอกงาน

-   ให้การสนับสนุนทรัพยากร ต่างๆในการดำเนินการตามระบบการจัดการความปลอดภัย 
    อาชีวอนามัย และสภาพแวดล้อมในการทำงาน เพื่อให้เกิดการพัฒนาอย่างต่อเนื่อง

-   ให้การรักษาความปลอดภัยแก่ชีวิตพนักงาน ผู้ปฏิบัติงาน
    และทรัพย์สินในพื้นที่ความรับผิดชอบของบริษัท
    ตลอดจนทบทวนมาตรการรักษาความปลอดภัยให้ทันต่อสถานการณ์อย่างสม่ำเสมอ

ทั้งนี้ บริษัทมีการเปิดเผยสถิติการเกิดอุบัติเหตุไว้ที่สำนักงานของบริษัททุกแห่ง ได้แก่
จำนวนชั่วโมงการทำงานที่ไม่เกิดอุบัติเหตุถึงขั้นหยุดงาน เป้าหมายชั่วโมงความปลอดภัย
และวันที่เกิดอุบัติเหตุล่าสุด

โดยที่ผ่านมาบริษัทมีการจัดกิจกรรมต่างๆ มากมาย เช่น
จัดตรวจสุขภาพประจำปีให้กับประชาชนในชุมชน
การตรวจประเมินเพื่อเฝ้าระวังผลกระทบด้านสิ่งแวดล้อมต่อชุมชน จัดกิจกรรม Big Cleaning
Day จัดกิจกรรมวันความปลอดภัยสู่ความยั่งยืนประจำปี
จัดอบรมหลักสูตรต่างๆด้านความปลอดภัยอาชีวอนามัยและสภาพแวดล้อมในการทำงาน เช่น
การอบรมสุขภาพอนามัยและสภาพแวดล้อมในการทำงาน การดับเพลิงขั้นต้น (Fire Drill)
การฝึกซ้อมดับเพลิงและอพยพหนีไฟตามกฎหมายประจำปี
การฝึกซ้อมตามแผนปฏิบัติการฉุกเฉินของบริษัท ตลอดจนจัดหาอุปกรณ ป้องกันอันตรายส่วนบุคคล
(Personal Protective Equipment) ให้กับพนักงาน
การจัดโครงการรณรงค์ส่งเสริมเพื่อป้องกันการเกิดอุบัติเหตุ
การตรวจประมินสภาพแวดล้อมในการทำงานและคุณภาพน้ำดื่ม น้ำทิ้ง เป็นต้น

3.  การดูแลรักษาสิ่งแวดล้อม และการใช้ทรัพยากรอย่างมีประสิทธิภาพ

บริษัทส่งเสริมให้มีการใช้ทรัพยากรอย่างมีประสิทธิภาพในทุกกระบวนการที่เกี่ยวข้องกับการทำธุรกิจ
เพื่อให้เกิดประโยชน์สูงสุด โดยคำนึงถึงผลกระทบต่อสิ่งแวดล้อม และได้ติดตามประเมินผลกระทบ
และกำหนดมาตรการเพื่อป้องกันและบรรเทาผลกระทบที่อาจเกิดขึ้นอย่างมีระบบ
โดยบริษัทได้กำหนดนโยบายอนุรักษ์พลังงาน และจัดตั้งคณะทำงานลดโลกร้อน (Green
Committee) เพื่อดำเนินการด้านการจัดการพลังงานให้สอดคล้องกับนโยบายอนุรักษ์พลังงาน ดังนี้

1. บริษัทจะดำเนินการและพัฒนาระบบการจัดการพลังงานอย่างเหมาะสม
โดยกำหนดให้การอนุรักษ์พลังงานเป็นส่วนหนึ่งของการดำเนินงานของบริษัท
สอดคล้องกับกฎหมายและข้อกำหนดอื่นๆที่เกี่ยวข้อง

2.
บริษัทจะดำเนินการปรับปรุงประสิทธิภาพการใช้ทรัพยากรพลังงานขององค์กรอย่างต่อเนื่องและเหมาะสมกับธุรกิจ
เทคโนโลยีที่ใช้และแนวทางการปฎิบัติงานที่ดี

3.
บริษัทจะกำหนดแผนและเป้าหมายการอนุรักษ์พลังงานตามความเหมาะสมในแต่ละปีและสื่อสารให้พนักงานทุกคนเข้าใจและปฎิบัติได้อย่างถูกต้อง

4. บริษัทถือว่าการอนุรักษ์พลังงานเป็นหน้าที่ความรับผิดชอบของผู้บริหารทุกระดับและพนักงานทุกคน
ที่จะร่วมมือในการปฎิบัติตามมาตรการที่กำหนด ให้สำเร็จลุล่วงตามวัตถุประสงค์

5. บริษัทจะสนับสนุนทรัพยากรบุคคล งบประมาณ เวลาในการทำงาน การฝึกอบรม
และการมีส่วนร่วมในการนำเสนอข้อคิดเห็นเพื่อพัฒนางานด้านพลังงาน

6.
ผู้บริหารและคณะทำงานด้านการจัดการพลังงาน(คณะทำงานลดโลกร้อน)จะมีการทบทวนและปรับปรุง
นโยบาย
เป้าหมายและแผนการดำเนินงานด้านพลังงานให้มีความเหมาะสมและสอดคล้องกับสภาวการณ์ในปัจจุบันทุกปี

บริษัทได้รับมอบประกาศนียบัตรคาร์บอนฟุตพริ้นท์องค์กรและเกียรติบัตรกิจกรรมชดเชยคาร์บอนจาก
พลเอก สุรศักดิ์ กาญจนรัตน์ รัฐมนตรีว่าการกระทรวงธรรมชาติและสิ่งแวดล้อม
ภายในงานร้อยดวงใจ ร่วมใจลดโลกร้อน ซึ่งจัดโดยองค์การบริหารจัดการก๊าซเรือนกระจก
(องค์การมหาชน) เมื่อวันที่ 24 กันยายน 2558

บริษัทยังมีการจัดการอบรมเพื่อให้ความรู้เรื่องพลังงานแก่พนักงานภายในองค์กรและจัดกิจกรรมรณรงค์ด้านอนุรักษ์พลังงานให้แก่อย่างต่อเนื่อง
ได้แก่ การจัดกิจกรรมถ่ายรูปแสดงจิตสำนึกรักษ์พลังงาน กิจกรรมตอบคำถามอนุรักษ์พลังงาน
และกิจกรรมเล่นเกมส์แยกขยะ เป็นต้น

นอกจากนี้ บริษัทยังมีมาตรการลดการใช้พลังงานที่เป็นรูปธรรม กล่าวคือ การเปลี่ยนหลอดไฟฟ้าแบบ
High Pressure Sodium เป็น หลอด LED ที่สถานีบริการเติมน้ำมันอากาศยาน ดอนเมือง
สามารถลดปริมาณไฟฟ้าได้จำนวน 43,239 กิโลวัตต์-ชั่วโมงต่อปี และ
การเปลี่ยนหลอดไฟฟ้าที่สถานีบริการเติมน้ำมันอากาศยาน สุวรรณภูมิ
สามารถช่วยลดปริมาณไฟฟ้าได้จำนวน 2,497 กิโลวัตต์-ชั่วโมงต่อปี
อีกทั้งยังมีการทดลองใช้รถยนต์ไฟฟ้าวิ่งระหว่างสถานีบริการเติมน้ำมัน อากาศยาน ดอนเมืองและ
สถานีบริการเติมน้ำมันอากาศยานสุวรรณภูมิอีกด้วย

4.  การเคารพหลักสิทธิมนุษยชน

บริษัทมีนโยบายและแนวปฏิบัติที่จะไม่เกี่ยวข้องกับการละเมิดสิทธิมนุษยชน โดยกำหนดให้กรรมการ
ผู้บริหาร และพนักงานของบริษัท
และบริษัทย่อยทุกคนปฏิบัติตามจรรยาบรรณธุรกิจในเรื่องการเคารพหลักสิทธิมนุษยชน เช่น

-   ยึดมั่นในระบอบประชาธิปไตย และส่งเสริมให้พนักงานใช้สิทธิเลือกตั้งตามรัฐธรรมนูญ

-   ปฏิบัติต่อพนักงานบนพื้นฐานของศักดิ์ศรีของความเป็นมนุษย์
    และให้ความเคารพต่อสิทธิหน้าที่ส่วนบุคคล

-   สนับสนุนและเคารพในการปกป้องสิทธิมนุษยชน
    โดยหมั่นตรวจตราดูแลมิให้บริษัทเข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
    ไม่สนับสนุนการบังคับใช้แรงงาน (forced labor) ต่อต้านการใช้แรงงานเด็ก (child
    labor) เป็นต้น

-   ส่งเสริมให้มีการเฝ้าระวังการปฏิบัติตามข้อกำหนดด้านสิทธิมนุษยชนภายในบริษัท
    และกระตุ้นให้มีการปฏิบัติตามหลักการสิทธิมนุษยชนตามมาตรฐานสากล

โดยที่ผ่านมา ไม่เคยมีการรายงานหรือการร้องเรียนเกี่ยวกับการฝ่าฝืนในเรื่องสิทธิมนุษยชน

5.  ทรัพย์สินทางปัญญาหรือลิขสิทธิ์

บริษัทมีนโยบายและแนวปฏิบัติที่จะไม่ล่วงละเมิดทรัพย์สินทางปัญญาหรือลิขสิทธิ์
โดยกำหนดให้กรรมการ ผู้บริหาร และพนักงานของบริษัท
และบริษัทย่อยทุกคนปฏิบัติตามจรรยาบรรณธุรกิจในเรื่องทรัพย์สินทางปัญญาหรือลิขสิทธิ์ ดังนี้

-   ปกป้องทรัพย์สินทางปัญญาของบริษัท
    และหลีกเลี่ยงการละเมิดสิทธิในทรัพย์สินทางปัญญาของบุคคลอื่น

-   ปฏิบัติให้สอดคล้องกับกฎหมาย ข้อบังคับและข้อผูกพันตามสัญญาทั้งหมด
    เกี่ยวกับสิทธิในทรัพย์สินทางปัญญาของบุคคลอื่น รวมถึงสิทธิบัตร ลิขสิทธิ์
    ความลับทางการค้าและข้อมูลกรรมสิทธิ์อื่นๆ

-   ไม่ละเมิดหรือนำสิทธิในทรัพย์สินทางปัญญาของบุคคลอื่นไปใช้ในทางที่ผิด

-   ในกรณีที่งานอันมีลิขสิทธิ์หรือทรัพย์สินทางปัญญาอื่นใดเกิดขึ้น จากการปฏิบัติงานของพนักงาน
    ลิขสิทธิ์หรือทรัพย์สินทางปัญญาเหล่านั้นย่อมตกเป็นของบริษัท

โดยที่ผ่านมา
ไม่เคยมีการรายงานหรือการร้องเรียนเกี่ยวกับการละเมิดทรัพย์สินทางปัญญาหรือลิขสิทธิ์

6.  การต่อต้านการติดสินบน และการคอร์รัปชั่น

บริษัทมุ่งมั่นในการดำเนินธุรกิจอย่างโปร่งใส ต่อต้านการติดสินบนและการคอร์รัปชั่น
โดยได้ร่วมลงนามประกาศเจตนารมณ์ในโครงการแนวร่วมปฏิบัติของภาคเอกชนไทยในการต่อต้านการทุจริต
(Private Sector Collective Action Coalition against Corruption) โดยในปี
2557 บริษัทได้รับการรับรองเป็นสมาชิกแนวร่วมดังกล่าวแล้ว

ในปี 2556 ได้ประกาศนโยบายต่อต้านคอร์รัปชั่น (Anti-Corruption Policy)
ซึ่งได้รับการอนุมัติโดยคณะกรรมการบริษัท เพื่อให้กรรมการ
ผู้บริหารและพนักงานของบริษัทและบริษัทย่อยทุกคนยึดถือเป็นแนวปฏิบัติที่ชัดเจน
โดยมีรายละเอียดดังนี้

-   กรรมการบริษัท และพนักงานทุกระดับ ต้องปฏิบัติตามนโยบายต่อต้านคอร์รัปชั่น
    โดยไม่เข้าไปเกี่ยวข้องกับเรื่องคอร์รัปชั่น ไม่ว่าโดยทางตรงหรือทางอ้อม
    เพื่อประโยชน์ทั้งต่อบริษัท ต่อตนเอง ต่อครอบครัว ต่อเพื่อน และต่อคนรู้จัก

-   การดำเนินการใดๆ
    ตามนโยบายต่อต้านคอร์รัปชั่นให้ใช้แนวปฏิบัติตามที่กำหนดไว้ในจรรยาบรรณธุรกิจของบริษัท
    และระเบียบ รวมทั้ง คู่มือปฏิบัติงานของบริษัทที่เกี่ยวข้อง
    ตลอดจนแนวทางปฏิบัติอื่นใดที่บริษัทจะกำหนดขึ้นต่อไป

-   พนักงานไม่พึงละเลยหรือเพิกเฉย
    เมื่อพบเห็นการกระทำที่เข้าข่ายคอร์รัปชั่นที่เกี่ยวข้องกับบริษัท
    ต้องแจ้งและให้ความร่วมมือในการตรวจสอบข้อเท็จจริงต่างๆ ต่อผู้บังคับบัญชา
    หรือต่อบุคคลที่กำหนดไว้ในจรรยาบรรณธุรกิจของบริษัท

-   บริษัทจะให้ความเป็นธรรม และคุ้มครองพนักงานที่แจ้ง
    หรือให้ความร่วมมือในการรายงานเรื่องคอร์รัปชั่นที่เกี่ยวข้องกับบริษัท

-   การคอร์รัปชั่น เป็นการกระทำผิดจรรยาบรรณธุรกิจของบริษัท
    ซึ่งจะต้องได้รับการพิจารณาโทษทางวินัยตามระเบียบที่บริษัทกำหนดไว้ นอกจากนี้
    อาจจะได้รับโทษตามกฎหมายด้วย หากการกระทำนั้นผิดกฎหมาย

-   บริษัทตระหนักถึงความสำคัญในการสื่อสาร และประชาสัมพันธ์
    เพื่อสร้างความรู้และความเข้าใจแก่กรรมการบริษัท พนักงานและผู้ที่เกี่ยวข้องกับบริษัท
    ในเรื่องที่ต้องปฏิบัติให้เป็นไปตามนโยบายต่อต้านคอร์รัปชั่น

ต่อมาในปี 2557
บริษัทได้กำหนดคู่มือปฏิบัติเกี่ยวกับมาตรการต่อต้านคอร์รัปชั่นเพื่อเป็นแนวทางในการปฏิบัติของผู้บริหารและพนักงานให้สอดคล้องตามนโยบายที่กำหนดไว้
โดยมีหลักการที่สำคัญดังนี้

1.  การจ่ายเงินเพื่อบริจาคหรือสนับสนุน

-   การบริจาคเพื่อการกุศลและการจ่ายเงินสนับสนุนจะต้องมีวัตถุประสงค์ที่ชัดเจน
    สามารถตรวจสอบได้ว่าการกระทำดังกล่าวไม่ได้ใช้เป็นข้ออ้างสำหรับการคอร์รัปชั่น
    และกระทำในนามบริษัทเท่านั้น

-   ไม่รับหรือจ่าย สินบน
    รวมทั้งไม่ทำธุรกรรมโดยไม่ชอบธรรมในทุกรูปแบบไม่ว่าจะเป็นการดำเนินการโดยทางตรงหรือทางอ้อมกับเจ้าหน้าที่ภาครัฐ
    บุคคลอื่น หรือหน่วยงานอื่น เพื่อให้มีการตอบแทนการปฏิบัติที่เอื้อประโยชน์ต่อกัน
    หรือหวังผลประโยชน์เกี่ยวกับงานของบริษัท

2.  การช่วยเหลือทางการเมือง :
    บริษัทยึดมั่นในระบอบประชาธิปไตยอันมีพระมหากษัตริย์เป็นประมุข
    วางตัวเป็นกลางทางการเมือง ไม่สนับสนุนหรือให้การช่วยเหลือทางการเมือง
    และส่งเสริมให้พนักงานใช้สิทธิเลือกตั้งตามรัฐธรรมนูญ

3.  การให้และรับของขวัญ

-   ไม่รับ หรือเรียกร้อง ผลประโยชน์ หรือเสนอค่าตอบแทน หรือจ่ายสินบน ในทุกรูปแบบ
    ซึ่งรวมถึงค่าใช้จ่ายอื่น ที่ไม่เหมาะสม ไม่ว่าจะเป็นการดำเนินการโดยทางตรงหรือทางอ้อม
    เพื่อให้มีการตอบแทนการปฏิบัติที่เอื้อประโยชน์ต่อตน บริษัท
    หรือผลประโยชน์เกี่ยวกับงานของบริษัท

-   การให้หรือรับของขวัญต้องกระทำอย่างเปิดเผยโปร่งใสและไม่ส่งผลต่อความได้เปรียบในการพิจารณาตัดสินใจเชิงธุรกิจใดๆ
    ที่เกี่ยวข้องกับบริษัท

4.  การเลี้ยงรับรองและการรับการเลี้ยงรับรอง

-   เป็นการเลี้ยงรับรองและการรับการเลี้ยงรับรองตามธรรมเนียมประเพณี
    เพื่อเป็นประโยชน์ทางธุรกิจของบริษัท
    ในลักษณะที่ไม่เกินกว่าเหตุความสัมพันธ์ปกติจากบุคคลอื่นที่มีหน้าที่หรือธุรกิจที่เกี่ยวข้องกับงานของบริษัท
    และมีความสมเหตุสมผล

-   ไม่จ่ายค่าเดินทาง ค่าเลี้ยงรับรอง หรือค่าใช้จ่ายอื่น
    ที่ไม่เหมาะสมและไม่เกี่ยวข้องกับธุรกิจของบริษัท ให้กับเจ้าหน้าที่ภาครัฐ บุคคลอื่น
    หรือหน่วยงานอื่น

-   ไม่รับหรือเรียกร้องผลประโยชน์หรือรับเชิญไปงานเลี้ยงประเภทสังสรรค์ หรืองานเลี้ยงรับรอง
    รวมถึงการรับเชิญไปดูงานที่บุคคลภายนอกเสนอตัวเป็นผู้ออกค่าใช้จ่ายที่เกี่ยวข้องให้
    หรือรับการสนับสนุนค่าใช้จ่ายจากบุคคลภายนอก เพื่อให้มีผลต่อการตัดสินใจดำเนินธุรกิจร่วมกัน
    หรือตอบแทนการปฏิบัติที่เอื้อประโยชน์ หรือมุ่งหวังผลประโยชน์ที่เกี่ยวข้องกับบริษัท

นอกจากนี้ บริษัทได้มีการดำเนินการเพื่อป้องกันการมีส่วนเกี่ยวข้องกับการคอร์รัปชั่น ดังนี้

1.  บริษัทได้มอบหมายให้ประธานกรรมการบริหาร (Executive Chairman)
    ทำหน้าที่ส่วนหนึ่งในการบริหารความเสี่ยงของโครงการต่างๆ
    ที่เกี่ยวกับการลงทุนของบริษัทและบริษัทย่อย

2.  บริษัทได้ประเมินความเสี่ยงระดับองค์กรและกระบวนการที่มีส่วนเกี่ยวข้องกับการคอร์รัปชั่น
    และได้จัดทำแผนควบคุมความเสี่ยงเป็นลายลักษณ์อักษรเพื่อติดตามและควบคุมตามกระบวนการบริหารความเสี่ยงอย่างต่อเนื่อง

3.  บริษัทได้สื่อสารจรรยาบรรณธุรกิจและนโยบายต่อต้านคอร์รัปชั่นทั้งภายในและภายนอกบริษัท
    อาทิเช่น คู่ค้าของบริษัท โดยผ่านระบบการจัดการเอกสารทางอิเล็กทรอนิกส์
    ติดประกาศบริษัทและเว็บไซต์ของบริษัท
    รวมทั้งให้พนักงานทุกคนลงนามรับทราบและยึดถือปฏิบัติตามจรรยาบรรณธุรกิจ นอกจากนี้
    ยังได้จัดหลักสูตรฝึกอบรมเกี่ยวกับการกำกับดูแลกิจการที่ดีให้กับพนักงานเป็นประจำทุกปี
    ตลอดจนยังได้จัดหัวข้อแนวปฏิบัติในการต่อต้านคอร์รัปชั่นเป็นหลักสูตรหนึ่งในการปฐมนิเทศพนักงานใหม่

4.  บริษัทสนับสนุนกิจกรรมที่ส่งเสริมและปลูกฝังให้พนักงานทุกคนปฏิบัติตามกฎหมายและระเบียบข้อบังคับที่เกี่ยวข้องอย่างต่อเนื่องเป็นประจำทุกปี
    เช่น การจัดกิจกรรมที่ส่งเสริมด้าน Core Value ในส่วนที่เกี่ยวข้องกับค่านิยม “Following
    Best Practice” ซึ่งเน้นย้ำในเรื่องการปฏิบัติหน้าที่อย่างซื่อสัตย์สุจริต
    และยึดมั่นในกฎระเบียบของบริษัท
    จัดให้มีระบบการประเมินผลการปฏิบัติตามจรรยาบรรณที่เป็นรูปธรรม
    โดยจัดให้มีระบบการประเมินผลตนเองด้วยระบบ on line เป็นประจำทุกปี
    จัดอบรมให้ความรู้แก่กรรมการและพนักงานในเรื่องมาตรการต่อต้านคอร์รัปชั่น เป็นต้น

5.  บริษัทมีกระบวนการติดตามประเมินผลการปฏิบัติตามนโยบายการต่อต้านคอร์รัปชั่น
    โดยกำหนดให้ผู้บริหารและพนักงานทุกคนประเมินผล โดยระบบ On-line เป็นประจำทุกปี
    รวมทั้งมีการติดตามและประเมินผลโดยคณะทำงานบรรษัทภิบาลตลอดจนจัดให้มีช่องทางในการแจ้งเบาะแส
    หากมีการพบเห็นการกระทำทุจริตคอร์รัปชั่น และมีมาตรการคุ้มครองให้กับผู้แจ้งเบาะแสด้วย
    รวมถึงจัดอบรมให้ความรู้แก่กรรมการและพนักงานในเรื่องมาตรการต่อต้านคอร์รัปชั่น เป็นต้น

6.  บริษัทตระหนักถึงความสำคัญของมาตรการต่อต้านการคอร์รัปชั่น
    จึงได้เข้าร่วมโครงการแนวร่วมปฏิบัติของภาคเอกชนไทยในการต่อต้านการทุจริต
    (แนวร่วมปฏิบัติฯ) ซึ่งบริษัทได้ลงนามในคำประกาศเจตนารมณ์แนวร่วมปฏิบัติฯ ในปี 2555
    และได้ผ่านการรับรองเป็นสมาชิกแนวร่วมปฏิบัติฯ ในปี 2557
    โดยคณะกรรมการตรวจสอบได้สอบทานความครบถ้วน เพียงพอ
    ของการปฏิบัติเกี่ยวกับมาตรการต่อต้านการคอร์รัปชั่นตามกระบวนการรับรองการเป็นสมาชิกแนวร่วมปฏิบัติฯ

7.  ช่องทางในการติดต่อ

บริษัทได้จัดให้มีช่องทางสำหรับผู้มีส่วนได้เสียสามารถส่งข้อเสนอแนะ ความคิดเห็น หรือคำถาม
รวมทั้งข้อร้องเรียนทั้งกรณีถูกละเมิดสิทธิ และกรณีอื่นๆมายังบริษัทหลายช่องทางดังนี้

6.1 เลขานุการบริษัท e-mail: parndao@bafs.co.th โทรศัพท์ 02 834 8912

6.2 แผนกลงทุนสัมพันธ์ e-mail: pitsapong@bafs.co.th โทรศัพท์ 02 834 8914

6.3 ไปรษณีย์ ถึง เลขานุการบริษัท บริษัท บริการเชื้อเพลิงการบินกรุงเทพ จำกัด (มหาชน)
171/2 ถนนกำแพงเพชร 6 แขวงดอนเมือง เขตดอนเมือง กรุงเทพฯ 10210

ทั้งนี้ ในกรณีที่เป็นประเด็นสำคัญ หรือเป็นเรื่องที่อาจก่อให้เกิดความเสียหายต่อบริษัท
เลขานุการบริษัทจะนำเสนอเรื่องดังกล่าวต่อคณะกรรมการบริษัทต่อไป

8.  มาตรการการแจ้งเบาะแส และกลไกคุ้มครองผู้แจ้งเบาะแส

บริษัทจัดให้มีช่องทางรับเรื่องร้องเรียนของทั้งจากบุคคลภายนอกและพนักงาน
กระบวนการดำเนินการเมื่อได้รับข้อร้องเรียน อีกทั้งยังได้
กำหนดมาตรการคุ้มครองและรักษาความลับของผู้ร้องเรียน ดังนี้

1.  การแจ้งเบาะแส

  บริษัทจัดให้มีช่องทางในการแจ้งเบาะแส หรือข้อร้องเรียน
  ในกรณีที่สงสัยว่าจะมีการกระทำผิดจรรยาบรรณธุรกิจของบริษัท การกระทำผิดกฎหมาย
  รวมถึงพฤติกรรมที่ส่อถึงการทุจริต การปฏิบัติอย่างไม่เท่าเทียมกัน ผ่านช่องทางดังนี้

(1) ผู้บังคับบัญชาที่ตนเองไว้วางใจในทุกระดับ

(2) คณะทำงานบรรษัทภิบาล

(3) ทางจดหมาย

  ประธานกรรมการบริหารหรือประธานกรรมการตรวจสอบ

  บริษัท บริการเชื้อเพลิงการบินกรุงเทพ จำกัด (มหาชน)

  เลขที่ 171/2 ถนนกำแพงเพชร 6 แขวงดอนเมือง เขตดอนเมือง กรุงเทพมหานคร 10210

(4) ทาง e-mail โดยส่งมาที่ ec@bafs.co.th หรือ ac@bafs.co.th

(5) เว็บไซต์บริษัท www.bafsthai.com

    1.  กระบวนการดำเนินการเมื่อได้รับข้อร้องเรียน

เมื่อบริษัทได้รับเบาะแสหรือข้อร้องเรียนมาแล้ว บริษัทจะดำเนินการรวบรวมข้อมูล ประมวลผล
ตรวจสอบ และกำหนดมาตรการในการดำเนินการเพื่อบรรเทาความเสียหายให้แก่ผู้ที่ได้รับผลกระทบ
โดยคำนึงถึงความเดือดร้อนเสียหายโดยรวมทั้งหมด
หลังจากนั้นผู้ที่มีหน้าที่รับผิดชอบเรื่องดังกล่าวมีหน้าที่ติดตามผลการดำเนินการ
และรายงานผลให้ผู้รับแจ้งเบาะแส/ข้อร้องเรียนและผู้แจ้งเบาะแส/ร้องเรียนทราบ
รวมทั้งรายงานผลการดำเนินการดังกล่าวต่อกรรมการผู้จัดการ ประธานกรรมการบริหาร
คณะกรรมการตรวจสอบ และคณะกรรมการบริษัทตามลำดับแล้วแต่กรณี

2.  มาตรการคุ้มครอง

เพื่อเป็นการคุ้มครองสิทธิของผู้แจ้งเบาะแส/ข้อร้องเรียนหรือผู้ที่ให้ความร่วมมือในการตรวจสอบข้อเท็จจริง
บริษัทจะไม่เปิดเผยชื่อ สกุล ที่อยู่ ภาพ หรือข้อมูลอื่นใดของผู้แจ้งเบาะแส/ข้อร้องเรียน
หรือผู้ให้ความร่วมมือในการตรวจสอบข้อเท็จจริง
รวมไปถึงกำหนดมาตรการคุ้มครองในกรณีที่ผู้นั้นเห็นว่าตนอาจได้รับความไม่ปลอดภัย
หรืออาจเกิดความเดือดร้อนเสียหาย
ทั้งนี้ผู้ได้รับความเดือนร้อนเสียหายจะได้รับการบรรเทาความเสียหายด้วยกระบวนการที่มีความเหมาะสมและเป็นธรรม

ทั้งนี้ บุคคลที่บริษัทตรวจสอบแล้วพบว่าได้กระทำผิดจรรยาบรรณธุรกิจ นโยบายต่อต้านคอร์รัปชั่น
จะได้รับการพิจารณาโทษทางวินัยตามระเบียบที่บริษัทกำหนด หรือได้รับโทษตามกฎหมายที่เกี่ยวข้อง

หมวดที่ 4: การเปิดเผยข้อมูลและความโปร่งใส

1. การเปิดเผยข้อมูลของบริษัท

บริษัทมีการเปิดเผยข้อมูลที่สำคัญต่างๆ ในรายงานประจำปี และผ่านทางเว็บไซต์ของบริษัท
www.bafsthai.com ทั้งภาษาไทยและภาษาอังกฤษ เช่น วิสัยทัศน์ พันธกิจ นโยบายที่สำคัญต่างๆ
ของบริษัท โครงสร้างกลุ่มธุรกิจ ลักษณะการประกอบธุรกิจและภาวะการแข่งขัน
ฐานะการเงินและผลการดำเนินงาน ความเสี่ยงในการดำเนินธุรกิจ โครงสร้าง การถือหุ้น
โครงสร้างองค์กร คณะกรรมการและคณะผู้บริหาร ประเภทของกรรมการ
ประวัติและการถือหุ้นของกรรมการและผู้บริหาร ทั้งทางตรงและทางอ้อม
ประวัติการอบรมของกรรมการ นโยบายการจ่ายค่าตอบแทนแก่กรรมการและผู้บริหาร
รูปแบบค่าตอบแทน และจำนวนค่าตอบแทนจากการเป็นกรรมการบริษัทและบริษัทย่อย
การทำหน้าที่ของคณะกรรมการบริษัทและคณะกรรมการชุดย่อยในรอบปีที่ผ่านมา เช่น
จำนวนครั้งการประชุม จำนวนครั้งที่กรรมการแต่ละท่านเข้าร่วมประชุม ข้อมูลด้านนักลงทุนสัมพันธ์
หนังสือ นัดประชุมและรายงานการประชุมผู้ถือหุ้น ข่าวสารองค์กร (Press Release) เป็นต้น
โดยบริษัทได้ปรับปรุงข้อมูลในเว็บไซต์ให้ครบถ้วน และเป็นปัจจุบันอยู่เสมอ

2. การจัดทำรายงานทางการเงิน

เพื่อแสดงความรับผิดชอบในการจัดทำรายงานทางการเงินว่ามีความถูกต้อง ครบถ้วน โปร่งใส
อย่างเพียงพอที่จะดำรงรักษาไว้ซึ่งทรัพย์สินของบริษัทป้องกันการทุจริตและการดำเนินการที่ผิดปกติ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนมีการพิจารณาถึงความสมเหตุสมผลและความรอบคอบในการจัดทำงบการเงินของบริษัท
และเพื่อให้ผู้มีส่วนได้เสียเกิดความเชื่อมั่นต่อรายงานทางการเงินที่บริษัทจัดทำขึ้นว่าเป็นไปตามวัตถุประสงค์ข้างต้น
คณะกรรมการบริษัทจึงแต่งตั้งคณะกรรมการตรวจสอบ
เพื่อทำหน้าที่สอบทานให้บริษัทมีรายงานทางการเงินและการดำเนินงานอย่างถูกต้อง เพียงพอ
รวมทั้งคณะกรรมการบริษัทยังได้จัดทำรายงานความรับผิดชอบของคณะกรรมการในการจัดทำรายงานทางการเงิน
ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้
ลงนามโดยประธานกรรมการและกรรมการผู้จัดการ
โดยแสดงควบคู่กับรายงานของผู้สอบบัญชีในรายงานประจำปี

ในปี 2558 บริษัทได้ให้ผู้สอบบัญชีจากบริษัท สำนักงาน อีวาย จำกัด เป็นผู้สอบบัญชีของบริษัท
ซึ่งมีความรู้ ความชำนาญในวิชาชีพ มีความเป็นอิสระ และได้รับความเห็นชอบจากสำนักงาน
ก.ล.ต. โดยงบการเงินของบริษัทได้รับการรับรองโดยไม่มีเงื่อนไข
และถูกต้องตามที่ควรในสาระสำคัญ ตามหลักการบัญชีที่รับรองโดยทั่วไป
และผ่านความเห็นชอบจากคณะกรรมการตรวจสอบ/คณะกรรมการบริษัทก่อนเปิดเผยต่อผู้ถือหุ้น

บริษัทมีการจัดทำบทรายงานและการวิเคราะห์ของฝ่ายบริหาร (MD&A)
ซึ่งได้มีการจัดทำเป็นรายไตรมาส เพื่ออธิบายในเชิงวิเคราะห์เกี่ยวกับฐานะการเงิน
ผลการดำเนินงาน ปัจจัยที่มีผลต่อฐานะการเงิน และผลการดำเนินงาน
รวมทั้งการเปลี่ยนแปลงที่สำคัญ นอกจากนี้ มีการจัดทำและเผยแพร่ข่าวสารสำคัญต่างๆ
ให้แก่ผู้ถือหุ้นผ่านทาง BAFS Newsletter

บริษัทใช้ดัชนีชี้วัดผลการดำเนินงาน (Key Performance Indicators: KPIs)
โดยมีการกำหนดวัตถุประสงค์เชิงกลยุทธ์ให้สอดคล้องกับเป้าหมายในแผนกลยุทธ์และความเสี่ยงที่ยอมรับได้
ตามแนวคิด Balanced Scorecard แยกตามแต่ละมุมมอง ได้แก่ ด้านการเงิน ด้านลูกค้า
ด้านกระบวนการจัดการภายใน และด้านการเรียนรู้และพัฒนา เช่น อัตราผลตอบแทนต่อสินทรัพย์
ส่วนแบ่งทางการตลาด ระดับความพึงพอใจของลูกค้า ความสำเร็จของแผนการพัฒนาบุคลากร
เป็นต้น

3. ช่องทางในการเปิดเผยข้อมูล

3.1 บริษัทตระหนักถึงความสำคัญของการเปิดเผยข้อมูลที่เกี่ยวข้องกับบริษัท ทั้งข้อมูลทางการเงิน
และข้อมูลที่ไม่ใช่ทางการเงินอย่างถูกต้อง ครบถ้วน ทันเวลา โปร่งใส ผ่านช่องทางต่างๆ ดังนี้

-   ระบบการเผยแพร่ข้อมูลของตลาดหลักทรัพย์ฯ และเว็บไซต์ของสำนักงาน ก.ล.ต.

-   เว็บไซต์ของบริษัท www.bafsthai.com ซึ่งมีทั้งภาษาไทยและภาอังกฤษ

-   รายงานผลการดำเนินงานรายไตรมาส
    โดยการให้ข้อมูลต่อนักวิเคราะห์และนักลงทุนในการจัดกิจกรรมแถลงผลประกอบการ
    (Opportunity Day) ที่ตลาดหลักทรัพย์

-   การแถลงข่าวต่อสื่อมวลชน

-   การจัดทำจดหมายข่าวที่นำเสนอถึงฐานะการเงินของบริษัท

-   การให้ข้อมูลต่อนักวิเคราะห์และนักลงทุนที่มาเยี่ยมชม และหารือกับผู้บริหารของบริษัท

-   Analyst Meeting

-   การจัดส่งเอกสารให้แก่ผู้ถือหุ้นทางไปรษณีย์

3.2 บริษัทมีการเปิดเผยข้อมูลเป็นไปตามข้อกำหนดของสำนักงาน ก.ล.ต. และตลาดหลักทรัพย์ฯ
โดยได้จัดให้มีแผนกกำกับการปฏิบัติตามกฎเกณฑ์รับผิดชอบในเรื่องดังกล่าว

3.3 บริษัทได้จัดให้มีแผนกลงทุนสัมพันธ์ e-mail: pitsapong@bafs.co.th โทรศัพท์ 02 834
8914 เพื่อเป็นตัวแทนในการสื่อสารกับนักลงทุน ผู้ถือหุ้น นักวิเคราะห์หลักทรัพย์
และหน่วยงานอื่นที่เกี่ยวข้อง ทั้งนี้ แผนกลงทุนสัมพันธ์มีแผนงานเป็นประจำทุกปี โดยในปี 2558
ได้จัดให้มีกิจกรรมที่สำคัญ ได้แก่ การเข้าร่วมกิจกรรมตลาดหลักทรัพย์ เพื่อพบนักลงทุน
(Opportunity Day) จำนวน 4 ครั้ง การนำนักลงทุนสถาบัน
นักลงทุนรายย่อยเข้าพบผู้บริหารเพื่อเยี่ยมชมกิจการ (Company Visit) รวมทั้งการจัดกิจกรรม
Analyst Meeting จำนวน 8 ครั้ง Shareholder Site Visit 1 ครั้ง การให้ข้อมูลสำหรับ
Credit Rating Review ของบริษัทจำนวน 1 ครั้ง
และจัดแถลงข่าวโครงการขยายการลงทุนของกลุ่มบริษัท 1 ครั้ง
นอกเหนือไปจากการให้ข้อมูลแก่นักลงทุนผู้สนใจที่ได้มีการสอบถามเข้ามายังบริษัท

หมวดที่ 5: ความรับผิดชอบของคณะกรรมการ

คณะกรรมการบริษัทมีบทบาทสำคัญในการกำกับดูแลกิจการเพื่อประโยชน์สูงสุดของบริษัท
และมีความรับผิดชอบต่อผลการปฏิบัติหน้าที่ต่อผู้ถือหุ้น โดยเป็นอิสระจากฝ่ายบริหาร

5.1 โครงสร้างคณะกรรมการ

5.1.1 คณะกรรมการบริษัทได้พิจารณาความเหมาะสมของโครงสร้างคณะกรรมการ
ซึ่งกำหนดให้คณะกรรมการบริษัทประกอบด้วยกรรมการอย่างน้อย 11 ท่าน แต่ไม่เกิน 15 ท่าน
โดยปัจจุบันคณะกรรมการบริษัทประกอบด้วยกรรมการจำนวน 15 ท่าน ดังนี้

- กรรมการที่เป็นผู้บริหาร 2 ท่าน (ร้อยละ 13.33)

  - กรรมการที่ไม่ได้เป็นผู้บริหาร 13 ท่าน (ร้อยละ 86.67)

  โดยแบ่งเป็นกรรมการจากภายนอกอื่น 8 ท่าน และกรรมการอิสระ 5 ท่าน คิดเป็นสัดส่วน 1 ใน
  3 ของจำนวนกรรมการทั้งคณะ ทั้งนี้ มีกรรมการที่ไม่ได้เป็นผู้บริหาร 8 คน
  มีประสบการณ์ในธุรกิจหรืออุตสาหกรรมหลักที่บริษัทดําเนินกิจการอยู่

5.1.2 คณะกรรมการบริษัทได้กำหนดโครงสร้างของคณะกรรมการ
ให้ประกอบด้วยกรรมการที่มีคุณสมบัติหลากหลาย โดยเป็นบุคคลที่มีความรู้ ความสามารถ
มีประสบการณ์ มีคุณธรรมและจริยธรรมได้รับความเชื่อถือเป็นที่ยอมรับโดยทั่วไป
มีความหลากหลายของทักษะ ประกอบด้วยทักษะด้านต่างๆ เช่น ด้านภาวะอุตสาหกรรม (Industry
Knowledge) ด้านบัญชีการเงิน ด้านการจัดการ ด้านการตลาดระหว่างประเทศ ด้านกลยุทธ์
ด้านการบริหารวิกฤติ ด้านกฎหมาย ด้านการกำกับดูแลกิจการ หรือด้านอื่นๆ
ซึ่งสอดคล้องและเป็นประโยชน์ต่อการดำเนินธุรกิจของบริษัท รวมทั้ง
มีการกำหนดคุณสมบัติของกรรมการอิสระซึ่งเข้มงวดกว่าข้อกำหนดของสำนักงาน ก.ล.ต.
ในเรื่องสัดส่วนการถือหุ้น ดังรายละเอียดในหัวข้อ 9.3
การสรรหาและแต่งตั้งกรรมการและผู้บริหารสูงสุด

5.1.3 ประธานกรรมการเป็นกรรมการอิสระ ซึ่งไม่เป็นบุคคลเดียวกับกรรมการผู้จัดการ
และไม่มีความสัมพันธ์ใดๆ กับฝ่ายบริหาร
ทำให้สามารถสร้างกลไกเพื่อถ่วงดุลอำนาจภายในคณะกรรมการของบริษัทได้ดียิ่งขึ้น

5.1.4 บริษัทมีการแบ่งแยกบทบาทหน้าที่
และความรับผิดชอบในการปฏิบัติงานของคณะกรรมการบริษัทและ ฝ่ายบริหาร
ออกจากกันอย่างชัดเจน และเป็นลายลักษณ์อักษร

5.1.5 กรรมการบริษัทมีวาระการดำรงตำแหน่งที่แน่นอน ซึ่งตามข้อบังคับของบริษัทกำหนดไว้ว่า
ในการประชุมสามัญประจำปีทุกครั้ง ให้กรรมการจำนวน 1 ใน 3 ออกจากตำแหน่ง
โดยให้กรรมการที่ดำรงตำแหน่งนานที่สุดเป็นผู้ออกจากตำแหน่ง ทั้งนี้
ไม่ได้มีการกำหนดจำนวนปีในการดำรงตำแหน่งของกรรมการอิสระ
หรือกำหนดจำนวนวาระในการดำรงตำแหน่งกรรมการติดต่อกันได้นานที่สุดไว้
เนื่องจากการสรรหากรรมการที่มีความรู้และมีประสบการณ์ที่เกี่ยวข้องกับบริษัทมีอยู่อย่างจำกัด

5.1.6
คณะกรรมการบริษัทตระหนักถึงความสำคัญในการปฏิบัติหน้าที่อย่างมีประสิทธิภาพในฐานะกรรมการและกรรมการผู้จัดการ
จึงมีนโยบายการดำรงตำแหน่งกรรมการในบริษัทอื่นเพื่อให้สอดคล้องกับแนวปฏิบัติที่ดีที่กำหนดโดยกรรมการแต่ละคนจะดำรงตำแหน่งกรรมการในบริษัทจดทะเบียนได้ไม่เกิน
5 บริษัท
สำหรับกรรมการผู้จัดการจะดำรงตำแหน่งกรรมการหรือกรรมการผู้จัดการในบริษัทอื่นนอกเหนือจากบริษัทย่อย
บริษัทร่วม หรือบริษัทอื่นที่บริษัทถือหุ้นได้ก็ต่อเมื่อได้รับการอนุมัติจากคณะกรรมการบริษัท

5.1.7 บริษัทมีผู้ช่วยผู้อำนวยการสำนักเลขานุการบริษัทและกิจกรรมสังคม
ซึ่งเป็นผู้มีความรู้ทางด้านกฎหมาย รวมถึงผ่านการอบรมหลักสูตรเลขานุการบริษัท
และหลักสูตรต่างๆที่เกี่ยวข้องกับการปฏิบัติหน้าที่เลขานุการฯ
ดำรงตำแหน่งเป็นเลขานุการบริษัททำหน้าที่ตามรายละเอียดในหัวข้อ
โครงสร้างการถือหุ้นและการจัดการ

5.1.8 บริษัทจัดให้มีนโยบายในการไปดำรงตำแหน่งกรรมการหรือผู้บริหารในบริษัทย่อย
ของกรรมการ ผู้บริหาร หรือพนักงานบริษัท
รวมทั้งมีระบบการติดตามดูแลการดำเนินงานและการกำหนดทิศทางในการปฏิบัติงานของบริษัทย่อย
ทั้งนี้
เพื่อให้มั่นใจว่าบริษัทสามารถติดตามควบคุมดูแลการดำเนินงานของบริษัทย่อยได้อย่างมีประสิทธิภาพ

นอกจากนี้คณะกรรมการบริษัทได้จัดให้มีคณะกรรมการชุดต่าง ๆ
เพื่อช่วยศึกษาในรายละเอียดและกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัทและเพื่อความโปร่งใสในการปฏิบัติหน้าที่
โดยรายละเอียดเกี่ยวกับ คณะกรรมการชุดย่อย ตามหัวข้อ 9.2 การกำกับดูแลกิจการ

5.2 บทบาท หน้าที่ และความรับผิดชอบของคณะกรรมการ

5.2.1 คณะกรรมการบริษัทมีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และ ข้อบังคับของบริษัทตลอดจนมติของที่ประชุมผู้ถือหุ้น ด้วยความซื่อสัตย์สุจริต
และความระมัดระวังรักษาผลประโยชน์ของบริษัท โดยได้จัดให้มีหน่วยงานกำกับการปฏิบัติงาน
(Compliance Unit) ทั้งนี้ ในปี 2558 บริษัทไม่มีประวัติการกระทำผิดกฎหมาย กฎระเบียบ
และข้อกำหนดของสำนักงาน ก.ล.ต. และตลาดหลักทรัพย์ฯ

5.2.2 คณะกรรมการบริษัทพิจารณาอนุมัติ และทบทวนวิสัยทัศน์ และพันธกิจของบริษัททุก 5 ปี
รวมทั้งพิจารณา และให้ความเห็นชอบในเรื่องที่สำคัญเกี่ยวกับการดำเนินงานของบริษัท เช่น กลยุทธ์
เป้าหมายทางการเงิน งบประมาณ กฎบัตรของคณะกรรมการชุดย่อย เป็นต้น
และกำกับควบคุมดูแลให้ฝ่ายบริหารดำเนินงานตามนโยบายและแผนที่กำหนดไว้อย่างมีประสิทธิภาพ
และประสิทธิผล นอกจากนี้ ได้จัดให้มีระบบการติดตาม ปรับปรุง
และประเมินผลการดำเนินงานเปรียบเทียบกับแผนงาน และงบประมาณที่กำหนดไว้
เพื่อเป็นการเพิ่มมูลค่าสูงสุดให้กับบริษัท

5.2.3
ในด้านบทบาทหน้าที่และความรับผิดชอบในการปฏิบัติงานของคณะกรรมการบริษัทและฝ่ายบริหาร
บริษัทได้จัดให้มีการแบ่งแยกกันอย่างชัดเจนทั้งด้านโครงสร้าง และการปฏิบัติตามหน้าที่ ทั้งนี้
มีการจัดทำหนังสือมอบอำนาจระบุขอบเขตที่ชัดเจนให้ผู้บริหาร
และมีการกำหนดระดับอำนาจดำเนินการในแต่ละด้านไว้อย่างชัดเจน รวมทั้งได้มีการสื่อสารบทบาท
หน้าที่ และความรับผิดชอบดังกล่าวต่อผู้ที่เกี่ยวข้องอย่างสม่ำเสมอ

5.2.4 คณะกรรมการบริษัทเป็นผู้ริเริ่ม มีส่วนร่วมในการจัดทำ
และอนุมัตินโยบายการกำกับดูแลกิจการ และจรรยาบรรณธุรกิจ เพื่อให้กรรมการ
ผู้บริหารและพนักงานของบริษัท ยึดถือเป็นแนวทางในการปฏิบัติเพื่อให้บรรลุพันธกิจในการดำเนินงาน
ซึ่งได้มีการสื่อสารให้เป็นที่ทราบและเข้าใจทั่วทั้งองค์กร
รวมทั้งมีการเปิดเผยไว้ในเว็บไซต์ของบริษัท

5.2.5 จรรยาบรรณธุรกิจของบริษัทมีการกำหนดเกี่ยวกับ

-   จรรยาบรรณในการดำเนินธุรกิจ

-   จรรยาบรรณต่อผู้มีส่วนได้เสียกลุ่มต่างๆ ได้แก่ ผู้ถือหุ้น พนักงาน ลูกค้า คู่ค้า เจ้าหนี้
    คู่แข่งทางการค้า สังคมและสิ่งแวดล้อม

-   จรรยาบรรณกรรมการบริษัท

-   จรรยาบรรณพนักงานในด้านต่างๆ เช่น ความขัดแย้งทางผลประโยชน์ การรักษาความลับ
    การจัดหา การใช้ข้อมูลภายใน การต่อต้านการติดสินบนและการคอรัปชั่น
    ทรัพย์สินทางปัญญาและการใช้เทคโนโลยีสารสนเทศ เป็นต้น

-   การติดตามดูแลให้มีการปฏิบัติตาม และวินัย

  ทั้งนี้ บริษัทได้ส่งเสริมให้มีการปฏิบัติตาม
  รวมทั้งกำหนดระบบการติดตามดูแลให้มีการปฏิบัติตามที่เป็นรูปธรรม ได้แก่
  การจัดให้มีระบบการประเมินผลตนเองด้วยระบบ on line เป็นประจำทุกปี

5.2.6 บริษัทจัดให้มีการอบรมเกี่ยวกับการกำกับดูแลกิจการที่ดีเป็นประจำทุกปี
อีกทั้งได้มีการให้ความรู้เกี่ยวกับการกำกับดูแลกิจการที่ดี และจรรยาบรรณธุรกิจ
แก่ผู้บริหารและพนักงานในวารสารภายในของบริษัทเป็นประจำอย่างต่อเนื่องมาตั้งแต่ปี 2546

5.2.7
คณะกรรมการบริษัทมีการกำหนดนโยบายเกี่ยวกับความขัดแย้งทางผลประโยชน์ไว้ในจรรยาบรรณธุรกิจของบริษัทเป็นหัวข้อที่ชัดเจน
อีกทั้งได้จัดให้มีขั้นตอนในการดูแลรายการที่อาจก่อให้เกิดความขัดแย้งทางผลประโยชน์
และระเบียบปฏิบัติเรื่องรายการที่เกี่ยวโยงกัน ซึ่งเป็นไปตามข้อกำหนดของสำนักงาน ก.ล.ต. ทั้งนี้
หากรายการใดจะต้องผ่านการเห็นชอบจากคณะกรรมการบริษัทและ/หรือที่ประชุมผู้ถือหุ้น
รายการดังกล่าวจะได้รับการพิจารณากลั่นกรองโดยคณะกรรมการตรวจสอบก่อน
โดยคณะกรรมการตรวจสอบจะมีการให้ความเห็นต่อการเข้าทำรายการดังกล่าว
และในกรณีที่คณะกรรมการบริษัทมีความเห็นที่แตกต่างจากคณะกรรมการตรวจสอบ
บริษัทก็จะมีการเปิดเผยความเห็นที่แตกต่างดังกล่าวด้วย
โดยในกรณีที่มีกรรมการที่มีส่วนได้ส่วนเสียในวาระใดๆ
กรรมการท่านนั้นจะไม่มีสิทธิออกเสียงในวาระดังกล่าว

5.2.8 บริษัทได้มีการเปิดเผยรายการระหว่างกันกับบุคคลที่อาจมีความขัดแย้งในปี 2558
รวมทั้งคณะกรรมการบริษัทได้ให้ความเห็นว่ารายการระหว่างกันทุกรายการเป็นรายการที่สมเหตุสมผล
และเป็นประโยชน์ต่อการดำเนินธุรกิจของบริษัทซึ่งเป็นไปตามข้อกำหนดของสำนักงาน ก.ล.ต.
ดังรายละเอียดในหัวข้อ “รายการระหว่างกัน”

5.2.9 บริษัทมีระบบการควบคุมภายในที่เพียงพอและเหมาะสม
และจัดให้มีบุคลากรอย่างเพียงพอที่จะดำเนินการตามระบบการควบคุมภายในได้อย่างมีประสิทธิภาพ
มีการติดตาม ควบคุมดูแล การดำเนินงานของบริษัทย่อยว่า
สามารถป้องกันทรัพย์สินของบริษัทและบริษัทย่อยจากการที่กรรมการหรือผู้บริหารนำไปใช้โดยมิชอบหรือโดยไม่มีอำนาจ
และในปี 2558 ไม่พบพฤติกรรมดังกล่าว รวมทั้ง
ไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ ดังรายละเอียดในหัวข้อ
“แบบสรุปความเห็นเกี่ยวกับระบบการควบคุมภายใน ประจำปี 2558”

5.2.10
คณะกรรมการบริษัทได้มีการกำหนดนโยบายการบริหารความเสี่ยงโดยมุ่งเน้นให้มีการดำเนินการตามกระบวนการบริหารความเสี่ยงทั้งองค์การเพื่อสนับสนุนให้บริษัทบรรลุวัตถุประสงค์ตามแผนกลยุทธ์
โดยมีแผนกบริหารความเสี่ยงและแผนกลยุทธ์รับผิดชอบติดตามให้ทุกฝ่ายดำเนินการตามกระบวนการบริหารความเสี่ยงและวัดความสำเร็จของวัตถุประสงค์เชิงกลยุทธ์ทุกปี
อีกทั้งบริษัทยังมีการกำหนดดัชนีชี้วัดความเสี่ยงเพื่อเป็นสัญญาณเตือนภัยล่วงหน้า (Early Warning)
ให้ผู้ที่เกี่ยวข้องดำเนินการกำหนดมาตรการเพื่อแก้ไขและปรับปรุงผลการดำเนินงานให้ดีขึ้นก่อนที่จะเกิดเหตุการณ์วิกฤตจนไม่สามารถแก้ไขได้
ทั้งนี้คณะกรรมการบริหารความเสี่ยงได้พิจารณาสรุปผลการดำเนินงานตามกระบวนการบริหารความเสี่ยงเและมีการสอบทานโดยคณะกรรมการตรวจสอบ
รวมทั้งรายงานต่อคณะกรรมการบริษัทเป็นรายไตรมาส

5.2.11
เพื่อเป็นการประเมินความมีประสิทธิผลของระบบการควบคุมภายในและการบริหารความเสี่ยง
บริษัทได้จัดให้มีหน่วยงานตรวจสอบภายใน
ทำหน้าที่ตรวจสอบระบบการควบคุมภายในและการบริหารความเสี่ยง
รวมทั้งให้ความเชื่อมั่นและให้คำปรึกษาอย่างเที่ยงธรรมและเป็นอิสระ
เพื่อเพิ่มคุณค่าและปรับปรุงการดำเนินงานของบริษัท
โดยมีการรายงานด้านการตรวจสอบต่อคณะกรรมการตรวจสอบ
และรายงานด้านการบริหารต่อกรรมการผู้จัดการ ทั้งนี้
คณะกรรมการบริษัทและคณะกรรมการตรวจสอบได้พิจารณาแบบประเมินความเพียงพอของระบบการควบคุมภายใน
ซึ่งรวมถึงการบริหารความเสี่ยงและให้ความเห็นในเรื่องดังกล่าวเป็นประจำทุกปี

5.2.12 สำหรับการตรวจประเมินความมีประสิทธิผลของระบบการบริหารความเสี่ยง
หน่วยงานตรวจสอบภายในได้ดำเนินการสอบทานตัวบ่งชี้เหตุการณ์
หรือปัจจัยเสี่ยงที่ส่งผลกระทบต่อวัตถุประสงค์ และแนวทางการบริหารความเสี่ยงของผู้ปฏิบัติงาน
เพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
มีการบริหารความเสี่ยงที่เป็นระบบ
และมีการรายงานความเสี่ยงต่อผู้ที่เกี่ยวข้องอย่างครบถ้วนทันเวลา
พร้อมทั้งยังมีการติดตามสอบทานความเสี่ยงอย่างต่อเนื่องเป็นรายไตรมาส

5.3 การประชุมคณะกรรมการ

5.3.1 คณะกรรมการบริษัทได้มีการกำหนดตารางการประชุมล่วงหน้าเป็นรายปี
และแจ้งให้กรรมการแต่ละคนทราบกำหนดการดังกล่าว
เพื่อให้กรรมการสามารถจัดเวลาและเข้าร่วมประชุมได้ โดยมีกำหนดการประชุมขั้นต่ำจำนวน 5
ครั้งต่อปี ซึ่งเหมาะสมกับการทำหน้าที่ของคณะกรรมการบริษัท และลักษณะธุรกิจของบริษัท
อย่างไรก็ตาม อาจมีการประชุมพิเศษเพิ่มตามความจำเป็น ทั้งนี้
ประธานกรรมการและกรรมการผู้จัดการจะร่วมกันพิจารณากำหนดวาระการประชุม
และกรรมการบริษัทแต่ละคนมีความเป็นอิสระที่จะเสนอเรื่องเข้าสู่วาระการประชุม โดยในปี
2558บริษัทจัดให้มีการประชุมคณะกรรมการบริษัท จำนวน 5 ครั้ง
กรรมการแต่ละคนเข้าร่วมประชุมอย่างสม่ำเสมอ คิดเป็นร้อยละ 97.33
ของการประชุมคณะกรรมการทั้งหมด

  รายละเอียดการเข้าร่วมประชุมของคณะกรรมการและคณะกรรมการชุดย่อย
  ปรากฏในหัวข้อคณะกรรมการ

5.3.2 บริษัทมีการจัดส่งหนังสือเชิญประชุมพร้อมเอกสารประกอบการประชุมในวาระต่าง
ๆโดยมีรายละเอียดประกอบวาระการประชุมอย่างชัดเจน และเพียงพอในการพิจารณา
ให้กรรมการบริษัททราบล่วงหน้าก่อนการประชุมอย่างน้อย 5 วันทำการ
เพื่อให้กรรมการบริษัทได้มีเวลาศึกษาข้อมูลอย่างเพียงพอก่อนเข้าร่วมประชุม

5.3.3 การวินิจฉัยชี้ขาดของที่ประชุมคณะกรรมการบริษัทให้ถือคะแนนเสียงข้างมาก
โดยกรรมการคนหนึ่งมีเสียงหนึ่งในการลงคะแนน
กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากันให้ประธานที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด นอกจากนี้
บริษัทยังได้กำหนดนโยบาย จำนวนองค์ประชุมขั้นต่ำ ณ
ขณะที่คณะกรรมการบริษัทจะลงมติในที่ประชุมคณะกรรมการ โดยต้องมีกรรมการอยู่ไม่น้อยกว่า 2 ใน
3 ของจำนวนกรรมการทั้งหมด

5.3.3 ในการประชุมคณะกรรมการบริษัท
ประธานกรรมการได้จัดสรรเวลาไว้อย่างเพียงพอที่ฝ่ายบริหารจะเสนอเรื่องและมากพอที่กรรมการบริษัทจะอภิปรายปัญหาสำคัญอย่างรอบคอบโดยทั่วกัน
รวมทั้งประธานกรรมการได้ส่งเสริมให้มีการใช้ดุลยพินิจที่รอบคอบ นอกจากนี้
คณะกรรมการบริษัทสนับสนุนให้กรรมการผู้จัดการเชิญผู้บริหารเข้าร่วมประชุมคณะกรรมการบริษัทเพื่อชี้แจง
และให้ข้อมูลเพิ่มเติมในฐานะที่เกี่ยวข้องกับวาระที่เสนอโดยตรง
รวมทั้งกรรมการบริษัทสามารถสอบถามข้อมูลเพิ่มเติมจากเลขานุการบริษัท นอกจากนี้
ในกรณีที่จำเป็นคณะกรรมการอาจให้บริษัทเสนอความเห็นของที่ปรึกษาหรือผู้เชี่ยวชาญพิเศษจากภายนอกได้

5.3.4 เลขานุการบริษัทจัดให้มีการบันทึกรายงานการประชุมอย่างถูกต้อง ครบถ้วน
ซึ่งมีรายละเอียด เช่น ชื่อกรรมการที่เข้าร่วมประชุมและขาดประชุม
สรุปสาระสำคัญและประเด็นที่มีการอภิปราย รวมทั้งบันทึกความเห็นของกรรมการแต่ละท่าน
และมติคณะกรรมการบริษัทไว้อย่างชัดเจน ทั้งนี้
ผู้ถือหุ้นสามารถตรวจสอบได้โดยเป็นไปตามที่กฎหมายกำหนด
โดยบริษัทมีระบบการจัดเก็บรายงานการประชุมที่ดีและรัดกุม

5.4 ประธานกรรมการและกรรมการผู้จัดการ

ประธานกรรมการและกรรมการผู้จัดการต้องเป็นผู้ที่มีความรู้ ความสามารถ
มีประสบการณ์และคุณสมบัติที่เหมาะสม ไม่เป็นบุคคลเดียวกัน
เพื่อให้เกิดการถ่วงดุลและการสอบทานการบริหารงาน
โดยแยกหน้าที่การกำกับดูแลและการบริหารงานออกจากกัน ประธานกรรมการเป็นกรรมการอิสระ
และทำหน้าที่ต่างๆ ดังนี้

1.  รับผิดชอบในฐานะผู้นำของคณะกรรมการในการกำกับ ติดตาม
    ดูแลการบริหารงานของคณะกรรมการชุดย่อย ให้บรรลุวัตถุประสงค์ตามแผนงานที่กำหนดไว้

2.  เป็นประธานในที่ประชุมคณะกรรมการ ควบคุมการประชุมให้เป็นไปตามกฎหมาย ข้อบังคับบริษัท
    และระเบียบวาระที่กำหนดไว้ รวมถึงจัดสรรเวลาการประชุมอย่างเหมาะสม

3.  เป็นประธานในที่ประชุมผู้ถือหุ้น และควบคุมการประชุมให้เป็นไปตามกฎหมาย ข้อบังคับบริษัท
    และระเบียบวาระที่กำหนดไว้

4.  ปฏิบัติหน้าที่ตามที่กฎหมายกำหนดไว้โดยเฉพาะให้เป็นหน้าที่ของประธานกรรมการ

กรรมการผู้จัดการเป็นหัวหน้าและผู้นำคณะผู้บริหารของบริษัทรับผิดชอบต่อคณะกรรมการบริษัท
ในการบริหารจัดการ เพื่อให้บรรลุตามนโยบายและแผนกลยุทธ์ของบริษัทที่ได้กำหนดไว้

5.5 การประชุมของกรรมการที่ไม่เป็นผู้บริหาร

คณะกรรมการบริษัทมีนโยบายส่งเสริมให้กรรมการที่ไม่เป็นผู้บริหาร
มีโอกาสที่จะประชุมระหว่างกันเองตามความจำเป็น เพื่ออภิปรายปัญหาต่างๆ
เกี่ยวกับการจัดการที่อยู่ในความสนใจ โดยไม่มีฝ่ายบริหารเข้าร่วมด้วย โดยในปี 2558
บริษัทมีการประชุมของคณะกรรมการโดยไม่มีฝ่ายบริหารเข้าร่วมประชุม จำนวน 1 ครั้ง
และประธานกรรรมการได้แจ้งผลการประชุมต่อกรรมการผู้จัดการ

5.6 การประเมินตนเองของคณะกรรมการ

แม้ว่าที่ผ่านมาคณะกรรมการบริษัท และคณะกรรมการชุดย่อยมีการปฏิบัติหน้าที่อย่างครบถ้วน
แต่เพื่อเป็นการปรับปรุงประสิทธิผลในการปฏิบัติหน้าที่ให้ดีขึ้นอย่างต่อเนื่อง
จึงได้จัดให้มีการประเมินผลการปฏิบัติงาน
โดยการประเมินผลการปฏิบัติงานของคณะกรรมการบริษัทและคณะกรรมการตรวจสอบ แบ่งออกเป็น
การประเมินผลทั้งคณะ และการประเมินผลตนเองรายบุคคล
สำหรับการประเมินผลของคณะกรรมการกำหนดค่าตอบแทน คณะกรรมการสรรหาและบรรษัทภิบาล
และคณะกรรมการบริหารความเสี่ยง เป็นการประเมินผลทั้งคณะ ทั้งนี้
แบบประเมินผลของคณะกรรมการบริษัท
และคณะกรรมการชุดย่อยทุกชุดมีหลักเกณฑ์ในการประเมินเป็นไปในแนวทางเดียวกัน
และมีความสอดคล้องกับตัวอย่างแบบประเมินตนเองของคณะกรรมการของตลาดหลักทรัพย์
รวมทั้งได้มีการทบทวนอย่างสม่ำเสมอเพื่อให้มีความเหมาะสม

บริษัทมีกระบวนการประเมินผลของคณะกรรมการ
โดยเลขานุการบริษัทและเลขานุการคณะกรรมการชุดย่อย เป็นผู้จัดส่งแบบประเมินให้แก่กรรมการ
เพื่อประเมินผลและส่งกลับมายังบริษัท โดยบริษัทจะไม่เปิดเผยชื่อกรรมการที่ประเมินผล
เพื่อให้กรรมการมีความเป็นอิสระในการประเมินผล
และบริษัทมีการนำเสนอผลการประเมินต่อที่ประชุมคณะกรรมการบริษัท และคณะกรรมการชุดย่อย
เพื่อร่วมกันพิจารณาผลการประเมิน และกำหนดแนวทางปรับปรุงในการปฏิบัติงานให้ดียิ่งขึ้น
โดยผลการประเมินของคณะกรรมการบริษัทและคณะกรรมการชุดย่อยทุกชุดสำหรับปี 2558
อยู่ในระดับ “ดีมากถึงดีเยี่ยม”

แบบประเมินผลตนเองของกรรมการบริษัทมีหลักเกณฑ์การประเมินแบ่งออกเป็น 6 หัวข้อหลัก ได้แก่
1.คุณสมบัติของกรรมการบริษัท 2.การดำรงตำแหน่งกรรมการบริษัท 3. ค่าตอบแทนกรรมการบริษัท
4. การเข้าร่วมประชุม 5. บทบาท หน้าที่ และความรับผิดชอบของกรรมการบริษัท 6.
การฝึกอบรมและข้อมูลต่างๆ
สำหรับแบบประเมินผลคณะกรรมการบริษัททั้งคณะมีหลักเกณฑ์การประเมินแบ่งออกเป็น 6 หัวข้อหลัก
ได้แก่ 1. องค์ประกอบของคณะกรรมการบริษัท 2. บทบาท หน้าที่
และความรับผิดชอบของคณะกรรมการบริษัท 3. การแต่งตั้งกรรมการและกรรมการเฉพาะเรื่อง 4.
การประชุมคณะกรรมการบริษัท 5. การประชุมผู้ถือหุ้น 6. การรายงานข้อมูล

นอกจากนี้
บริษัทยังได้จัดให้มีการประเมินประสิทธิภาพของการประชุมคณะกรรมการบริษัทเป็นรายครั้งทุกครั้งหลังจากการประชุมเสร็จสิ้น
โดยจะมีการแจ้งผลการประเมินให้ทราบในการประชุมคณะกรรมการบริษัทครั้งถัดไป
สำหรับการประเมินประสิทธิภาพของการประชุมทุกครั้งสำหรับปี 2558
สรุปผลการประเมินโดยรวมอยู่ในเกณฑ์ที่ดีถึงดีที่สุด

5.7 การประเมินผลงานของกรรมการผู้จัดการ

บริษัทจัดทำแบบประเมินผลการปฏิบัติงานของกรรมการผู้จัดการทุกปี
โดยคณะกรรมการกำหนดค่าตอบแทนจะเป็นผู้ประเมินและนำเสนอต่อคณะกรรมการบริษัทเพื่อขอความเห็นชอบ
ทั้งนี้ สรุปผลการประเมินการปฏิบัติงานของกรรมการผู้จัดการถือเป็นข้อมูลลับเฉพาะ
ไม่สามารถเปิดเผยได้
โดยการประเมินการปฏิบัติงานของกรรมการผู้จัดการมีหลักเกณฑ์การประเมินแบ่งออกเป็น 3 ส่วน
ได้แก่ 1. ผลการประกอบการของบริษัท 2. แผนกลยุทธ์ของบริษัท 3.
พฤติกรรมและการบริหารงาน
ทั้งนี้ผลการประเมินดังกล่าวจะถูกนำไปพิจารณากำหนดอัตราการปรับขึ้นเงินเดือนของกรรมการผู้จัดการ
และนำเสนอต่อคณะกรรมการกำหนดค่าตอบแทนและคณะกรรมการบริษัทเพื่อพิจารณาอนุมัติต่อไป

5.8 ค่าตอบแทน

ค่าตอบแทนของกรรมการ :
คณะกรรมการกำหนดค่าตอบแทนของบริษัทมีหน้าที่ความรับผิดชอบในการพิจารณากำหนดค่าตอบแทนของกรรมการบริษัทโดยคณะกรรมการกำหนดค่าตอบแทนได้มีกระบวนการพิจารณาค่าตอบแทนไว้อย่างชัดเจน
โปร่งใส และได้รับอนุมัติจากที่ประชุมผู้ถือหุ้น
โดยค่าตอบแทนของคณะกรรมการบริษัทเหมาะสมกับภาระหน้าที่ความรับผิดชอบและ
อยู่ในระดับเดียวกับธุรกิจในอุตสาหกรรม หรือธุรกิจที่มีขนาดใกล้เคียงกัน
และสูงเพียงพอที่จะดูแลและรักษากรรมการบริษัทที่มีคุณภาพตามที่ต้องการ นอกจากนี้
กรรมการบริษัทที่ได้รับมอบหมายให้มีหน้าที่ความรับผิดชอบเพิ่มขึ้นจะได้รับค่าตอบแทนที่เพิ่มขึ้น

ค่าตอบแทนของกรรมการผู้จัดการ :
คณะกรรมการบริษัทเป็นผู้พิจารณาอนุมัติค่าตอบแทนของกรรมการผู้จัดการ
โดยผ่านการกลั่นกรองจากคณะกรรมการกำหนดค่าตอบแทน ทั้งนี้
เป็นไปตามสัญญาจ้างซึ่งได้มีการกำหนดไว้ และใช้เกณฑ์ Key Performance Indicators
(KPIs) ในการประเมินผลประจำปี ซึ่งรวมถึงการประเมินผลการประกอบการของบริษัท
แผนกลยุทธ์ของบริษัท ซึ่งประกอบด้วยมุมมองด้านการเงิน ด้านลูกค้า ด้านกระบวนการภายใน
และด้านการเรียนรู้และพัฒนา และหลักเกณฑ์อื่นที่ได้รับอนุมัติจากคณะกรรมการบริษัท
คณะกรรมการจะได้นำข้อมูลดังกล่าวไปใช้ในการพิจารราค่าตอบแทนที่เหมาะสมทั้งในระยะสั้นและระยะยาว
โดยในการประเมินผลงานดังกล่าว
กรรมการผู้จัดการซึ่งเป็นกรรมการที่เป็นผู้บริหารและมีส่วนได้เสียไม่ได้เข้าร่วมพิจารณา
โดยประธานกรรมการเป็นผู้สื่อสารผลการพิจารณาให้กรรมการผู้จัดการทราบ

ค่าตอบแทนของผู้บริหาร : บริษัทได้กำหนดค่าตอบแทนของผู้บริหารเป็นไปตามหลักการและนโยบายที่
คณะกรรมการบริษัทกำหนดซึ่งเชื่อมโยงกับผลการประกอบการของบริษัทในแต่ละปี
และผลการปฏิบัติงานของผู้บริหารแต่ละท่านโดยใช้ระบบ Key Performance Indicators
(KPIs)

ทั้งนี้ บริษัทมีการเปิดเผยค่าตอบแทนของคณะกรรมการบริษัทและผู้บริหารระดับสูงในหัวข้อ
“โครงสร้างการจัดการ- ค่าตอบแทนกรรมการและผู้บริหาร”

5.9 การพัฒนากรรมการและผู้บริหาร

5.9.1
บริษัทส่งเสริมและอำนวยความสะดวกให้มีการฝึกอบรมและการให้ความรู้แก่คณะกรรมการบริษัท
ฝ่ายบริหาร และพนักงานทุกคน เพื่อให้มีการปรับปรุงการปฏิบัติงานอย่างต่อเนื่อง

5.9.2 คณะกรรมการบริษัทได้จัดให้มีคู่มือ “นโยบายบรรษัทภิบาลที่ดี”
เพื่อแจกจ่ายให้แก่กรรมการทุกท่าน รวมทั้งได้มีการปรับปรุงข้อมูลในนโยบายฯ
ดังกล่าวให้เป็นปัจจุบันอยู่เสมอ
เพื่อให้คณะกรรมการบริษัททราบถึงหลักเกณฑ์ที่สำคัญเกี่ยวกับคณะกรรมการบริษัทและคณะกรรมการชุดย่อยต่างๆ
รวมทั้งนโยบายและข้อมูลที่สำคัญเกี่ยวกับบริษัท
อีกทั้งเพื่อให้คณะกรรมการบริษัทสามารถดำเนินบทบาทในการกำกับดูแลกิจการได้อย่างมีประสิทธิผลยิ่งขึ้น

5.10.3 สำหรับกรรมการที่เพิ่งเข้ารับการดำรงตำแหน่ง
บริษัทก็ได้มีการจัดปฐมนิเทศให้กรรมการใหม่โดยกรรมการผู้จัดการ ฝ่ายบริหารที่เกี่ยวข้อง
และเลขานุการบริษัทจะเป็นผู้นำเสนอข้อมูลเกี่ยวกับโครงสร้างการถือหุ้น โครงสร้างองค์กร
ลักษณะการดำเนินธุรกิจ การดำเนินงานของบริษัท ข้อมูลสำคัญทางการเงิน ข้อมูลบริษัทในเครือ
การประชุมคณะกรรมการบริษัท และข้อมูลอื่นที่เกี่ยวข้อง

5.9.4 บริษัทให้ความสำคัญในการอบรมหรือสัมมนาในหลักสูตรต่างๆ เพื่อพัฒนาความรู้ความสามารถ
โดยได้ส่งเสริมให้กรรมการทุกท่านเข้ารับการอบรมหรือสัมมนาหลักสูตรเกี่ยวกับกรรมการ เช่น
หลักสูตรซึ่งจัดโดยสมาคมส่งเสริมสถาบันกรรมการบริษัทไทย (IOD) โดยในปี 2558 มีกรรมการ 3
ท่านที่เข้าร่วมสัมมนาที่จัดโดย IOD ได้แก่ นายประกอบเกียรติ นินนาท นายอัศวิน คงสิริ นายพิพัฒน์
บูรณะนนท์ และ ซึ่งสัมมนาในหลักสูตร The 4^(th) National Director Coference
2015;Re-energizing Growth Through Better Goverance นอกจากนี้
บริษัทยังได้จัดสัมมนาภายในองค์กรเกี่ยวกับมาตรการการต่อต้านคอร์รัปชั่นให้แก่กรรมการอีกด้วย
มีกรรมการบริษัทที่เข้ารับการอบรมในหลักสูตรที่เกี่ยวข้องกับบทบาทหน้าที่ของกรรมการ ดังนี้

  ---- ---------------- --------------- --------------- ---------- ------------ ----------- -------------- ------------- ----------------- ----------- ------------ ------------
       รายชื่อกรรมการ     Directors       Directors       Role of    Financial    Finance for Role Of The    Successful    Anti-Corruption   Audit       Monitoring   Monitoring
                        Accreditation   Certification   the        Statements   Non –       Compensation   Formulation & for Executive     Committee   of the       the system
                        Program (DAP)   Program (DCP)   Chairman   for          Finance     Committee      Execution of  Program (ACEP)    Program     Quality of   of Internal
                                                        Program    Directors    Directors   (RCC)          Strategy                        (ACP)       Financial    Control and
                                                        (RCP)      (FSD)        (FND)                      (SFE)                                       Reporting    Risk
                                                                                                                                                       (MFR)        Management
                                                                                                                                                                    (MIR)

  1    นายพลากร สุวรรณรัฐ 63/2550         92/2550         16/2550                                                                                                      

  2    หม่อมราชวงศ์ศุภดิศ   12/2547         51/2547         16/2550                 14/2547     4/2550         5/2552        11/2557                                     
       ดิศกุล                                                                                                                                                         

  3    นายประกอบเกียรติ                   193/2557                                                                                                                     
       นินนาท                                                                                                                                                        

  4    เรืออากาศเอก มนตรี                                                                                                  4/2555                                      
       จำเรียง                                                                                                                                                       

  5    เรืออากาศเอก                                                                                                                                                   
       เฉลิมพล อินทรวงศ์                                                                                                                                               

  6    นาวาอากาศตรี ภูริต                                                                                                                                               
       ศรีวัฒน์                                                                                                                                                        

  7    นายนิรันดร์ ธีรนาทสิน                                                                                    22/2557                                                   

  8    นายกฤษณ์ อิ่มแสง                    139/2553                                                                                                                     

  9    นายอรรถ          79/2552         167/2555                                                                                                                     
       เหมวิจิตรพันธ์                                                                                                                                                   

  10   นายตรินทร์ ศุภการ                   171/2556                                                                                                                     

  11   นายนาวี           2/2546          51/2547                                 7/2546                                                                               
       เลิศพาณิชย์กุล                                                                                                                                                   

  12   นายอัศวิน คงสิริ                     11/2544         5/2544                                                                                                       

  13   นายพชร ยุติธรรมดำร 55/2549                                                                                                            15/2549                   

  14   นายวิสุทธิ์ มนตริวัต                   77/2549                                             2/2550                                         15/2549     7/2552       1/2550

  15   นายพิพัฒน์ บูรณะนนท์  94/2555         172/2556                   23/2557                                                                 43/2556                   
  ---- ---------------- --------------- --------------- ---------- ------------ ----------- -------------- ------------- ----------------- ----------- ------------ ------------

5.9 แผนสืบทอดตำแหน่งงาน (Succession Plan)

คณะกรรมการเล็งเห็นว่า
การบริหารจัดการองค์กรให้มีการเจริญเติบโตได้อย่างต่อเนื่องและยั่งยืนนั้น
เป็นเรื่องที่องค์กรให้ความสำคัญอย่างยิ่ง
และปัจจัยของการเจริญเติบโตที่สำคัญที่ประสุดประการหนึ่งคือ ทรัพยากรบุคคลขององค์กร(Human
Resource)
โดยเฉพาะอย่างยิ่งทรัพยากรบุคคลในระดับกรรมการผู้จัดการและระดับบริหารขององค์กร
จึงได้ส่งเสริมให้มีนโยบายการเตรียมความพร้อมผู้สืบทอดตำแหน่งงาน (Successor)
เพื่อรับผิดชอบในการบริหารจัดการธุรกิจขององค์กรอย่างเป็นระบบ
ซึ่งการที่องค์กรมีทรัพยากรบุคคลระดับบริหารที่มีศักยภาพ
จะช่วยสร้างความเจริญเติบโตแก่องค์กรได้เป็นอย่างดี ดังนั้น
จึงได้กำหนดกระบวนการสรรหาคัดเลือก ด้วยหลักเกณฑ์ที่ชัดเจน เป็นรูปธรรม โปร่งใส
มีธรรมาภิบาล และสอดคล้องกับจรรยาบรรณธุรกิจ เพื่อบรรลุเป้าหมายขององค์กร

บริษัทมีแนวทางการสรรหาและคัดเลือกผู้ที่จะเข้ามารับผิดชอบงานในระดับบริหารและบริหารระดับสูง
ซึ่งเป็นตำแหน่งงานหลักไว้ล่วงหน้าได้อย่างเหมาะสมและโปร่งใส
เพื่อให้มั่นใจได้ว่าบริษัทได้ผู้บริหารที่มีคุณธรรม มีศักยภาพและมีความพร้อมในทุกๆ ด้าน เพื่อสร้าง
และพัฒนาองค์กรให้มีขีดความสามารถในการแข่งขันที่เติบโตอย่างต่อเนื่องและยั่งยืน บริษัท
จึงกำหนดหลักเกณฑ์ในการพิจารณาคัดเลือกผู้สืบทอดตำแหน่งงาน ดังนี้

1.  กรรมการผู้จัดการ

บริษัทได้กำหนดหลักสูตรพัฒนาผู้บริหารระดับสูงอย่างต่อเนื่องทั้งในด้านการบริหารงาน
และบทบาทหน้าที่ของกรรมการผู้จัดการและกรรมการบริษัท ทั้งนี้
เพื่อเตรียมความพร้อมในกรณีตำแหน่งกรรมการผู้จัดการใกล้จะว่างลง

2.  รองผู้อำนวยการและผู้อำนวยการฝ่าย

เมื่อตำแหน่งรองผู้อำนวยการหรือผู้อำนวยการฝ่ายใกล้จะว่างลง
บริษัทจะสรรหาและคัดเลือกผู้ที่มีศักยภาพจากบุคลากรภายในองค์กรในระดับผู้จัดการแผนก
โดยวางแผนและกำหนดขั้นตอนดังนี้

1.  ประเมินศักยภาพของผู้ที่มีสิทธิ์เข้าแข่งขันรับการทดสอบ

2.  เข้าแข่งขันรับการทดสอบด้านต่างๆ เช่น ทักษะภาษาอังกฤษ ความสามารถและความถนัด
    แนวคิดในเชิงบริหาร นำเสนอผลงาน แสดงวิสัยทัศน์ และการสัมภาษณ์
    โดยมีคณะกรรมการสอบซึ่งประกอบด้วยผู้บริหารระดับสูง

3.  กำหนดแผนการพัฒนาผู้บริหารที่ได้รับการคัดเลือก
    เพื่อเตรียมความพร้อมทดแทนตำแหน่งที่ว่างลง

4.  เมื่อดำรงตำแหน่งแล้ว กำหนดระยะเวลาทดลองงานและประเมินผลภายหลังครบกำหนด
    โดยใช้การประเมินผลการปฏิบัติงานแบบ KPI อย่างเป็นระบบ

การวางแผนสืบทอดตำแหน่งงาน (Succession Planning)
เป็นแนวทางที่จะช่วยลดปัญหาการขาดบุคลากรในตำแหน่งสำคัญๆ
เพราะบริษัทจะทำการประเมินสถานการณ์และคาดการณ์ไว้ล่วงหน้าเป็นระยะๆ มีการสรรหา พัฒนา
และจัดเตรียมบุคลากรไว้ทดแทนอยู่ตลอดเวลาอย่างต่อเนื่อง
ซึ่งเป็นองค์ประกอบหนึ่งของการกำกับดูแลกิจการที่ดีอย่างยั่งยืน

10. ความรับผิดชอบต่อสังคม

บริษัทได้จัดทำรายงานความยั่งยืน (Sustainable Development Report)
แยกเล่มออกจากแบบ 56-1 และรายงานประจำปี และได้เปิดเผยไว้บนเว็บไซต์ของบริษัท ที่
www.bafsthai.com

11. การควบคุมภายในและการบริหารจัดการความเสี่ยง

ระบบการควบคุมภายในของบริษัทจะถูกประเมินโดยหน่วยงานตรวจสอบภายใน (Internal
Audit) และมีการตรวจสอบระบบการปฏิบัติงานในฝ่ายต่างๆ
ของบริษัทตามแผนการตรวจสอบประจำปีที่ได้รับอนุมัติจากฝ่ายบริหาร และคณะกรรมการตรวจสอบ
(Audit Committee) รวมทั้ง บริษัทมีการจัดตั้งคณะกรรมการตรวจสอบ (Audit Committee)
เพื่อควบคุมและสอบทานระบบการควบคุมภายในของบริษัท และว่าจ้างผู้สอบบัญชีภายนอก คือ บริษัท
สำนักงานอีวาย จำกัด

การปฏิบัติงานของหน่วยงานตรวจสอบภายในนั้น
ในขั้นตอนแรกจะเป็นการวางแผนการตรวจสอบประจำปี (Yearly Audit Plan)
โดยมีการเปิดโครงการตรวจสอบ ซึ่งจะแจ้งให้แก่ฝ่ายที่เกี่ยวข้องรับทราบ
จากนั้นจะทำการสำรวจเบื้องต้น (Preliminary Survey) กำหนดแผนงานตรวจสอบ (Audit
Program) และดำเนินการตรวจสอบ ตามลำดับ
และเมื่อการตรวจสอบเสร็จสิ้นลงจะรายงานผลให้แก่ฝ่ายบริหาร และคณะกรรมการตรวจสอบ
(Audit Committee) รับทราบ
หลังจากนั้นจะมีการติดตามผลการตรวจสอบและจัดเก็บเอกสารที่สำคัญไว้เพื่อเป็นหลักฐาน ทั้งนี้
งานตรวจสอบภายในจะมีการตรวจสอบระบบการควบคุมภายในของบริษัทอย่างสม่ำเสมอตลอดทั้งปี
โดยจะหมุนเวียนตรวจสอบในแต่ละฝ่ายตามแผนการตรวจสอบประจำปี

(โปรดดูรายละเอียดเพิ่มเติมในหัวข้อที่ 9 การกำกับดูแลกิจการ ข้อ 9.7
การปฏิบัติตามหลักการกำกับดูแลกิจการที่ดีในเรื่องอื่น ๆ ข้อ 5.2 บทบาท หน้าที่
และความรับผิดชอบของคณะกรรมการ)

11.1 แบบสรุปความเห็นเกี่ยวกับระบบควบคุมภายในประจำปี 2558

คณะกรรมการบริษัทได้มอบหมายให้คณะกรรมการตรวจสอบ
ซึ่งเป็นกรรมการอิสระทำหน้าที่สอบทานความเพียงพอและความเหมาะสมของระบบการควบคุมภายใน
เพื่อให้การดำเนินงานมีประสิทธิภาพและประสิทธิผล รวมทั้ง มีการดูแลรักษาทรัพย์สินอย่างเหมาะสม

ในการประชุมคณะกรรมการบริษัท เมื่อวันที่ 17 กุมภาพันธ์ 2559
โดยมีกรรมการตรวจสอบเข้าร่วมประชุมด้วย
คณะกรรมการบริษัทมีความเห็นชอบกับความเห็นของคณะกรรมการตรวจสอบตามแบบประเมินของสำนักงานคณะกรรมการกำกับหลักทรัพย์และตลาดหลักทรัพย์
(สำนักงาน ก.ล.ต.) และแบบสรุปความเห็นเกี่ยวกับระบบการควบคุมภายในประจำปี 2558
ซึ่งสรุปได้ว่า บริษัทมีระบบการควบคุมภายในที่เพียงพอและเหมาะสม
และจัดให้มีบุคลากรอย่างเพียงพอที่จะดำเนินการตามระบบการควบคุมภายในได้อย่างมีประสิทธิภาพ
รวมทั้ง มีการติดตาม ควบคุมดูแลการดำเนินงานของบริษัทย่อยว่า
สามารถป้องกันทรัพย์สินของบริษัทและบริษัทย่อยจากการที่กรรมการหรือผู้บริหารนำไปใช้โดยมิชอบหรือโดยไม่มีอำนาจ
และไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ โดยมีรายละเอียดดังนี้

1.  การควบคุมภายในองค์กร (Control Environment)

  บริษัทจัดให้มีการควบคุมภายในองค์กรที่ดี ดังนี้

-   มีการจัดและปรับปรุงโครงสร้างองค์กรเพื่อสนับสนุนให้มีระบบการควบคุมภายในที่ดีและให้การดำเนินงานเป็นไปอย่างมีประสิทธิภาพ
    รวมทั้งสอดคล้องกับวัตถุประสงค์ของบริษัท มีการกำหนดสายการรายงานในบริษัท
    โดยแบ่งแยกหน้าที่ให้เกิดการถ่วงดุลระหว่างกัน มีการกำหนดหน้าที่และความรับผิดชอบ ความรู้
    ความสามารถและประสบการณ์ให้เหมาะสมกับตำแหน่งงานโดยจัดทำแบบกำหนดหน้าที่งาน
    (Job Description) รวมทั้ง มีหน่วยงานตรวจสอบภายในที่รายงานด้านการตรวจสอบ
    (Functional) ต่อคณะกรรมการตรวจสอบ และรายงานด้านการบริหาร
    (Administrative) ต่อกรรมการผู้จัดการ

-   มีการกำหนดและปรับปรุงนโยบายและแนวทางการปฏิบัติงานที่สำคัญภายใต้หลักบรรษัทภิบาล
    เพื่อให้มีความเหมาะสม เช่น นโยบายบรรษัทภิบาล นโยบายต่อต้านคอร์รัปชั่น
    นโยบายการบริหารความเสี่ยง นโยบายเกี่ยวกับเครื่องดื่มที่มีแอลกอฮอล์และยาเสพติด
    คู่มือจรรยาบรรณธุรกิจ (Code of Conduct) คู่มือปฏิบัติเกี่ยวกับมาตรการต่อต้านคอร์รัปชั่น
    และแผ่นพับ (Brochure)
    เพื่อให้กรรมการบริษัทและพนักงานยึดถือปฏิบัติโดยระบุแนวทางปฏิบัติ
    ข้อกำหนดเกี่ยวกับความขัดแย้งทางผลประโยชน์ การทุจริตคอร์รัปชั่น การให้และรับของขวัญ
    การเลี้ยงรับรอง การควบคุมภายในและการเสพเครื่องดื่มที่มีแอลกอฮอล์และยาเสพติด รวมทั้ง
    บทลงโทษอย่างชัดเจน มีกระบวนการสื่อสาร ทั้งภายในและภายนอกบริษัทอย่างต่อเนื่อง
    และให้พนักงานทุกคนลงนามรับทราบนโยบายเกี่ยวกับเครื่องดื่มที่มีแอลกอฮอล์และยาเสพติดและจรรยาบรรณธุรกิจของบริษัท
    มีการจัดอบรมเรื่องจรรยาบรรณธุรกิจ
    และมาตรการต่อต้านคอร์รัปชั่นให้แก่กรรมการบริษัทและพนักงานอย่างต่อเนื่อง อีกทั้ง
    ยังจัดเป็นหลักสูตรหนึ่งในการปฐมนิเทศพนักงานใหม่และพนักงานเลื่อนตำแหน่งทุกคน
    มีการส่งพนักงานเข้ารับการอบรมหลักสูตรปฏิบัติธรรมอย่างต่อเนื่อง
    และมีการแต่งตั้งคณะกรรมการ การพัฒนาอย่างยั่งยืน
    เพื่อให้การบริหารของบริษัทและบริษัทย่อยเป็นไปในทิศทางเดียวกัน รวมทั้ง
    บริษัทได้ลงนามในคำประกาศเจตนารมณ์
    และได้รับการรับรองเป็นสมาชิกแนวร่วมปฏิบัติของภาคเอกชนไทยในการต่อต้านการทุจริตตามโครงการแนวร่วมปฏิบัติของภาคเอกชนไทยในการต่อต้านการทุจริต
    (Collective Anti – Corruption : CAC) นอกจากนี้
    บริษัทได้ร่วมให้คำมั่นในการส่งเสริมสิทธิเด็กและหลักปฏิบัติทางธุรกิจซึ่งจัดโดยสถาบันไทยพัฒน์และองค์การยูนิเซฟ
    และยังได้รับรางวัลที่สำคัญ ได้แก่ รางวัล 1 ใน 50
    บริษัทจดทะเบียนของกลุ่มประเทศในอาเซียนที่ได้คะแนนการกำกับดูแลกิจการที่ดีสูงสุดตามหลักเกณฑ์การประเมินในโครงการ
    ASEAN CG Scorecard 2015 รางวัล Recognition ของรายงานความยั่งยืนปี 2558
    จากความร่วมมือของ CSR Club สมาคมบริษัทจดทะเบียนไทย สำนักงาน
    ก.ล.ต.และสถาบันไทยพัฒน์ และรางวัลด้านความยั่งยืนจากการประกาศรายชื่อหุ้นยั่งยืน
    (Thailand Sustainability Investment 2015)
    จากตลาดหลักทรัพย์แห่งประเทศไทยในฐานะบริษัทจดทะเบียนที่ดำเนินธุรกิจอย่างยั่งยืน รวมทั้ง
    ได้รับรางวัล “ESG 100 Company” จากสถาบันไทยพัฒน์
    ในฐานะบริษัทจดทะเบียนที่มีการดำเนินงานโดดเด่นด้านสิ่งแวดล้อม สังคม และธรรมาภิบาล
    และรางวัลการจัดอันดับการกำกับดูแลกิจการประจำ ปี 2558
    จากสมาคมส่งเสริมสถาบันกรรมการบริษัทไทย (IOD) ในเกณฑ์ดีเลิศเช่นเดียวกับปีที่ผ่านมา
    นอกจากนี้ คณะผู้แทนจากตลาดหลักทรัพย์เวียดนาม (Hanoi Stock Exchange : HNX)
    และผู้บริหาร ของบริษัทจดทะเบียนในเวียดนามได้เข้าเยี่ยมชมกิจการของบริษัท
    เพื่อแลกเปลี่ยนประสบการณ์ด้านการกำกับดูแลกิจการ การตรวจสอบภายใน
    และความรับผิดชอบต่อสังคมและสิ่งแวดล้อม

-   มีกระบวนการติดตามการปฏิบัติตามจรรยาบรรณธุรกิจและค่านิยมองค์การโดยคณะทำงานบรรษัทภิบาล
    คณะทำงานค่านิยมองค์การ และหน่วยงานตรวจสอบภายใน เช่น
    การกำหนดให้ผู้บริหารและพนักงานทุกคนประเมินผลการปฏิบัติตามจรรยาบรรณธุรกิจและค่านิยมองค์การโดยระบบ
    On-line เป็นประจำทุกปี
    การรณรงค์ค่านิยมองค์การของพนักงานอย่างต่อเนื่องและการตรวจสอบการปฏิบัติ
    ตามจรรยาบรรณธุรกิจและมาตรการต่อต้านการคอร์รัปชั่น รวมทั้ง
    มีการประเมินผลการปฏิบัติตามจรรยาบรรณธุรกิจโดยผู้เชี่ยวชาญภายนอกที่เป็นอิสระ นอกจากนี้
    ยังมีกระบวนการจัดการอย่างทันเวลา หากพบการไม่ปฏิบัติตามจรรยาบรรณธุรกิจ

-   คณะกรรมการบริษัทประกอบด้วยกรรมการที่มีคุณสมบัติหลากหลายทั้งในด้านอายุ
    ทักษะและประสบการณ์ที่เป็นประโยชน์ต่อบริษัท และมีการกำหนดคุณสมบัติของกรรมการอิสระ
    ซึ่งเข้มงวดกว่าข้อกำหนดของสำนักงานก.ล.ต.รวมทั้ง
    มีการแบ่งแยกหน้าที่และความรับผิดชอบของคณะกรรมการบริษัท คณะกรรมการชุดย่อย
    และฝ่ายบริหารออกจากกันอย่างชัดเจน นอกจากนี้
    มีการปรับปรุงคณะทำงานจัดทำแผนกลยุทธ์และแผนกลยุทธ์สำหรับปี 2559 – 2563
    ให้สอดคล้องกับสภาพแวดล้อมที่เปลี่ยนแปลงไป
    เพื่อใช้เป็นเครื่องมือในการกำหนดทิศทางการปฏิบัติงานของบริษัท
    โดยมีการกำหนดเป้าหมายองค์กรที่ชัดเจนและวัดผลได้
    มีการกำหนดวัตถุประสงค์เชิงกลยุทธ์ให้สอดคล้องกับเป้าหมายในแผนกลยุทธ์ตามแนวคิด
    Balanced Scorecard และมีการวัดผลสำเร็จของบริษัทโดยใช้ดัชนีชี้วัดผลการดำเนินงาน
    (Key Performance Indicators : KPIs) รวมทั้ง
    มีการทบทวนให้เหมาะสมอย่างสม่ำเสมอและยังมีระบบงบประมาณที่เป็นตัวสะท้อนและควบคุมการดำเนินงานให้มีประสิทธิภาพมากยิ่งขึ้น

-   มีระบบการประเมินผลการปฏิบัติงานของพนักงานโดยใช้ตัวชี้วัดผลงานที่สอดคล้องกับเป้าหมายตามแผน
    กลยุทธ์และจรรยาบรรณธุรกิจและมีการทบทวนให้เหมาะสมอย่างสม่ำเสมอ รวมทั้ง
    มีการประเมินผลการดำเนินงานตามแนวคิด Balanced Scorecard
    และสื่อสารให้ผู้บริหารและพนักงานทราบ

-   ให้ความสำคัญกับบุคลากรซึ่งถือเป็นทรัพยากรที่สำคัญที่สุด
    โดยมีการจัดทำแผนสืบทอดตำแหน่งงาน ที่สำคัญ (Succession Plan) และจัดให้มีการพัฒนา
    ฝึกอบรมความรู้ ทักษะและความสามารถให้เหมาะสมกับพนักงานและงานที่ได้รับมอบหมาย เช่น
    แผนพัฒนาผู้สืบทอดตำแหน่งงาน (Successor Development Plan)
    และการติดตามผลการพัฒนาภาวะผู้นำของผู้สืบทอดตำแหน่งงาน
    การพัฒนาศักยภาพผู้บริหารด้านการเจรจาและต่อรองเพื่อรองรับผู้บริหารที่จะเกษียณอายุงานในอนาคต
    แผนการฝึกอบรมและศึกษาดูงานเพื่อให้เข้าใจกระบวนการดำเนินธุรกิจทั้งระบบของบริษัท
    แผนการฝึกอบรมภาษาอังกฤษแก่พนักงานเพื่อเตรียมความพร้อมกับการแข่งขันเสรีในประชาคมเศรษฐกิจอาเซียน
    (ASEAN Economic Community : AEC) แผนพัฒนารายบุคคล (Individual
    Development Plan) แผนการหมุนเวียนและการโอนย้ายตำแหน่งงาน
    แผนการทบทวนความรู้ของ ฝ่ายปฏิบัติการ แผนการปฏิบัติตามคู่มือระบบเส้นทางการฝึกอบรม
    (Training Roadmap)
    การแลกเปลี่ยนพนักงานในการดูงานที่ต่างประเทศและการส่งเสริมให้ผู้บริหารและพนักงานที่บริษัทแต่งตั้งไปเป็นกรรมการของบริษัทย่อยเข้าอบรมหลักสูตรที่สำคัญของสมาคมส่งเสริมสถาบันกรรมการบริษัทไทย
    (IOD) รวมทั้งให้ JIG (Joint Inspection Group)
    ใช้สถานที่ของบริษัทจัดอบรมหลักสูตร Training to Inspect to JIG Standards
    เพื่อเป็นการยกระดับและสร้างชื่อเสียงให้บริษัทเป็นที่รู้จักในระดับสากล นอกจากนี้
    ยังจัดให้มีการแข่งขันประกวดโครงการรณรงค์ความปลอดภัย (Safety Academy
    Fantasia) เพื่อกระตุ้นและส่งเสริมด้านความปลอดภัยในการทำงาน

-   ได้รับรางวัลอื่นๆที่สำคัญ ได้แก่
    การได้รับผลการประเมินคุณภาพการจัดประชุมสามัญผู้ถือหุ้นประจำปี 2558 เต็ม 100 คะแนน
    จากสมาคมส่งเสริมผู้ลงทุนไทย และรางวัลสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงานระดับประเทศ ประจำปี 2558 ทั้ง 3 พื้นที่ ได้แก่
    พื้นที่สถานีบริการจัดเก็บน้ำมันอากาศยานและสถานีบริการเติมน้ำมันอากาศยานดอนเมือง
    พื้นที่สถานีบริการเติมน้ำมันอากาศยานสุวรรณภูมิ
    และพื้นที่สถานีบริการจัดเก็บน้ำมันอากาศยานสุวรรณภูมิ รวมทั้ง ได้รับใบรับรองการขึ้นทะเบียน
    Carbon Neutral Certificate ประเภทการจัดกิจกรรม
    จากองค์การบริหารจัดการก๊าซเรือนกระจก (องค์การมหาชน)
    โดยสามารถชดเชยปริมาณการปล่อยก๊าซเรือนกระจกเป็นศูนย์สำหรับการอบรม IATA Fuel
    Quality Pool (IFQP) และการขึ้นทะเบียนเครื่องหมายคาร์บอนฟุตพริ้นท์ขององค์กร
    เพื่อส่งเสริมภาพลักษณ์ในการเป็นผู้นำด้านสิ่งแวดล้อม นอกจากนี้
    ยังได้รับการคัดเลือกเข้าร่วมโครงการพัฒนานักบริหารการเปลี่ยนแปลง
    รุ่นใหม่จากสำนักงานคณะกรรมการพัฒนาระบบราชการ

2.  การประเมินความเสี่ยง (Risk Assessment)

  บริษัทให้ความสำคัญกับการดำเนินการตามนโยบายและระบบการบริหารความเสี่ยง ดังนี้

-   มีการแต่งตั้งคณะกรรมการบริหารความเสี่ยงและจัดทำนโยบายการบริหารความเสี่ยงที่ได้รับอนุมัติจากคณะกรรมการบริษัทและมีการสื่อสารให้พนักงานทุกคนรับทราบ
    รวมทั้ง มีการแต่งตั้ง Risk Champion
    เพื่อทำหน้าที่ติดตามและประสานงานให้มีการปฏิบัติตามนโยบายการบริหารความเสี่ยง
    และมาตรการบริหารความเสี่ยงที่กำหนดไว้

-   มีการประเมินและทบทวนปัจจัยเสี่ยง
    รวมทั้งความเสี่ยงที่อาจเกิดการทุจริตในการประชุมเชิงปฏิบัติการของผู้บริหารโดยพิจารณาจากปัจจัยภายในและภายนอกบริษัท
    เพื่อให้บรรลุวัตถุประสงค์ด้านกลยุทธ์ ด้านการปฏิบัติงาน ด้านการรายงาน
    และด้านการปฏิบัติตามกฎระเบียบ แบ่งเป็นความเสี่ยงระดับองค์กรและกระบวนการ รวมทั้ง
    พิจารณาโอกาสเกิด (Likelihood) และผลกระทบที่อาจจะเกิดขึ้น (Impact)
    ของแต่ละความเสี่ยง
    และปรับปรุงการแบ่งระดับความเสี่ยงและจัดระดับความสำคัญของความเสี่ยงเป็นระดับสูง
    ปานกลาง และต่ำ นอกจากนี้ ยังมีการประเมินความเสี่ยง กำหนดดัชนีชี้วัดความเสี่ยง
    และจุดชี้วัดความเสี่ยงสำหรับโครงการที่มีมูลค่าสูง
    เพื่อติดตามและควบคุมให้การดำเนินงานบรรลุวัตถุประสงค์

-   มีการทบทวนความเสี่ยงที่ยอมรับได้ (Risk Appetite) ระดับความเสี่ยงที่ยอมรับได้ (Risk
    Tolerance) ดัชนีชี้วัดความเสี่ยง (Key Risk Indicators : KRIs)
    และจุดชี้วัดความเสี่ยง (Trigger Point) ซึ่งถือเป็นระบบเตือนภัยล่วงหน้า (Early
    Warning System) ให้สอดคล้องกับเป้าหมายตามแผนกลยุทธ์
    เพื่อแก้ไขปัญหาที่อาจจะเกิดขึ้นได้ทันเหตุการณ์

-   มีการกำหนดและทบทวนมาตรการและแผนควบคุมความเสี่ยงให้อยู่ในระดับที่ยอมรับได้อย่างสม่ำเสมอ
    โดยเลือกจัดการกับความเสี่ยงระดับสูงเป็นลำดับแรก และใช้วิธีการตอบสนองความเสี่ยง
    ประกอบด้วยการกำหนดวิธีเพื่อลดความเสี่ยง (Treat) การยอมรับความเสี่ยง (Take)
    การถ่ายโอนความเสี่ยงไปให้บุคคลที่สาม (Transfer)
    และการไม่ดำเนินการในกิจกรรมที่ก่อให้เกิด ความเสี่ยง (Terminate) รวมทั้ง
    มีการประเมินการเปลี่ยนแปลงปัจจัยภายนอก
    รูปแบบการทำธุรกิจและผู้นำองค์กรที่อาจมีผลกระทบต่อการดำเนินธุรกิจ
    และกำหนดมาตรการตอบสนองต่อการเปลี่ยนแปลงอย่างเพียงพอ เช่น
    การแต่งตั้งคณะทำงานวิเคราะห์สภาพเศรษฐกิจที่มีผลกระทบต่อรายได้บริษัท
    การติดตามผลกระทบจากการที่องค์การการบินพลเรือนระหว่างประเทศ (International
    Civil Aviation Organization : ICAO)
    สำนักงานบริหารองค์กรการบินแห่งสหรัฐอเมริกา (Federal Aviation Administration
    : FAA) และสำนักงานบริหารการบินแห่งชาติของสหภาพยุโรป (The European Aviation
    Safety Agency : EASA)
    เข้ามาตรวจสอบมาตรฐานความปลอดภัยด้านการบินของประเทศไทย
    การพิจารณาผลกระทบจากโรคระบาดไวรัสเมอร์ส (Middle East Respiratory
    Syndrome : MERS) และการติดตามปัจจัยที่อาจส่งผลกระทบต่อการดำเนินงานของบริษัท
    เช่นความผันผวนของอัตราแลกเปลี่ยน สภาวะเศรษฐกิจในประเทศจีน
    และการตกต่ำของราคาน้ำมันในตลาดโลก รวมทั้ง
    การแต่งตั้งคณะกรรมการศูนย์การบริหารวิกฤตเพื่อวิเคราะห์และควบคุมภาวะฉุกเฉินต่างๆ
    ที่อาจมีผลต่อการดำเนินงานของบริษัทและบริษัทย่อย เช่น
    การเตรียมการรองรับความเสี่ยงหากเกิดเหตุการณ์น้ำมันล้นถังและเกิดเพลิงไหม้
    และการขนส่งน้ำมันทางท่อของบริษัท ขนส่งน้ำมันทางท่อ จำกัด หยุดชะงัก เป็นต้น
    การจัดทำแผนฉุกเฉินและฝึกซ้อมสำหรับกรณีเกิดเหตุการณ์ร้ายแรงที่มีผลกระทบกับการดำเนินงานของบริษัทอย่างมีนัยสำคัญ
    การอบรมหลักสูตรระบบบริหารความต่อเนื่องทางธุรกิจ (Business Continuity
    Management System : BCMS)
    แก่ฝ่ายบริหารเพื่อทำความเข้าใจและจัดลำดับความสำคัญภัยคุกคามต่อธุรกิจด้วยมาตรฐานสากล
    และเตรียมความพร้อมในการรับมือกับสภาวะวิกฤตที่นำไปสู่ความชะงักงันของธุรกิจ
    การซ้อมแผนดำเนินการธุรกิจต่อเนื่อง (Business Continuity Plan : BCP) ณ
    ท่าอากาศยาน สุวรรณภูมิและดอนเมือง
    และการอบรมหลักสูตรด้านความปลอดภัยแก่พนักงานปฏิบัติการด้านลานจอด
    รวมทั้งการขยายการให้บริการเติมน้ำมันอากาศยานไปยังท่าอากาศยานตราด นอกจากนี้
    ยังมีการติดตามการปฏิบัติตามแผนบริหารความเสี่ยงของบริษัทโดยคณะกรรมการบริหารความเสี่ยงและคณะกรรมการตรวจสอบเป็นรายไตรมาส

3.  การควบคุมการปฏิบัติงาน (Control Activities)

บริษัทจัดให้มีการควบคุมการปฏิบัติงานที่ดี ดังนี้

-   มีการจัดทำคู่มืออำนาจการอนุมัติสั่งการและระเบียบวิธีปฏิบัติงานครอบคลุมการปฏิบัติงานหลักของบริษัทโดยกำหนดหน้าที่
    ความรับผิดชอบอย่างชัดเจน และมีการแบ่งแยกหน้าที่ความรับผิดชอบเกี่ยวกับการอนุมัติ
    การบันทึกรายการบัญชีและข้อมูลสารสนเทศ
    และการดูแลจัดเก็บทรัพย์สินออกจากกันอย่างเด็ดขาด
    มีการจัดทำระเบียบปฏิบัติเรื่องรายการที่เกี่ยวโยงกันให้สอดคล้องกับข้อกำหนดของสำนักงาน
    ก.ล.ต.โดยมีมาตรการที่รัดกุมในการทำธุรกรรม
    มีการอนุมัติโดยผู้ที่ไม่มีส่วนได้เสียและคำนึงถึงประโยชน์สูงสุดของบริษัท
    รวมทั้งมีการทบทวนอย่างสม่ำเสมอ

-   มีการจัดประชุมฝ่ายบริหาร ประชุมฝ่าย และอื่นๆ
    เป็นการประจำเพื่อติดตามการบริหารงานและควบคุมการปฏิบัติงาน

-   มีการกำหนดกระบวนการในการรายงาน สอบทานและอนุมัติธุรกรรม
    หรือสัญญาที่มีผลผูกพันบริษัท
    และมีมาตรการในการติดตามและทบทวนให้การดำเนินงานของบริษัทเป็นไปตามเงื่อนไขที่ตกลงกัน

-   มีการกำหนดมาตรการเกี่ยวกับการควบคุมทั่วไปของระบบสารสนเทศในด้านโครงสร้างพื้นฐานความปลอดภัย
    การพัฒนา และการบำรุงรักษาอย่างเหมาะสม

-   มีการจัดทำระเบียบในการส่งพนักงานไปปฏิบัติงานในบริษัทย่อย
    และมีการกำหนดทิศทางให้บุคคลที่บริษัทแต่งตั้งไปเป็นกรรมการหรือผู้บริหารถือปฏิบัติ รวมทั้ง
    กำหนดให้คณะกรรมการบริหารความเสี่ยง สอดส่อง ดูแล
    การบริหารความเสี่ยงระดับองค์กรของบริษัทและบริษัทย่อย
    และรายงานต่อคณะกรรมการบริษัทเป็นรายไตรมาส และให้คณะกรรมการบริหารกำกับดูแล
    ติดตามความคืบหน้า และประเมินผลการดำเนินกิจการของบริษัทและบริษัทย่อย นอกจากนี้
    ยังจัดให้มีการรายงานผลการดำเนินงานของบริษัทย่อยต่อคณะกรรมการบริหารเป็นประจำทุกเดือนและคณะกรรมการบริษัททุก
    6 เดือน

4.  ระบบสารสนเทศและการสื่อสารข้อมูล (Information and Communication )

  บริษัทจัดให้มีระบบสารสนเทศและการสื่อสารข้อมูลที่ดี ดังนี้

-   มีการจัดส่งเอกสารประกอบการประชุมและจัดทำรายงานการประชุมคณะกรรมการบริษัทภายในระยะเวลาที่กฎหมายกำหนดโดยมีรายละเอียดที่จำเป็นและเพียงพอ
    รวมทั้งมีการประเมินประสิทธิภาพในการประชุมคณะกรรมการบริษัทเป็นประจำทุกครั้ง

-   มีการพัฒนาระบบเทคโนโลยีสารสนเทศที่สำคัญ เช่น ระบบ Aviation Refuelling
    Management System (ARMS) และระบบการพัฒนาฐานข้อมูลธุรกิจ (Business
    Intelligence) เพื่อเพิ่มประสิทธิภาพในการดำเนินงาน

-   มีการปฏิบัติตามมาตรฐานการบัญชีที่รับรองโดยทั่วไปและเหมาะสมกับลักษณะธุรกิจของบริษัทและมีการจัดเก็บเอกสารประกอบการบันทึกบัญชีไว้เป็นหมวดหมู่
    รวมทั้ง มีการปรับปรุงโครงสร้างต้นทุนเชิงกิจกรรมให้สอดคล้องกับโครงสร้างองค์กร

-   มีช่องทางการสื่อสารให้คณะกรรมการบริษัท
    สามารถเข้าถึงข้อมูลสารสนเทศที่จำเป็นต่อการปฏิบัติงานหรือสอบทานรายการต่างๆ เช่น
    กำหนดให้เลขานุการบริษัทเป็นผู้ประสานงานระหว่างบริษัทกับคณะกรรมการบริษัท
    และการจัดประชุมคณะกรรมการบริษัทโดยไม่มีฝ่ายบริหารเข้าร่วมประชุม เป็นต้น

-   มีช่องทางการสื่อสารที่สามารถติดต่อได้ทั่วทั้งบริษัทและบริษัทย่อย เช่น
    การใช้จดหมายอิเล็กทรอนิกส์ (e-mail)
    การจัดประชุมระหว่างฝ่ายบริหารและพนักงานเป็นประจำทุกปี รวมทั้ง
    การจัดประชุมฝ่ายเป็นประจำทุกเดือน เป็นต้น
    และมีการสื่อสารข้อปฏิบัติการใช้คอมพิวเตอร์ภายในองค์กรเพื่อให้พนักงานใช้ยึดถือปฏิบัติให้เป็นไปในแนวทางเดียวกัน
    นอกจากนี้ ยังมีช่องทางการสื่อสาร แจ้งเบาะแส
    หรือรับข้อร้องเรียนจากภายในและภายนอกบริษัทในกรณีที่สงสัยว่าจะมีการกระทำผิดจรรยาบรรณธุรกิจ
    กฎหมาย รวมถึง พฤติกรรมที่ส่อถึงการทุจริตและการปฏิบัติอย่างไม่เท่าเทียมกัน
    ผ่านช่องทางจดหมายและจดหมายอิเล็กทรอนิกส์
    โดยส่งถึงประธานกรรมการบริหารหรือประธานกรรมการตรวจสอบหรือเว็บไซต์บริษัท ทั้งนี้
    บริษัทมีนโยบายจะไม่เปิดเผยข้อมูล ผู้แจ้งเบาะแสและให้ความเป็นธรรม
    รวมทั้งคุ้มครองพนักงานที่แจ้งเบาะแส

-   มีหน่วยงานนักลงทุนสัมพันธ์รับผิดชอบในการติดต่อกับผู้มีส่วนได้เสียโดยผ่านช่องทางต่างๆ เช่น
    เว็บไซต์บริษัท กิจกรรมผู้บริหารพบนักลงทุนรายไตรมาส และกิจกรรมสานสัมพันธ์ผู้ถือหุ้น
    เป็นต้น และมีการรายงาน บทวิเคราะห์ของฝ่ายบริหาร (MD&A)
    เพื่ออธิบายถึงการเปลี่ยนแปลงของฐานะการเงินและผลการดำเนินงานที่เป็นสาระสำคัญเป็นรายไตรมาส

5.  ระบบการติดตาม (Monitoring Activities)

  บริษัทจัดให้มีระบบการติดตามอย่างต่อเนื่อง ดังนี้

-   มีการจัดทำรายงานผลการดำเนินงานเปรียบเทียบกับเป้าหมายที่กำหนดไว้ต่อคณะกรรมการบริหารและฝ่ายบริหารเป็นประจำทุกเดือนเพื่อพิจารณาและติดตามผลการดำเนินงานให้เป็นไปตามเป้าหมายที่ตั้งไว้
    และรายงานให้คณะกรรมการบริษัททราบอย่างสม่ำเสมอ นอกจากนี้
    หากผลการดำเนินงานที่เกิดขึ้นจริงแตกต่างจากเป้าหมายที่ตั้งไว้ได้มีการดำเนินการเพื่อติดตามแก้ไขอย่างทันท่วงที

-   มีการรายงานในกรณีที่มีเหตุการณ์ที่อาจส่งผลกระทบต่อบริษัทอย่างมีนัยสำคัญต่อคณะกรรมการบริษัทหรือคณะกรรมการชุดย่อยที่เกี่ยวข้อง
    เช่น คณะกรรมการตรวจสอบ และคณะกรรมการบริหารความเสี่ยง เป็นต้น
    โดยฝ่ายบริหารจะรายงานความคืบหน้าและแนวทางการแก้ไขปัญหาภายในระยะเวลาที่เหมาะสม

-   มีหน่วยงานตรวจสอบภายในที่มีความเป็นอิสระทำหน้าที่ให้ความเชื่อมั่นและให้คำปรึกษาอย่างเที่ยงธรรม
    รวมทั้ง ตรวจสอบการปฏิบัติตามระบบการควบคุมภายใน
    จรรยาบรรณธุรกิจและมาตรการต่อต้านการคอร์รัปชั่นตามแผนการตรวจสอบประจำปี
    ซึ่งจัดทำขึ้นตามแนวความเสี่ยงระดับองค์กร (Risk-Based Audit Plan)
    โดยรายงานผลการตรวจสอบต่อคณะกรรมการตรวจสอบ อีกทั้ง
    มีการติดตามและรายงานความคืบหน้าผลการตรวจสอบเป็นประจำทุกไตรมาส รวมทั้ง
    จัดให้มีการประเมินความเพียงพอของระบบการควบคุมภายในโดยผู้บริหาร
    และอย่างเป็นอิสระโดยหน่วยงานตรวจสอบภายใน นอกจากนี้
    มีการพัฒนาและส่งเสริมให้ผู้ตรวจสอบภายในเข้ารับการฝึกอบรม เพื่อพัฒนาความรู้
    ทักษะและความสามารถในวิชาชีพการตรวจสอบภายในอย่างต่อเนื่อง

11.2 รายงานคณะกรรมการตรวจสอบ ประจำปี 2558

เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

คณะกรรมการตรวจสอบของบริษัท บริการเชื้อเพลิงการบินกรุงเทพ จำกัด (มหาชน) ประกอบด้วย
กรรมการอิสระ จำนวน 3 ท่าน ได้แก่ นายพชร ยุติธรรมดำรง เป็นประธานกรรมการตรวจสอบ
นายวิสุทธิ์ มนตริวัต และนายพิพัฒน์ บูรณะนนท์ เป็นกรรมการตรวจสอบ ทั้งนี้
กรรมการตรวจสอบทุกท่านมีคุณสมบัติครบถ้วนตามกฎบัตรคณะกรรมการตรวจสอบ
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
ก.ล.ต.)

คณะกรรมการตรวจสอบได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปี 2558
บริษัทได้จัดให้มีการประชุม

คณะกรรมการตรวจสอบจำนวน 6 ครั้ง
และกรรมการตรวจสอบทุกท่านเข้าประชุมครบทุกครั้งคณะกรรมการตรวจสอบได้ร่วมประชุมกับผู้บริหาร
ผู้ตรวจสอบภายใน ผู้สอบบัญชี หน่วยงานกฎหมาย และCompliance ในเรื่องที่เกี่ยวข้อง
ซึ่งสรุปสาระสำคัญได้ดังนี้

1. สอบทานงบการเงิน โดยได้สอบทานงบการเงินรวมของบริษัทและบริษัทย่อย
และงบการเงินเฉพาะของบริษัทรายไตรมาส และประจำปี 2558
ซึ่งผ่านการสอบทานและตรวจสอบจากผู้สอบบัญชี รวมทั้ง
ได้รับฟังคำชี้แจงและซักถามผู้บริหารและผู้สอบบัญชีในเรื่องความถูกต้องครบถ้วนของงบการเงิน
การเปลี่ยนแปลงที่มีผลกระทบต่องบการเงินอย่างมีสาระสำคัญ นโยบายการบัญชี การเปิดเผยข้อมูล
และความเป็นอิสระรวมถึงรับทราบแผนการสอบบัญชีประจำปี 2558 อีกทั้ง
ได้เข้าร่วมประชุมกับผู้สอบบัญชี โดยไม่มีฝ่ายบริหารเข้าร่วมประชุม จำนวน 3 ครั้ง
เพื่อหารือเกี่ยวกับความเป็นอิสระในการปฏิบัติหน้าที่และการแสดงความเห็นของผู้สอบบัญชี
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
งบการเงินดังกล่าวมีความถูกต้องตามที่ควรในสาระสำคัญตามมาตรฐานการรายงานทางการเงิน
รวมทั้ง ได้ให้ความเห็นและข้อเสนอแนะต่อคณะกรรมการบริษัทอย่างสม่ำเสมอเป็นรายไตรมาส

2. สอบทานข้อมูลการดำเนินงานและระบบการควบคุมภายใน เพื่อประเมินความเพียงพอ
เหมาะสมและประสิทธิผล

ของระบบการควบคุมภายใน
โดยได้พิจารณาแบบประเมินความเพียงพอของระบบการควบคุมภายในตามที่กำหนดโดยสำนักงาน
ก.ล.ต. รายงานการตรวจสอบประจำปี 2558 ผลการประเมินระบบการควบคุมภายใน
และการบริหารความเสี่ยงตามแนวทางมาตรฐานสากล COSO-ERM (The Committee of
Sponsoring Organizations of the Treadway Commission-Enterprise Risk
Management)
ของผู้ตรวจสอบภายในและผลการประเมินประสิทธิภาพของระบบการควบคุมภายในที่สำคัญของผู้สอบบัญชี
ซึ่งคณะกรรมการตรวจสอบมีความเห็นว่าบริษัทมีระบบการควบคุมภายในที่เพียงพอและเหมาะสม
และจัดให้มีบุคลากรอย่างเพียงพอที่จะดำเนินการตามระบบการควบคุมภายในได้อย่างมีประสิทธิภาพ
รวมทั้ง มีการติดตาม ควบคุมดูแลการดำเนินงานของบริษัทย่อยว่า สามารถป้องกันทรัพย์สินของบริษัท

และบริษัทย่อยจากการที่กรรมการหรือผู้บริหารนำไปใช้โดยมิชอบ หรือโดยไม่มีอำนาจ
และไม่พบข้อบกพร่องเกี่ยวกับระบบการควบคุมภายในที่เป็นสาระสำคัญ

3. สอบทานการตรวจสอบภายใน
เพื่อให้มั่นใจว่าการดำเนินกิจกรรมตรวจสอบภายในเป็นไปอย่างเหมาะสมและมีประสิทธิผล
โดยได้สอบทานภารกิจ ขอบเขตการปฏิบัติงาน หน้าที่ และความรับผิดชอบ อัตรากำลัง
แผนการฝึกอบรมงบประมาณ และความเป็นอิสระของหน่วยงานตรวจสอบภายใน รวมทั้ง
ได้อนุมัติแผนการตรวจสอบภายในประจำปี 2558
ที่จัดทำขึ้นตามความเสี่ยงระดับองค์กรและพิจารณาทบทวนเป็นประจำอย่างน้อยปีละหนึ่งครั้ง
เพื่อให้มีความเหมาะสมและสอดคล้องกับความเสี่ยงที่เกิดขึ้น
และสอบทานรายงานผลการตรวจสอบตามแผนการตรวจสอบภายใน นอกจากนี้
ยังได้ประเมินผลการปฏิบัติงานของหัวหน้าหน่วยงานตรวจสอบภายในตามระบบ KPI (Key
Performance Indicators - KPIs) โดยการแต่งตั้ง โยกย้าย
เลิกจ้างหัวหน้าหน่วยงานตรวจสอบภายในต้องได้รับอนุมัติจากคณะกรรมการตรวจสอบ ทั้งนี้
คณะกรรมการตรวจสอบมีความเห็นว่า บริษัทมีระบบการตรวจสอบภายในที่เหมาะสม มีประสิทธิผล
มีความเป็นอิสระ
และแผนการตรวจสอบภายในประจำปีสอดคล้องกับเป้าหมายและความเสี่ยงของบริษัทรวมทั้ง
มีการพัฒนาคุณภาพการตรวจสอบทั้งในด้านบุคลากรและการปฏิบัติงานตรวจสอบในวิชาชีพอย่างต่อเนื่อง

4. สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
รวมถึงการปฏิบัติตามข้อกำหนดของบริษัท และข้อผูกพันที่บริษัทมีไว้กับบุคคลภายนอก
ซึ่งคณะกรรมการตรวจสอบมีความเห็นว่า
ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
และข้อผูกพันที่บริษัทมีไว้กับบุคคลภายนอก

5. สอบทานระบบการบริหารความเสี่ยง
ให้มีความเชื่อมโยงกับแผนกลยุทธ์และระบบการควบคุมภายในเพื่อจัดการความเสี่ยง
โดยได้สอบทานระบบการบริหารความเสี่ยงตามนโยบาย
และคู่มือการวางแผนกลยุทธ์และการบริหารความเสี่ยง รวมทั้ง
ได้ให้ความเห็นและข้อเสนอแนะต่อคณะกรรมการบริหารความเสี่ยงและคณะกรรมการบริษัทอย่างสม่ำเสมอเป็นรายไตรมาส
ซึ่งคณะกรรมการตรวจสอบมีความเห็นว่า บริษัทมีระบบการบริหารความเสี่ยงที่เหมาะสม เพียงพอ
และมีประสิทธิผล

6. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
โดยบริษัทได้กำหนดระเบียบปฏิบัติ และมีหน่วยงานCompliance ควบคุมให้มีการปฏิบัติตามกฎหมาย
ข้อกำหนดของสำนักงาน ก.ล.ต. และระเบียบบริษัท ซึ่งคณะกรรมการตรวจสอบมีความเห็นว่า
รายการดังกล่าวเป็นรายการที่สมเหตุสมผล และเป็นประโยชน์ต่อการดำเนินธุรกิจ

7. สอบทานการก กับดูแลกิจการที่ดี
โดยคณะกรรมการตรวจสอบได้สอบทานการปฏิบัติตามมาตรการต่อต้านการคอร์รัปชั่นของโครงการแนวร่วมปฏิบัติของภาคเอกชนไทยในการต่อต้านทุจริตและของบริษัทและการปฏิบัติตามจรรยาบรรณธุรกิจของบริษัท
ซึ่งคณะกรรมการตรวจสอบมีความเห็นว่า
บริษัทมีการปฏิบัติตามมาตรการต่อต้านการคอร์รัปชั่นของโครงการแนวร่วมปฏิบัติฯ
อย่างเหมาะสมและพนักงานมีความเข้าใจเกี่ยวกับจรรยาบรรณธุรกิจและมาตรการต่อต้านคอร์รัปชั่นของบริษัทอยู่ในเกณฑ์ดี

8. ทบทวนกฎบัตรคณะกรรมการตรวจสอบ เพื่อให้เหมาะสมและสอดคล้องกับข้อกำหนดของสำนักงาน
ก.ล.ต. และตลาดหลักทรัพย์แห่งประเทศไทย รวมทั้ง
มีการนำเสนอต่อคณะกรรมการบริษัทอย่างสม่ำเสมอเป็นประจำทุกปี

9. พิจารณาประเมินผลการปฏิบัติงานของคณะกรรมการตรวจสอบโดยรวมและของตนเองประจำปี
2558 ซึ่งจากผลการประเมิน
พบว่ากรรมการตรวจสอบมีการปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบ
โดยมีหัวข้อประเมิน เช่น องค์ประกอบหน้าที่และความรับผิดชอบ การประชุม
การรายงานทางการเงิน การควบคุมภายใน การตรวจสอบภายใน
การปฏิบัติตามกฎหมายและข้อกำหนด และการบริหารความเสี่ยง เป็นต้น

10. จัดทำรายงานกิจกรรมของคณะกรรมการตรวจสอบ
เสนอประธานกรรมการบริษัททุกครั้งที่มีการประชุมคณะกรรมการตรวจสอบ

11. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีประจ ปี 2559
เพื่อนำเสนอคณะกรรมการบริษัทพิจารณาและขออนุมัติจากที่ประชุมผู้ถือหุ้น
ซึ่งคณะกรรมการตรวจสอบได้ดำเนินการคัดเลือกผู้สอบบัญชี โดยได้ประเมินทักษะ ความรู้
ความสามารถของผู้สอบบัญชีและทีมผู้ช่วยผู้สอบบัญชี คุณภาพของผลงานการตรวจสอบปีที่ผ่านมา
และความเป็นอิสระโดยให้ผู้สอบบัญชีจัดทำหนังสือรับรองความเป็นอิสระในการปฏิบัติงาน รวมทั้ง
พิจารณาความเหมาะสมของค่าตอบแทน จึงเห็นควรเสนอแต่งตั้งนางสาวทิพวัลย์นานานุวัฒน์
ผู้สอบบัญชีรับอนุญาต เลขทะเบียน 3459 หรือ นายเติมพงษ์ โอปนพันธุ์ ผู้สอบบัญชีรับอนุญาต
เลขทะเบียน 4501 หรือนางสาววิสสุตา จริยธนากร ผู้สอบบัญชีรับอนุญาต เลขทะเบียน 3853
แห่งบริษัท สำนักงาน อีวาย จำกัด เป็นผู้สอบบัญชีของบริษัทประจำปี 2559
พร้อมด้วยค่าตอบแทนเป็นจำนวนเงิน 1,265,000 บาท

โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

- ในรอบปีที่ผ่านมา ผู้สอบบัญชีมีการวางแผนการตรวจสอบที่ชัดเจน
และปฏิบัติงานด้วยความรู้ความสามารถในวิชาชีพ
เข้าร่วมประชุมกับคณะกรรมการตรวจสอบอย่างสม่ำเสมอ และคุณภาพงานอยู่ในระดับที่น่าพอใจ
รวมทั้ง เพื่อให้เกิดความต่อเนื่องในการสอบบัญชี

- ค่าตอบแทนที่เสนอมาเป็นอัตราที่เหมาะสม โดยได้เสนอค่าตอบแทนประจำปี 2559 เป็นจำนวน
1,265,000 บาท จากเดิมในปี 2558 จำนวน 1,150,000 บาท หรือเพิ่มขึ้นในอัตรา 10% ทั้งนี้
เนื่องจากมีการปลี่ยนแปลงมาตรฐานการสอบบัญชีเกี่ยวกับรายงานของผู้สอบบัญชีแบบใหม่และการเปลี่ยนแปลงสัดส่วนการถือหุ้นของบริษัทในบริษัทย่อย
ทำให้ต้องใช้เวลาในการตรวจสอบมากขึ้น นอกจากนี้
เมื่อได้เปรียบเทียบค่าตอบแทนกับบริษัทจดทะเบียนอื่นในระดับเดียวกัน พบว่า มีจำนวนใกล้เคียงกัน

- มีการปฏิบัติสอดคล้องกับข้อกำหนดของสำนักงาน ก.ล.ต.
ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
5 รอบปีบัญชี โดยบริษัทได้ใช้บริการของบริษัท สำนักงาน อีวาย จำกัด ในรอบปีบัญชี 2557
เป็นปีแรก

- ผู้สอบบัญชีมีความเป็นอิสระ โดยไม่มีความสัมพันธ์
และ/หรือส่วนได้เสียระหว่างผู้สอบบัญชีกับบริษัท/บริษัทย่อย/ผู้บริหาร/ผู้ถือหุ้นรายใหญ่หรือผู้ที่เกี่ยวข้องกับบุคคลดังกล่าว

โดยสรุปในภาพรวมแล้ว
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
โดยใช้ความรู้ ความสามารถ และมีความเป็นอิสระ ตลอดจนได้ให้ความเห็นและข้อเสนอแนะต่างๆ
ต่อฝ่ายบริหาร คณะกรรมการบริหารความเสี่ยง และคณะกรรมการบริษัทอย่างต่อเนื่อง นอกจากนี้
ยังมีความเห็นว่า บริษัทมีการรายงานข้อมูลทางการเงินและการดำเนินงานอย่างถูกต้อง ครบถ้วน
มีระบบการควบคุมภายใน การตรวจสอบภายใน
และการบริหารความเสี่ยงที่เหมาะสมและมีประสิทธิผล มีการปฏิบัติตามกฎหมาย
ข้อกำหนดและข้อผูกพันต่างๆ มีการปฏิบัติเกี่ยวกับรายการที่เกี่ยวโยงกันอย่างถูกต้อง
และมีการกำกับดูแลกิจการที่ดี รวมทั้ง มีระบบของการคัดเลือก
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว นอกจากนี้
จากผลการสำรวจการกำกับดูแลกิจการบริษัทจดทะเบียนไทยประจำปี 2558
โดยสมาคมส่งเสริมสถาบันกรรมการบริษัทไทย (IOD)
บริษัทได้รับการจัดอันดับการกำกับดูแลกิจการอยู่ในเกณฑ์ดีเลิศเช่นเดียวกับปีที่ผ่านมา

วันที่ 10 กุมภาพันธ์ 2559

ในนามคณะกรรมการตรวจสอบ

[]

(นายพชร ยุติธรรมดำรง)

ประธานกรรมการตรวจสอบ

11.3 หัวหน้างานตรวจสอบภายใน และหัวหน้างานกำกับดูแลการปฏิบัติงานของบริษัท

บริษัทได้จัดให้มีหน่วยงานตรวจสอบภายใน
ซึ่งทำหน้าที่ให้ความเชื่อมั่นและให้คำปรึกษาอย่างเที่ยงธรรม
และเป็นอิสระเพื่อเพิ่มคุณค่าและปรับปรุงการดำเนินงานของบริษัท โดยมีนางมยุรี นลินวงศ์
ตำแหน่งผู้อำนวยการสำนักตรวจสอบภายในเป็นหัวหน้าหน่วยงานตรวจสอบภายในของบริษัท
ดังรายละเอียดในหัวข้อ “คณะผู้บริหาร”

ทั้งนี้ คณะกรรมการตรวจสอบมีความเห็นว่า หัวหน้าหน่วยงานตรวจสอบภายในมีวุฒิการศึกษา
ประสบการณ์ และการอบรมที่เหมาะสมเพียงพอกับการปฏิบัติหน้าที่ โดยมีการปฏิบัติงานด้วยความรู้
ความสามารถในวิชาชีพ รวมทั้ง
มีความเป็นอิสระในการปฏิบัติงานโดยการแต่งตั้งถอดถอนและโยกย้ายหัวหน้าหน่วยงานตรวจสอบภายในต้องได้รับอนุมัติจากคณะกรรมการตรวจสอบ

นอกจากนี้ บริษัทยังได้มอบหมายให้นางปานดาว สุขยางค์
ทำหน้าที่หัวหน้างานกำกับดูแลการปฏิบัติงานของบริษัท
โดยเป็นศูนย์กลางการกำกับดูแลการดำเนินธุรกิจของบริษัทให้เป็นไปตามกฎหมาย กฎระเบียบ
ข้อบังคับ นโยบาย และข้อกำหนดของหน่วยงานทางการที่เกี่ยวข้อง เช่น
สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย ทั้งนี้
นโยบายบรรษัทภิบาลและจรรยาบรรณธุรกิจ ได้กำหนดให้กรรมการบริษัท ผู้บริหาร และพนักงาน
พึงปฏิบัติให้สอดคล้องกับกฎหมาย และกฎระเบียบที่เกี่ยวข้อง

รายละเอียดข้อมูลหัวหน้างานตรวจสอบภายในและหัวหน้างานงานกำกับดูแลการปฏิบัติงานของบริษัท
ปรากฏตาม เอกสารแนบ 3

12. รายการระหว่างกัน

  1. ข้อมูลแสดงรายการระหว่างบริษัท บริการเชื้อเพลิงการบินกรุงเทพ จำกัด (มหาชน)
  กับบุคคลที่อาจมีความขัดแย้ง

[]

[]

[]

[]

  2. ข้อมูลแสดงรายการระหว่าง บริษัท ไทยเชื้อเพลิงการบิน จำกัด (บริษัทย่อย)
  กับบุคคลที่อาจมีความขัดแย้ง

[]

[]

  3. ข้อมูลแสดงรายการระหว่างบริษัท ขนส่งน้ำมันทางท่อ จำกัด กับบุคคลที่อาจมีความขัดแย้ง

[]

  []

  []

  []

แบบสรุปความเห็นเกี่ยวกับรายการระหว่างกันกับบุคคลที่อาจมีความขัดแย้งประจำปี 2558

คณะกรรมการบริษัทได้มอบหมายให้คณะกรรมการตรวจสอบซึ่งเป็นกรรมการอิสระทำหน้าที่พิจารณารายการระหว่างกันของบริษัท
เพื่อให้เป็นไปตามกฎหมาย และข้อกำหนดของตลาดหลักทรัพย์แห่งประเทศไทย และสำนักงาน
ก.ล.ต.

ในปี 2558 บริษัทมีการทำรายการระหว่างกันกับบุคคลที่อาจมีความขัดแย้ง โดยมีเงื่อนไขต่างๆ
ตามธุรกิจปกติ
ซึ่งได้มีการเปิดเผยนโยบายการกำหนดราคาสำหรับรายการระหว่างกันไว้ในหัวข้อรายการธุรกิจกับกิจการที่เกี่ยวข้องกันในหมายเหตุประกอบงบการเงินประจำปีสิ้นสุดวันที่
31 ธันวาคม 2558

นอกจากนี้ ในการประชุมคณะกรรมการบริษัท เมื่อวันที่ 17 กุมภาพันธ์ 2559
โดยมีกรรมการตรวจสอบเข้าร่วมประชุมด้วย
คณะกรรมการบริษัทเห็นชอบกับความเห็นของคณะกรรมการตรวจสอบว่ารายการระหว่างกันกับบุคคลที่อาจมีความขัดแย้งเป็นรายการที่สมเหตุสมผลและเป็นประโยชน์ต่อการดำเนินธุรกิจ
ดังนี้

1.  รายการระหว่างบริษัท กับบุคคลที่อาจมีความขัดแย้ง

    1.  บริษัท การบินไทย จำกัด (มหาชน)

    2.  บริษัท เชฟรอน (ไทย) จำกัด

    3.  บริษัท เชลล์แห่งประเทศไทย จำกัด

  ความจำเป็นและสมเหตุสมผล

บริษัทเป็นผู้ให้บริการจัดเก็บ เติม และดูดกลับน้ำมันอากาศยาน ณ
ท่าอากาศยานดอนเมืองและสุวรรณภูมิ
โดยบริษัทและบริษัทผู้ใช้บริการมีการทำสัญญากำหนดเงื่อนไขและราคาค่าบริการเป็นอัตราเดียวกับการทำรายการกับบุคคลภายนอก
ยกเว้นการกำหนดราคาค่าบริการสำหรับบริษัทผู้ค้าน้ำมันรายใหม่ที่ไม่ได้เป็นผู้ถือหุ้นบริษัทจะถูกเรียกเก็บค่าธรรมเนียมพิเศษในการใช้บริการตามเงื่อนไขที่กำหนด
โดยเป็นนโยบายที่ได้รับอนุมัติจากคณะกรรมการบริษัท

บริษัทได้เรียกเก็บค่าผลประโยชน์ตอบแทนจากการให้บริการเติมน้ำมันอากาศยาน
ณท่าอากาศยานดอนเมืองจากบริษัทผู้ใช้บริการ เพื่อจ่ายให้ บริษัท ท่าอากาศยานไทย จำกัด
(มหาชน) ตามเงื่อนไขที่ได้ระบุไว้ในสัญญา โดยบริษัทมิได้มีส่วนได้เสียในค่าตอบแทนดังกล่าว

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานดอนเมืองและสุวรรณภูมิ

นอกจากนี้ บริษัทได้ให้บริการดำเนินพิธีการทางศุลกากรสำหรับบริษัทที่ใช้บริการแบบ
ครบวงจรโดยไม่ได้คิดค่าบริการ ทั้งนี้ คณะกรรมการตรวจสอบเห็นว่า
รายการดังกล่าวเป็นรายการระหว่างกัน
แต่เป็นบริการเสริมเพื่ออำนวยความสะดวกให้แก่บริษัทผู้ใช้บริการซึ่งเป็นรายการสนับสนุนธุรกิจปกติ
และมีเงื่อนไขการค้าทั่วไป
เพื่อประโยชน์ต่อการดำเนินธุรกิจของบริษัทที่ให้บริการในบริเวณของท่าอากาศยานดอนเมืองและสุวรรณภูมิ

บริษัทได้ซื้อบัตรโดยสารเครื่องบินเพื่อใช้ในกิจกรรมการตลาดของบริษัท โดยที่บริษัท การบินไทย
จำกัด(มหาชน) คิดราคาจำหน่ายแก่บริษัทตามราคาตลาด
ซึ่งเป็นรายการสนับสนุนธุรกิจปกติและมีเงื่อนไขการค้าทั่วไป ทั้งนี้ คณะกรรมการตรวจสอบเห็นว่า
รายการดังกล่าวเป็นรายการระหว่างกัน แต่เป็นประโยชน์ต่อการดำเนินธุรกิจของบริษัท

1.  1.  บริษัท ปตท. จำกัด (มหาชน)

  ความจำเป็นและสมเหตุสมผล

บริษัทมีการให้บริการจัดเก็บ เติม และดูดกลับน้ำมันอากาศยาน ณ
ท่าอากาศยานดอนเมืองและสุวรรณภูมิ
และเรียกเก็บค่าผลประโยชน์ตอบแทนจากการให้บริการเติมน้ำมันอากาศยาน ณ
ท่าอากาศยานดอนเมือง กับบริษัท ปตท.จำกัด (มหาชน)(ปตท.)
เช่นเดียวกับการทำรายการกับบริษัท การบินไทย จำกัด (มหาชน) บริษัท เชฟรอน(ไทย) จำกัด
และบริษัท เชลล์แห่งประเทศไทย จำกัด

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานดอนเมืองและสุวรรณภูมิ

นอกจากนี้ บริษัทยังได้ให้บริการจัดเก็บ เติม และดูดกลับน้ำมันอากาศยาน ณ
ท่าอากาศยานสมุยและสุโขทัย รวมทั้ง ได้เริ่มให้บริการดังกล่าว ณ ท่าอากาศยานตราด
ในเดือนมีนาคม 2558 ซึ่งทาง ปตท.
เป็นผู้จัดส่งน้ำมันอากาศยานและผลิตภัณฑ์สำหรับเติมน้ำมันอากาศยานผ่านทาง
ระบบเติมน้ำมันอากาศยานเพียงรายเดียว โดยที่ ปตท.
ตกลงที่จะชำระค่าบริการให้แก่บริษัทสำหรับการให้บริการตามอัตราและเงื่อนไขที่กำหนด ทั้งนี้
คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นประโยชน์ต่อการดำเนินธุรกิจของบริษัท

บริษัทได้ทำข้อตกลงการใช้บัตรเพื่อชำระค่าน้ำมันเชื้อเพลิงสำหรับรถใช้งานของบริษัท โดยที่ ปตท.
คิดราคาจำหน่ายแก่บริษัทตามราคาตลาดและมีเงื่อนไขทางการค้าปกติ ทั้งนี้
คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นรายการที่มีเงื่อนไขการค้าทั่วไปและเป็นประโยชน์ต่อการดำเนินธุรกิจของบริษัท

2.  บริษัท ท่าอากาศยานไทย จำกัด (มหาชน)

  ความจำเป็นและสมเหตุสมผล

-   ท่าอากาศยานดอนเมือง

บริษัทได้ทำสัญญาเช่าระบบท่อส่งเชื้อเพลิง (Hydrant ) กับ บริษัท ท่าอากาศยานไทย จำกัด
(มหาชน)(ทอท.)
เนื่องจากเป็นการดำเนินธุรกิจตามปกติของการให้บริการเติมน้ำมันอากาศยานที่ต้องให้บริการผ่านท่อส่งเชื้อเพลิงใต้ดิน
(Hydrant) ณ บริเวณท่าอากาศยานดอนเมือง
โดยบริษัทต้องชำระค่าเช่าท่อส่งเชื้อเพลิงตามอัตราที่ระบุไว้ในสัญญา
และคิดปรับปรุงค่าเช่าตามดัชนีราคาผู้บริโภคทั่วไป ของประเทศ

นอกจากนี้ บริษัทได้เรียกเก็บค่าผลประโยชน์ตอบแทนจากการให้บริการเติมน้ำมัน อากาศยาน ณ
ท่าอากาศยานดอนเมืองจากบริษัทผู้ใช้บริการ ตามเงื่อนไขที่ได้ระบุไว้ในสัญญา เพื่อจ่ายคืนให้ บริษัท
ท่าอากาศยานไทย จำกัด (มหาชน) โดยบริษัทมิได้มีส่วนได้เสียในค่าตอบแทนดังกล่าว

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นรายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานดอนเมือง

บริษัทได้ทำสัญญาเช่าอาคารและพื้นที่ในและนอกเขตลานจอดเครื่องบิน ณ ท่าอากาศยานดอนเมือง
เพื่อใช้เป็นสถานที่สำหรับการดำเนินกิจการตามโครงการระบบให้บริการน้ำมันอากาศยาน
และใช้เป็นพื้นที่จอดรถสำหรับพนักงานของบริษัทที่ปฏิบัติหน้าที่ในเขตลานจอดท่าอากาศยานดอนเมืองโดยอัตราค่าเช่าเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานดอนเมือง

-   ท่าอากาศยานสุวรรณภูมิ

บริษัทได้ทำสัญญาโครงการระบบให้บริการน้ำมันอากาศยาน ณ ท่าอากาศยานสุวรรณภูมิกับ ทอท.
โดยได้รับอนุญาตจากบริษัทดังกล่าวให้ดำเนินการบริการเติมน้ำมันเข้าสู่อากาศยาน
และบริการดูดกลับน้ำมันออกจากอากาศยาน ณ ท่าอากาศยานสุวรรณภูมิเป็นเวลา 20 ปี
เริ่มตั้งแต่วันที่ท่าอากาศยานเปิดให้บริการอย่างเป็นทางการในวันที่ 28 กันยายน 2549
โดยบริษัทต้องชำระค่าผลประโยชน์ตอบแทนตามอัตราที่ระบุไว้ในสัญญาและอัตราดังกล่าวเป็นอัตราเดียวกับการทำรายการกับบุคคลภายนอก
รวมทั้งบริษัทมีภาระผูกพันที่จะต้องปฏิบัติตามข้อกำหนดต่างๆ

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็น มีเงื่อนไขการค้าทั่วไปและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานสุวรรณภูมิ

บริษัทได้ทำสัญญาเช่าที่ดินนอกเขตลานจอดเครื่องบิน ณ ท่าอากาศยานสุวรรณภูมิ
เพื่อใช้เป็นสถานที่ก่อสร้างอาคารและสิ่งปลูกสร้างสำหรับใช้ในการดำเนินกิจการตามโครงการระบบให้บริการน้ำมันอากาศยานเป็นเวลา
20 ปี เริ่มตั้งแต่วันที่ท่าอากาศยานเปิดให้บริการอย่างเป็นทางการ โดยอัตรา
ค่าเช่าเป็นอัตราเดียวกับการทำรายการกับบุคคลภายนอก

นอกจากนี้ บริษัทได้ทำสัญญาเช่าห้องและพื้นที่ภายในเขตลานจอดอากาศยาน ณ
ท่าอากาศยานสุวรรณภูมิ เพื่อใช้เป็นสำนักงาน พื้นที่จอดยานพาหนะ และจัดเก็บอุปกรณ์ภาคพื้น
โดยอัตราค่าเช่าเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการเช่าดังกล่าวเป็นรายการระหว่างกัน
แต่เป็นรายการที่จำเป็น มีเงื่อนไขการค้าทั่วไปและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของ
ท่าอากาศยานสุวรรณภูมิ

บริษัทได้ใช้บริการสาธารณูปโภคและอื่นๆ ของ
ทอท.ภายในบริเวณท่าอากาศยานต่างๆซึ่งเป็นบริการเสริมที่ทาง
ทอท.ให้บริการเพื่อใช้สำหรับการดำเนินกิจการของบริษัทในการให้บริการน้ำมันอากาศยานภายในท่าอากาศยาน
โดยบริษัทต้องชำระค่าบริการและปฏิบัติตามเงื่อนไขที่
ทอท.กำหนดซึ่งเป็นอัตราเดียวกับการทำรายการกับบุคคลภายนอก ทั้งนี้
คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็นรายการที่จำเป็น
มีเงื่อนไขการค้าทั่วไปและเป็นประโยชน์ต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานภายในบริเวณท่าอากาศยานต่างๆ

1.  กระทรวงการคลัง

  ความจำเป็นและสมเหตุสมผล

บริษัทได้ทำสัญญากับกระทรวงการคลังในการเช่าอาคารราชพัสดุและที่ดินที่ใช้ประโยชน์ต่อเนื่องกับอาคาร
เพื่อใช้ในการดำเนินกิจการตามโครงการระบบให้บริการน้ำมันอากาศยาน
รวมถึงการนำพื้นที่ไปให้บริษัท ขนส่งน้ำมันทางท่อ จำกัดเช่าช่วง
เพื่อใช้เป็นสถานที่สำหรับการดำเนินกิจการ
โดยบริษัทต้องชำระค่าเช่าและปฏิบัติตามเงื่อนไขที่ระบุไว้ในสัญญา

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานดอนเมือง

2.  บริษัท ท่อส่งปิโตรเลียมไทย จำกัด

  ความจำเป็นและสมเหตุสมผล

-   สถานีจัดเก็บน้ำมันอากาศยานดอนเมือง

บริษัทได้ทำสัญญาให้เช่าที่ดินและสัญญาให้บริการระบบสาธารณูปโภค ณ
สถานีจัดเก็บน้ำมันอากาศยานดอนเมือง กับบริษัท ท่อส่งปิโตรเลียมไทย จำกัด (แทปไลน์)
เพื่อก่อสร้างอาคารและอุปกรณ์อำนวยความสะดวกในการรับและจ่ายน้ำมันอากาศยานที่ขนส่งมาทางท่อขนส่งน้ำมันของแทปไลน์
โดยแทปไลน์ต้องชำระค่าเช่า ค่าบริการ และปฏิบัติตามเงื่อนไข รวมทั้ง
ปรับอัตราค่าเช่าและค่าบริการตามที่ระบุในสัญญา อย่างไรก็ตาม
แทปไลน์ได้ขอความอนุเคราะห์ต่ออายุสัญญาดังกล่าวออกไปอีก 3 ปี ตั้งแต่วันที่ 1 กรกฎาคม  2556
ถึง 30 มิถุนายน 2559 โดยมีอัตราค่าเช่าและค่าบริการคงที่
เนื่องจากแทปไลน์เพิ่งกลับมาดำเนินธุรกิจเชิงพาณิชย์ ณ ท่าอากาศยานดอนเมือง เมื่อวันที่ 1
พฤศจิกายน 2555
ตามนโยบายใช้ท่าอากาศยานดอนเมืองสำหรับรองรับสายการบินต้นทุนต่ำเส้นทางการบินในประเทศ
และระหว่างประเทศแบบจุดต่อจุด

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการให้เช่าเพื่อให้แทปไลน์ก่อสร้างอาคารและอุปกรณ์อำนวยความสะดวกในการรับและจ่ายน้ำมันอากาศยานทางท่อ
ซึ่งเป็นรายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานดอนเมือง

-   สถานีจัดเก็บน้ำมันอากาศยานสุวรรณภูมิ

บริษัทได้ทำสัญญาให้เช่าที่ดินและสิ่งปลูกสร้างและสัญญาบริการกับแทปไลน์ ณ
สถานีจัดเก็บน้ำมันอากาศยานสุวรรณภูมิ เพื่อก่อสร้างอาคาร
สิ่งปลูกสร้างและอุปกรณ์ระบบขนส่งน้ำมันทางท่อของแทปไลน์
โดยแทปไลน์ต้องชำระค่าเช่าและปฏิบัติตามเงื่อนไขที่ระบุไว้ในสัญญา รวมทั้ง
ปรับอัตราค่าบริการตามดัชนีราคาผู้บริโภคที่กำหนดไว้ในสัญญา ทั้งนี้
ระบบสาธารณูปโภคไม่รวมถึงปริมาณน้ำที่ใช้ในระบบน้ำดับเพลิง น้ำประปา และปริมาณการใช้ไฟฟ้า
ซึ่งผู้ให้บริการจะเรียกเก็บตามจำนวนการใช้จริง

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการให้เช่าเพื่อให้แทปไลน์ก่อสร้างอาคาร สิ่งปลูกสร้างและอุปกรณ์ระบบขนส่งน้ำมันทางท่อ
ซึ่งเป็นรายการที่จำเป็นและเป็นประโยชน์สูงสุดต่อการดำเนินธุรกิจของบริษัท
เนื่องจากเป็นการดำเนินธุรกิจปกติของการให้บริการเติมน้ำมันอากาศยานที่ต้องให้บริการในบริเวณของท่าอากาศยานสุวรรณภูมิ

1.  บริษัท ทิพยประกันภัย จำกัด(มหาชน)

  ความจำเป็นและสมเหตุสมผล

บริษัทจัดทำประกันความเสี่ยงภัยทั้งปวง การประกันความรับผิดตามกฎหมายต่อบุคคลที่สาม
การประกันทรัพย์สินประเภทการก่อการร้าย การประกันภัยรถยนต์และคุ้มครองผู้ประสบภัยจากรถ
กับบริษัท ทิพยประกันภัย จำกัด (มหาชน) (ทิพยประกันภัย) โดยบริษัทต้องชำระค่าเบี้ยประกันและ
ปฏิบัติตามเงื่อนไขที่ทิพยประกันภัยกำหนดไว้ในกรมธรรม์ประกันภัย
กอปรกับอัตราค่าเบี้ยประกันเป็นไปตามอัตราตลาดประกันภัย ทั้งนี้ คณะกรรมการตรวจสอบเห็นว่า
รายการดังกล่าวเป็นรายการระหว่างกัน
แต่เป็นรายการที่จำเป็นและเป็นประโยชน์ต่อการดำเนินธุรกิจของบริษัท
เนื่องจากเป็นการคุ้มครองความเสี่ยงและลดผลกระทบความเสียหายที่อาจเกิดจากการดำเนินธุรกิจให้บริการเติมน้ำมันอากาศยานของบริษัทภายในบริเวณท่าอากาศยานต่างๆ

2.  บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จำกัด

  ความจำเป็นและสมเหตุสมผล

บริษัทได้ให้บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จำกัด (เอ็นพีซี เอสแอนด์อี)
จัดอบรมหลักสูตร “การผจญเพลิงขั้นสูง” “การสั่งการดับเพลิง” และ “ผู้สั่งการ ณ จุดเกิดเหตุ”
เนื่องจากเอ็นพีซี เอสแอนด์อี
เป็นองค์กรที่มีชื่อเสียงและได้รับการยอมรับในเรื่องการจัดการความเสี่ยงจากวิกฤตการณ์หรือภัยพิบัติร้ายแรง
โดยอัตราค่าบริการเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นรายการที่มีเงื่อนไขการค้าทั่วไปและเป็นประโยชน์ต่อการดำเนินธุรกิจของบริษัท
เนื่องจากบริษัทได้ตระหนักถึงปัญหาวิกฤตการณ์ต่างๆ อันอาจมีผลต่อการดำเนินธุรกิจของบริษัท
และยังก่อให้เกิดประสิทธิภาพในการปฏิบัติงานในภาวะวิกฤตได้อย่างรวดเร็ว

2.  รายการระหว่างบริษัท ไทยเชื้อเพลิงการบิน จำกัด (บริษัทย่อย) กับบุคคลที่อาจมีความขัดแย้ง

    1.  บริษัท ท่าอากาศยานไทย จำกัด (มหาชน)

  ความจำเป็นและสมเหตุสมผล

บริษัท ไทยเชื้อเพลิงการบิน จำกัด (TARCO) ได้รับอนุญาตจาก บริษัท ท่าอากาศยานไทย จำกัด
(มหาชน) (ทอท.) ให้ดำเนินการให้บริการระบบส่งน้ำมันอากาศยานผ่านท่อน้ำมันใต้ดินแบบ
Hydrant ณ ท่าอากาศยานสุวรรณภูมิเป็นเวลา 30 ปี เริ่มตั้งแต่วันแรกที่บริษัท
เปิดให้บริการท่าอากาศยาน คือวันที่ 28 กันยายน 2549 โดย TARCO
ต้องจ่ายค่าตอบแทนจากการที่ได้รับอนุญาตให้ดำเนินการให้บริการในอัตราร้อยละ 2
ต่อปีของยอดรายได้ก่อนหักค่าใช้จ่าย
ซึ่งค่าตอบแทนดังกล่าวเป็นไปตามเงื่อนไขของสัญญาอนุญาตให้ดำเนินการบริการระบบส่งน้ำมันเชื้อเพลิงอากาศยานผ่านท่อแบบ
Hydrant (สัญญาอนุญาตฯ) ที่ท่าอากาศยานสุวรรณภูมิ

ต่อมา ทอท. มีแผนการพัฒนาท่าอากาศยานสุวรรณภูมิระยะที่สอง ซึ่ง TARCO
ได้ทำการศึกษาออกแบบแนวคิดระบบ Hydrant ระยะที่ 2 และได้ยื่นเรื่องพร้อมทั้งแบบแนวคิดต่อ
ทอท. เพื่อขอลงทุนและให้บริการระบบ Hydrant ระยะที่ 2 ตั้งแต่วันที่ 16 กันยายน 2553
และที่ประชุมคณะกรรมการ ทอท. เมื่อวันที่ 10 มิถุนายน 2556 มีความเห็นว่า
โครงการให้บริการระบบ Hydrant ระยะที่ 2 เป็นส่วนหนึ่งของโครงการตามสัญญาอนุญาตฯ ดังนั้น
เพื่อเป็นการสนับสนุนแผนการพัฒนา ท่าอากาศยานสุวรรณภูมิระยะที่ 2
ให้แล้วเสร็จทันตามกำหนดเวลาเปิดให้บริการตามมติคณะรัฐมนตรีที่ได้มีนโยบายไว้ คณะกรรมการ
ทอท.จึงมีมติให้ TARCO เริ่มดำเนินการก่อสร้างระบบ Hydrant ระยะที่ 2 ณ
ท่าอากาศยานสุวรรณภูมิเป็นการชั่วคราวไปก่อนการลงนามในสัญญาแก้ไขเพิ่มเติมสัญญาอนุญาตฯจะแล้วเสร็จ

ซึ่ง TARCO และ ทอท. ได้ร่วมกันจัดทำบันทึกข้อตกลงความร่วมมือในการปฏิบัติงานเมื่อวันที่ 23
กันยายน 2556 เพื่อให้ TARCO เริ่มดำเนินการก่อสร้างระบบ Hydrant ระยะที่ 2 ณ
ท่าอากาศยานสุวรรณภูมิไปก่อน โดยหากมีกรณีใดๆ อันเป็นผลให้โครงการก่อสร้างระบบ Hydrant
ระยะที่ 2 ต้องถูกยกเลิก ระงับ หรือ ชะลอ
หรือมีการเปลี่ยนแปลงใดๆในสาระสำคัญเป็นผลให้ไม่มีการลงนามในสัญญาแก้ไขเพิ่มเติมสัญญาอนุญาตฯ
ทั้ง 2 ฝ่ายจะหารือกันโดยสุจริตบนพื้นฐานของสัญญาอนุญาตฯ และเพื่อความเป็นธรรมเพื่อให้ TARCO
ได้รับการชดเชยการลงทุนรวมถึงค่าใช้จ่ายใดๆที่เกิดขึ้นจริงทั้งหมดจากการดำเนินการ และ TARCO
จะต้องโอนการก่อสร้างและทรัพย์สินทั้งหมดที่ได้ดำเนินการไปแล้วให้กับ ทอท.
หรือกระทรวงการคลัง หรือหน่วยงานอื่นที่ ทอท.จะแจ้งให้ทราบต่อไป

TARCO ได้ทำสัญญาเช่าที่ดิน ณ ท่าอากาศยานสุวรรณภูมิ เพื่อใช้เป็นสถานที่วางอุปกรณ์และท่อ
Hydrant รวมทั้ง เป็นพื้นที่จอดรถบริการน้ำมันอากาศยานและสิ่งอำนวยความสะดวกต่างๆ
และได้ทำสัญญาเช่าห้องภายในเขตลานจอดอากาศยาน เพื่อใช้เป็นสำนักงาน รวมทั้ง
ได้ทำสัญญาเช่าพื้นที่ในเขตลานจอดเครื่องบิน
เพื่อใช้เป็นที่จอดยานพาหนะและเก็บอุปกรณ์ภาคพื้นในการอำนวยความสะดวกในการปฏิบัติงาน
โดยอัตราค่าเช่าเป็นอัตราเดียวกับการทำรายการกับบุคคลภายนอก

นอกจากนี้ TARCO ได้ใช้บริการสาธารณูปโภคและอื่นๆ ของ ทอท.
ภายในบริเวณท่าอากาศยานสุวรรณภูมิ ซึ่งเป็นบริการเสริมที่ทาง
ทอท.ให้บริการเพื่อใช้สำหรับการดำเนินกิจการของ TARCO
ในการให้บริการระบบส่งน้ำมันอากาศยานภายในท่าอากาศยาน โดย TARCO
ต้องชำระค่าบริการและปฏิบัติตามเงื่อนไขที่ทาง
ทอท.กำหนดซึ่งเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า
รายการดังกล่าวเป็นรายการระหว่างกันและเป็นประโยชน์สูงสุดต่อการดำเนินธุรกิจของ TARCO
เนื่องจาก
เป็นการดำเนินธุรกิจปกติของการให้บริการระบบส่งน้ำมันอากาศยานภายในบริเวณท่าอากาศยานสุวรรณภูมิ

2.  บริษัท การบินไทย จำกัด (มหาชน)

3.  บริษัท เชฟรอน (ไทย) จำกัด

  ความจำเป็นและสมเหตุสมผล

TARCO ได้ให้บริการจัดส่งน้ำมันอากาศยานผ่านท่อแบบ Hydrant ณ ท่าอากาศยานสุวรรณภูมิ กับ
บริษัท การบินไทย จำกัด (มหาชน) และ บริษัท เชฟรอน (ไทย) จำกัด โดย TARCO บริษัท
บริการเชื้อเพลิงการบินกรุงเทพ จำกัด (มหาชน) และบริษัทผู้ใช้บริการ มีการทำสัญญาร่วมกัน
โดยกำหนดเงื่อนไขและราคาค่าบริการจัดส่งน้ำมันอากาศยานเป็นอัตราเดียวกับการทำรายการกับบุคคลภายนอก
สำหรับการเรียกเก็บค่าบริการดังกล่าวกับบริษัทผู้ใช้บริการ บริษัท บริการเชื้อเพลิงการบินกรุงเทพ
จำกัด (มหาชน) ได้อำนวยความสะดวกในการเรียกเก็บเงินแทน TARCO
โดยมีการทำสัญญาให้บริการการเรียกเก็บเงินกันอย่างชัดเจน

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็นและเป็นประโยชน์สูงสุดต่อการดำเนินธุรกิจของ TARCO
เนื่องจากเป็นการดำเนินธุรกิจปกติของการให้บริการระบบส่งน้ำมันเชื้อเพลิงอากาศยานภายในท่าอากาศยานสุวรรณภูมิ

4.  บริษัท เชลล์แห่งประเทศไทย จำกัด

5.  บริษัท ปตท. จำกัด (มหาชน)

  ความจำเป็นและสมเหตุสมผล

TARCO ได้ให้บริการจัดส่งน้ำมันอากาศยานผ่านท่อแบบ Hydrant ณ ท่าอากาศยานสุวรรณภูมิ กับ
บริษัท เชลล์แห่งประเทศไทย จำกัด (เชลล์) และ บริษัท ปตท. จำกัด (มหาชน) (ปตท.)
เช่นเดียวกับการทำรายการกับบริษัท การบินไทย จำกัด (มหาชน) และ บริษัท เชฟรอน (ไทย)
จำกัด

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็นและเป็นประโยชน์สูงสุดต่อการดำเนินธุรกิจของ TARCO
เนื่องจากเป็นการดำเนินธุรกิจปกติของการให้บริการระบบส่งน้ำมันเชื้อเพลิงอากาศยานภายในบริเวณท่าอากาศยานสุวรรณภูมิ

นอกจากนี้ TARCO ได้ทำข้อตกลงการใช้บัตรเพื่อชำระค่าน้ำมันเชื้อเพลิงสำหรับรถใช้งานของ
TARCO โดยที่ เชลล์ และ ปตท. คิดราคาจำหน่ายแก่ TARCO
ตามราคาตลาดและมีเงื่อนไขทางการค้าปกติ

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่มีเงื่อนไขการค้าทั่วไป และเป็นประโยชน์ต่อการดำเนินธุรกิจของ TARCO

6.  บริษัท ทิพยประกันภัย จำกัด (มหาชน)

  ความจำเป็นและสมเหตุสมผล

TARCO ได้ทำประกันกับ บริษัท ทิพยประกันภัย จำกัด (มหาชน)
ซึ่งเป็นการทำประกันความเสี่ยงภัยทั้งปวง การประกันความเสี่ยงภัยทั้งปวงภายในประเทศ
การประกันความรับผิดตามกฎหมายต่อบุคคลที่สาม และการประกันภัยรถยนต์โดย TARCO
ต้องชำระค่าเบี้ยประกันและปฏิบัติตามเงื่อนไขที่กำหนดไว้ในกรมธรรม์ประกันภัย กอปรกับ
อัตราค่าเบี้ยประกันเป็นไปตามอัตราตลาดประกันภัย

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่จำเป็น และเป็นประโยชน์ในการคุ้มครองความเสียหายอันอาจเกิดกับทรัพย์สิน
และการดำเนินธุรกิจของ TARCO

7.  บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จำกัด

  ความจำเป็นและสมเหตุสมผล

TARCO ได้ส่งพนักงานเข้ารับการอบรมหลักสูตร “จป. บริหาร”
และสมัครสมาชิกเพื่อรับข้อมูลข่าวสารเกี่ยวกับกฎหมายด้านความปลอดภัย รวมทั้ง
ได้ซื้อสินค้าเกี่ยวกับความปลอดภัยกับบริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส
จำกัด โดยอัตราค่าสินค้าและบริการเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่มีเงื่อนไขการค้าทั่วไปและเป็นประโยชน์ต่อการดำเนินงานของ TARCO
โดยเฉพาะการดำเนินงานด้านความปลอดภัยให้เป็นไปตามที่กฎหมายกำหนด

3.  รายการระหว่างบริษัท ขนส่งน้ำมันทางท่อ จำกัด (บริษัทย่อย) กับบุคคลที่อาจมีความขัดแย้ง

    1.  บริษัท เชฟรอน (ไทย) จำกัด

  ความจำเป็นและสมเหตุสมผล

บริษัท ขนส่งน้ำมันทางท่อ จำกัด (FPT)
เป็นผู้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อขนส่งน้ำมันใต้ดินแบบผลิตภัณฑ์รวม
(Multi-Products Pipeline) จากจุดรับน้ำมัน 3 แหล่ง คือ โรงกลั่นน้ำมันบางจาก
คลังน้ำมันของบริษัท เชลล์แห่งประเทศไทย จำกัด และบริษัท เชฟรอน (ไทย) จำกัด (เชฟรอน)
ซึ่งตั้งอยู่ที่ช่องนนทรี
โดยขนส่งน้ำมันอากาศยานไปยังสถานีจัดเก็บน้ำมันอากาศยานดอนเมืองและสุวรรณภูมิ
เพื่อส่งมอบให้แก่บริษัท บริการเชื้อเพลิงการบินกรุงเทพ จำกัด (มหาชน) นอกจากนี้ FPT
ยังขนส่งน้ำมันภาคพื้นดินไปยังคลังน้ำมันของ FPT ที่ อ.บางปะอิน จ. พระนครศรีอยุธยา
และยังได้ทำรายการกับเชฟรอน เพื่อให้บริการขนส่งน้ำมันอากาศยานและภาคพื้นดินดังกล่าวข้างต้น
โดยกำหนดเงื่อนไขการให้บริการและอัตราค่าบริการเป็นอัตราเดียวกันกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการดำเนินงานตามธุรกิจปกติที่จำเป็นและเป็นประโยชน์สูงสุดต่อ FPT เนื่องจาก FPT
เป็นผู้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อไปยังสถานีจัดเก็บและคลังน้ำมันดังกล่าว

FPT ได้ทำสัญญาให้บริการเก็บสำรองน้ำมันภาคพื้นดิน ณ คลังน้ำมันบางปะอินกับเชฟรอน
เพื่อเก็บน้ำมันสำรองตามที่กฎหมายกำหนด ซึ่งสนับสนุนธุรกิจหลักของ FPT
โดยกำหนดเงื่อนไขการให้บริการ และราคาค่าบริการตามราคาตลาด

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นรายการที่สนับสนุนนโยบายของภาครัฐ และเป็นประโยชน์ต่อ FPT

นอกจากนี้ FPT ได้ให้บริการบริหารสำนักงานขายกับเชฟรอน ณ คลังน้ำมันบางปะอิน
ซึ่งเป็นสำนักงานที่จำหน่ายน้ำมันภาคพื้นดินให้แก่ลูกค้าสถานีบริการและภาคอุตสาหกรรมต่างๆ FPT
ได้ให้บริการเนื่องจากเชฟรอนมีนโยบายไม่ว่าจ้างพนักงานปฏิบัติหน้าที่ประจำสำนักงานขายที่คลังน้ำมันส่วนภูมิภาคทุกแห่ง
โดยกำหนดเงื่อนไขการให้บริการและอัตราค่าบริการที่ตกลงกันตามปริมาณน้ำมัน
ที่จ่ายออกจากคลังน้ำมันบางปะอิน

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการบริการเพื่ออำนวยความสะดวกให้แก่เชฟรอน เพื่อประโยชน์ต่อการดำเนินธุรกิจของ FPT
ที่ให้บริการในบริเวณคลังน้ำมันบางปะอิน

2.  บริษัท เชลล์แห่งประเทศไทย จำกัด

ความจำเป็นและสมเหตุสมผล

FPT ได้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อขนส่งน้ำมันใต้ดิน
รวมทั้งกำหนดเงื่อนไขและเรียกเก็บค่าบริการกับบริษัท เชลล์แห่งประเทศไทย จำกัด (เชลล์)
เช่นเดียวกับการทำรายการกับเชฟรอน

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการดำเนินงานตามธุรกิจปกติที่จำเป็นและเป็นประโยชน์สูงสุดต่อ FPT เนื่องจาก FPT
เป็นผู้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อไปยังสถานีจัดเก็บและคลังน้ำมันดังกล่าว

FPT ได้ทำสัญญาให้บริการเก็บสำรองน้ำมันภาคพื้นดิน ณ
สถานีจัดเก็บน้ำมันอากาศยานดอนเมืองและคลังน้ำมันบางปะอินกับเชลล์
เพื่อเก็บน้ำมันสำรองตามที่กฎหมายกำหนด ซึ่งสนับสนุนธุรกิจหลักของ FPT
โดยกำหนดเงื่อนไขการให้บริการและราคาค่าบริการตามราคาตลาด

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นรายการที่สนับสนุนนโยบายของภาครัฐ และเป็นประโยชน์ต่อ FPT

นอกจากนี้ FPT ได้ทำสัญญาให้เช่าอาคารสำนักงาน ณ คลังน้ำมันบางปะอิน
เพื่อใช้เป็นสำนักงานออกเอกสารการจำหน่ายน้ำมัน โดย FPT
กำหนดเงื่อนไขการให้เช่าและอัตราค่าเช่าเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการให้เช่าเพื่ออำนวยความสะดวกให้แก่เชลล์ ซึ่งเป็นรายการที่จำเป็น
และเป็นประโยชน์ต่อการดำเนินธุรกิจของ FPT ที่ให้บริการในบริเวณคลังน้ำมันบางปะอิน

3.  บริษัท บางจากปิโตรเลียม จำกัด (มหาชน)

ความจำเป็นและสมเหตุสมผล

FPT ได้ให้บริการขนส่งน้ำมันอากาศยานผ่านระบบท่อขนส่งน้ำมันใต้ดินกับบริษัท บางจากปิโตรเลียม
จำกัด (มหาชน) (บางจาก) เช่นเดียวกับการทำรายการกับเชฟรอนและเชลล์
สำหรับน้ำมันภาคพื้นดินได้ขนส่งไปยังคลังน้ำมันของ FPT และบางจากที่บางปะอิน รวมทั้ง
กำหนดเงื่อนไข และราคาค่าบริการเป็นอัตราเดียวกันกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการดำเนินงานตามธุรกิจปกติที่จำเป็นและเป็นประโยชน์สูงสุดต่อ FPT เนื่องจาก FPT
เป็นผู้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อไปยังสถานีจัดเก็บและคลังน้ำมันดังกล่าว

FPT ได้ทำสัญญาการให้บริการออกเอกสารการจ่ายน้ำมันภาคพื้นดิน ณ
คลังน้ำมันบางปะอินให้แก่บางจาก
เพื่อให้บริการออกเอกสารการจ่ายน้ำมันให้แก่ลูกค้าของบางจากที่นำรถบรรทุกน้ำมันมารับน้ำมันที่คลังน้ำมันบางปะอินของ
FPT
โดยกำหนดเงื่อนไขการให้บริการและอัตราค่าบริการคำนวณตามปริมาณน้ำมันภาคพื้นดินที่จ่ายออกจากคลังน้ำมันบางปะอินของ
FPT

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการให้บริการเพื่ออำนวยความสะดวกให้แก่บางจาก เพื่อประโยชน์ต่อการดำเนินธุรกิจของ
FPT

นอกจากนี้ FPT ได้ทำสัญญาเช่าที่ดิน
และสัญญาร่วมใช้ประโยชน์ระบบสาธารณูปโภคกับบางจากเป็นเวลา 30 ปี ตั้งแต่วันที่ 1 เมษายน
2536 เพื่อใช้ก่อสร้างคลังน้ำมันสำหรับรองรับผลิตภัณฑ์ปิโตรเลียมที่จะขนส่งมาทางท่อขนส่งน้ำมันของ
FPT โดย FPT ต้องชำระค่าเช่าและปฏิบัติตามเงื่อนไขที่ระบุในสัญญา

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการเช่าเพื่อก่อสร้างคลังน้ำมัน อาคารสำนักงาน และอุปกรณ์ต่างๆ
ซึ่งเป็นรายการที่จำเป็นและเป็นประโยชน์สูงสุดต่อการดำเนินธุรกิจของ FPT
เนื่องจากเป็นการดำเนินธุรกิจปกติของการให้บริการระบบขนส่งน้ำมันทางท่อและคลังน้ำมัน

4.  บริษัท ปตท. จำกัด (มหาชน)

ความจำเป็นและสมเหตุสมผล

FPT ได้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อขนส่งน้ำมันใต้ดิน รวมทั้ง
กำหนดเงื่อนไขและเรียกเก็บค่าบริการกับบริษัท ปตท. จำกัด (มหาชน) (ปตท.)
เช่นเดียวกับการทำรายการกับเชฟรอนและเชลล์

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการดำเนินงานตามธุรกิจปกติที่จำเป็นและเป็นประโยชน์สูงสุดต่อ FPT เนื่องจาก FPT
เป็นผู้ให้บริการขนส่งน้ำมันอากาศยานและน้ำมันภาคพื้นดินผ่านระบบท่อไปยังสถานีจัดเก็บและคลังน้ำมันดังกล่าว

FPT ได้ทำสัญญาใช้งานถังเก็บน้ำมัน พร้อมระบบรับและจ่ายน้ำมันทางรถยนต์ เพื่อรับ เก็บ
และจ่ายน้ำมันหรือพลังงานทดแทนภายในคลังน้ำมันบางปะอิน รวมถึงทำสัญญาให้เช่าอาคารสำนักงาน
เพื่อใช้เป็นสำนักงานออกเอกสารการจำหน่ายน้ำมันของ ปตท.
โดยกำหนดเงื่อนไขการให้เช่าและอัตรา ค่าเช่าเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการใช้ประโยชน์จากถังเก็บน้ำมัน เพื่อรับ เก็บ และจ่ายน้ำมันหรือพลังงานทดแทน รวมทั้ง
ให้เช่าอาคารสำนักงานเพื่อใช้เป็นสำนักงานออกเอกสารการจ่ายน้ำมัน ณ คลังน้ำมันบางปะอิน
ซึ่งเป็นรายการที่เป็นประโยชน์ต่อการดำเนินธุรกิจของ FPT

นอกจากนี้ FPT ได้ทำสัญญาเช่าช่วงที่ดินและใช้ประโยชน์ที่ดินกับ ปตท.
เพื่อวางระบบท่อส่งก๊าซธรรมชาติ โดย FPT คิดอัตราค่าเช่าช่วงตามอัตราค่าเช่าที่ดินที่ FPT
ชำระให้แก่การรถไฟแห่งประเทศไทย (รฟท.) บวกค่าดำเนินการในอัตราร้อยละ 5.5

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการให้เช่าเพื่อให้ ปตท. ดำเนินการโครงการท่อส่งก๊าซ NGV
ซึ่งเป็นการก่อสร้างวางท่อก๊าซธรรมชาติ ให้ใช้เป็นพลังงานทดแทน ซึ่งเป็นประโยชน์ต่อ FPT
และไม่ก่อให้เกิดการถ่ายเทผลประโยชน์

5.  บริษัท ปตท. จำหน่ายก๊าซธรรมชาติ จำกัด

ความจำเป็นและสมเหตุสมผล

FPT ได้ทำสัญญากับบริษัท ปตท. จำหน่ายก๊าซธรรมชาติ จำกัด (ปตท. จำหน่ายก๊าซ)
สำหรับให้บริการท่อเพื่อขนส่งก๊าซธรรมชาติจากบริเวณถนนเลียบคลองเปรมประชากรถึงปากทางเข้าบริษัท
บางจากไบโอฟูเอล จำกัด ซึ่งเป็นท่อขนส่งน้ำมันเดิมที่ FPT ไม่ได้ใช้งานแล้ว
โดยกำหนดเงื่อนไขการให้บริการและค่าบริการพิจารณาจากมูลค่าทรัพย์สินคงเหลือตามบัญชีและปริมาณก๊าซธรรมชาติที่ขนส่ง
ซึ่งเป็นการสร้างมูลค่าให้กับสินทรัพย์ที่ไม่ก่อให้เกิดประโยชน์

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นการให้บริการเพื่ออำนวยความสะดวกให้แก่ ปตท. จำหน่ายก๊าซ
และเป็นการบริหารทรัพย์สินที่มีอยู่ของ FPT ให้เกิดประโยชน์สูงสุด

6.  บริษัท ท่าอากาศยานไทย จำกัด (มหาชน)

ความจำเป็นและสมเหตุสมผล

FPT ได้ทำสัญญาเช่าที่ดิน กับบริษัท ท่าอากาศยานไทย จำกัด (มหาชน)
บริเวณด้านนอกแนวรั้วสนามบินซึ่งอยู่ภายในเขตพื้นที่ท่าอากาศยานสุวรรณภูมิ
เพื่อวางท่อสำหรับขนส่งน้ำมันเชื้อเพลิงอากาศยานจากโรงกลั่นเชื้อเพลิงมายังสถานีจัดเก็บน้ำมันอากาศยานของบริษัท
บริการเชื้อเพลิงการบินกรุงเทพ จำกัด (มหาชน)
โดยอัตราค่าเช่าเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า
รายการดังกล่าวเป็นรายการระหว่างกันแต่เป็นรายการที่จำเป็นและเป็นประโยชน์สูงสุดต่อการดำเนินธุรกิจของ
FPT เนื่องจากเป็นการดำเนินธุรกิจปกติที่ต้อง
ฝังท่อขนส่งใต้ดินสำหรับการรับน้ำมันเชื้อเพลิงอากาศยานจากบริษัทผู้ใช้บริการและจ่ายน้ำมันดังกล่าวเข้าระบบสถานีจัดเก็บน้ำมันอากาศยานของบริษัท
บริการเชื้อเพลิงการบินกรุงเทพ จำกัด (มหาชน) ที่ท่าอากาศยานสุวรรณภูมิ

7.  บริษัท ทิพยประกันภัย จำกัด (มหาชน)

ความจำเป็นและสมเหตุสมผล

FPT ได้ทำประกันภัยกับบริษัท ทิพยประกันภัย จำกัด (มหาชน) ซึ่งเป็นการทำประกัน
ความเสี่ยงภัยทั้งปวง การประกันความรับผิดตามกฎหมายต่อบุคคลที่สาม
การประกันความคุ้มครองเหตุการณ์ความรุนแรงทางการเมือง
การประกันภัยความรับผิดตามกฎหมายอันเกิดจากการประกอบกิจการควบคุมประเภทที่ 3
ตามกฎหมายว่าด้วยการควบคุมน้ำมันเชื้อเพลิง และการประกันความเสี่ยงภัยทรัพย์สิน รวมทั้ง
การประกันภัยการเสี่ยงภัยทุกชนิดสำหรับโทรศัพท์เคลื่อนที่
โดยอัตราค่าเบี้ยประกันเป็นไปตามอัตราตลาดประกันภัย

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน
แต่เป็นรายการที่จำเป็นและเป็นประโยชน์ในการคุ้มครองความเสียหายอันอาจเกิดกับทรัพย์สิน
และการดำเนินธุรกิจของ FPT

8.  บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จำกัด (เอ็นพีซี เอสแอนด์อี)

  ความจำเป็นและสมเหตุสมผล

FPT ได้ให้บริษัท เอ็นพีซี เซฟตี้ แอนด์ เอ็นไวรอนเมนทอล เซอร์วิส จำกัด (เอ็นพีซี เอสแอนด์อี)
จัดอบรมหลักสูตร “การผจญเพลิงขั้นสูง” เนื่องจากเอ็นพีซี เอสแอนด์อี
เป็นองค์กรที่มีชื่อเสียงและได้รับการยอมรับในเรื่องการจัดการความเสี่ยงจากวิกฤตการณ์หรือภัยพิบัติร้ายแรง
โดยอัตราค่าบริการเป็นอัตราเดียวกับการทำรายการกับบุคคลภายนอก

ทั้งนี้ คณะกรรมการตรวจสอบเห็นว่า รายการดังกล่าวเป็นรายการระหว่างกัน แต่เป็น
รายการที่มีเงื่อนไขการค้าทั่วไปและเป็นประโยชน์ต่อการดำเนินธุรกิจของบริษัท
เนื่องจากบริษัทได้ตระหนักถึงปัญหาวิกฤตการณ์ต่างๆ อันอาจมีผลต่อการดำเนินธุรกิจของบริษัท
และยังก่อให้เกิดประสิทธิภาพในการปฏิบัติงานในภาวะวิกฤตได้อย่างรวดเร็ว

มาตรการหรือขั้นตอนการอนุมัติการทำรายการระหว่างกัน

บริษัทได้กำหนดขั้นตอนการเข้าทำรายการระหว่างกัน
กับบุคคลที่อาจมีความขัดแย้งทางผลประโยชน์และมีการเปิดเผยข้อมูลรายการระหว่างกัน เป็นไปตาม
หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยมีการจัดทำระเบียบปฏิบัติของบริษัทอย่างชัดเจน ทั้งนี้
หากรายการใดจะต้องผ่านการอนุมัติจากที่ประชุมผู้ถือหุ้น หรือคณะกรรมการบริษัท
รายการดังกล่าวจะได้รับการพิจารณากลั่นกรองและมีการให้ความเห็นโดยคณะกรรมการตรวจสอบซึ่งเป็นกรรมการอิสระก่อน
  ในกรณีที่คณะกรรมการตรวจสอบ พิจารณาและมีความเห็นที่แตกต่างจากคณะกรรมการบริษัท
บริษัทก็จะมีการเปิดเผยความเห็นที่แตกต่างดังกล่าวด้วย  ทั้งนี้ การอนุมัติการทำรายการระหว่างกัน
บริษัทจะคำนึงถึงประโยชน์สูงสุดต่อการดำเนินธุรกิจของบริษัท ความยุติธรรม
ความสมเหตุสมผลของรายการ และเป็นไปตามราคาตลาด และมีเงื่อนไขทางการค้าปกติ นอกจากนี้
โดยข้อบังคับของบริษัท
กรรมการซึ่งมีส่วนได้ส่วนเสียในเรื่องใดไม่สามารถมีส่วนร่วมในการพิจารณาอนุมัติรายการระหว่างกันในเรื่องนั้น

อนึ่ง
คณะกรรมการบริษัทอนุมัติในหลักการเกี่ยวกับข้อตกลงทางการค้าที่มีเงื่อนไขการค้าทั่วไปในการทำธุรกรรมระหว่างบริษัทและบริษัทย่อย
กับกรรมการ ผู้บริหาร หรือบุคคลที่มีความเกี่ยวข้อง ทั้งนี้
เพื่อให้บริษัทสามารถดำเนินงานเป็นไปตามมาตรา 89/12 (1)
ของพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551

นโยบายหรือแนวโน้มการทำรายการระหว่างกันในอนาคต

บริษัทมีนโยบายการทำรายการระหว่างกันให้เป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
โดยในการทำรายการระหว่างกันบริษัทจะกำหนดข้อตกลงและเงื่อนไขต่างๆ
ให้เป็นไปตามราคาและเงื่อนไขทางการค้าที่เป็นธรรมและไม่เป็นการถ่ายเทผลประโยชน์ระหว่างบริษัท
บริษัทย่อย และผู้ถือหุ้น ทั้งนี้
จากลักษณะการประกอบธุรกิจซึ่งเป็นการให้บริการน้ำมันอากาศยานอย่างครบวงจร
และโครงสร้างการถือหุ้นของบริษัท ซึ่งประกอบด้วย บมจ.การบินไทย บมจ.ท่าอากาศยานไทย
และบริษัทน้ำมันหลายบริษัท
ทำให้บริษัทมีแนวโน้มที่จะมีการทำรายการระหว่างกันกับบุคคล/กิจการอื่นที่อาจมีความขัดแย้งในอนาคตอย่างต่อเนื่อง
อย่างไรก็ตาม รายการระหว่างกันที่เกิดขึ้นทุกรายการเป็นรายการที่สมเหตุสมผล จำเป็น
และเป็นประโยชน์ต่อการดำเนินธุรกิจของบริษัทเป็นสำคัญ
และเป็นรายการที่เกิดขึ้นจากการดำเนินธุรกิจปกติของการให้บริการเติมน้ำมันเชื้อเพลิงอากาศยานในบริเวณของท่าอากาศยานดอนเมืองและสุวรรณภูมิ
ซึ่งบริษัทจะทำการเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบโดยผู้สอบบัญชีของบริษัท
ตามมาตรฐานการบัญชีที่กำหนดโดยสภาวิชาชีพบัญชี

นอกจากนี้ บริษัทมีการจัดทำประกันความเสี่ยงภัยทั้งปวง
การประกันความรับผิดตามกฎหมายต่อบุคคลที่สาม และการประกันทรัพย์สินประเภทการก่อการร้ายกับ
บมจ ทิพยประกันภัย เพื่อคุ้มครองความเสี่ยง
และลดผลกระทบความเสียหายที่อาจเกิดจากการดำเนินธุรกิจ